Copyright: Pázmány Péter Elektronikus Könyvtár


Címoldal
	A katolikus tevékenység fôelvei fordította Timkó Jordán pápai kamarás, forrói plébános Nihil obstat. Dr. Nicolaus Töttössy, censor dioecesanus. Nr. 3111/1922. Imprimatur Strigonii, die 5. Octobris 1922. Julius Machovic, vic. generalis Tartalomjegyzék


Krisztus útján

A katolikus tevékenység fôelvei

írta

Palau Gábor S.J.

fordította

Timkó Jordán

pápai kamarás, forrói plébános

Nihil obstat.

Dr. Nicolaus Töttössy, censor dioecesanus.

Nr. 3111/1922. Imprimatur

Strigonii, die 5. Octobris 1922.

Julius Machovic, vic. generalis


Tartalomjegyzék

A könyv elektronikus változata

Pápai jóváhagyás

A fordító elôszava

Elsô könyv. Diverte a malo. (Kerüld a rosszat.)

	I.	A bölcsességrôl, mely hasznosabb minden tudománynál
	II.	Hogy gondoskodik az Úr a mi enyhülésünkrôl
	III.	Mily sokféleképp hív a mi Mesterünk
	IV.	Hûségesen követni kell a Mestert
	V.	Mit tanulhatunk egyik-másik csalódásunkból?
	VI.	Dolgainkat hogy mozdíthatjuk legjobban elô?
	VII.	Vigyázzunk magunkra, nehogy csalódjunk
	VIII.	Az Úr nehány megható szava
	IX.	Biztos módja annak, hogy megjavuljunk és hasznosak legyünk
	X.	Húzzunk hasznot régi hibáinkból
	XI.	Mily dolgokat kell kerülnünk, hogy el ne vesszünk?
	XII.	Nehány nagy tévedésrôl
	XIII.	Hogy kell az isteni gondolatok magasságáig felszállni
	XIV.	Hogy kell a tisztánlátás segítségével a tévedéseket elkerülni?
	XV.	Meg kell keresni a középutat, hogy egyenesen haladhassunk
	XVI.	Bátorításul a csüggedôknek
	XVII.	Hogy kell vizsgálnunk belsônket, hogy a külsô dolgokkal elkészüljünk?
	XVIII.	Egyesüljünk felebarátainkkal
	XIX.	Hogy sok jót tegyünk, erôs alapra kell állanunk
	XX.	Mesterünk szívének nehány nagy panasza
	XXI.	Tanácsok, melyeknek az emberekkel való érintkezésnél hasznot vehetjük
	XXII.	Mily elvek szerint kell bizonyos dolgokat megfigyelni?
	XXIII.	Az igazi buzgóság tulajdonságai
	XXIV.	Le kell mondani magunkról, hogy hasznosak lehessünk
	XXV.	Rövid összefoglalás, melyet sohasem szabad elfeledni
	XXVI.	Ének, mely erôt ad az isteni Mester követésére
Második könyv. Fac bonum. (Tégy jót.)

	I.	A nagy szeretetrôl, mely szükséges ahhoz, hogy hasznosak legyünk
	II.	Mily boldog az, aki az én utamon halad
	III.	Nagy bátorságra van szükségünk, ha használni akarunk
	IV.	Hogy kell a jó ügyet eredményesen szolgálni?
	V.	Mily kiváló tulajdonságokkal kell bírnunk, hogy mint katolikusok eredményesen mûködhessünk
	VI.	Mily hatékony Mesterünk példája
	VII.	Hogy tündökölhetünk az alázatosság és igazság által?
	VIII.	Az okosságról, mely szükséges ahhoz, hogy használhassunk
	IX.	Arról a nagy erényrôl, amelyre vállalkozásaink véghezvitelénél szükségünk van
	X.	A szeretet által hogy közelíthetjük meg a nagy eszményképet?
	XI.	Minden arra buzdít, hogy irgalmasak legyünk
	XII.	Hogy leszünk e tanácsok megszívlelése révén okosak és ügyesek?
	XIII.	Mit tegyünk, hogy okos és ügyes emberek legyünk?
	XIV.	Hogy kell másokért buzgólkodnunk?
	XV.	Hogy lehet igazi nyereségre szert tenni?
	XVI.	A munkánkhoz szükséges okosságról és erélyességrôl
	XVII.	Mily sokat kell tennünk, hogy testvéreink lelkén segíthessünk.
	XVIII.	Semmitôl se féljünk, ha Krisztus velünk van
	XIX.	Hányszor kell szégyenkeznünk, ha nem vagyunk nagylelkûek
	XX.	Kérdések, melyeket Mesterünk hozzánk intéz
	XXI.	Mily alázatosaknak kell lennünk, hogy Krisztust dicsôítsük
Harmadik könyv. Inquire pacem. (Keresd a békét.)

	I.	Útbaigazítás az igazi buzgóság felébresztésére
	II.	Mit rejtenek magukban a béke kincsei?
	III.	Buzgólkodjunk a békességért
	IV.	Helyes értelem segélyével hogy lehetünk munkaképesek?
	V.	Mi a szeretet s meddig terjedhet?
	VI.	Miképp lehet a békét biztosítani?
	VII.	Nehány figyelmeztetés, melyeknek alkalomadtán hasznát vehetjük
	VIII.	Hogy kell Istent minden dologban dicsérni?
	IX.	Mily elôvigyázatosságra van szükség, ha alázatosak akarunk lenni?
	X.	Hogy kell az önámítástól óvakodni, míg jót cselekszünk?
	XI.	Hogy kell a közérdekû tevékenységben részt venni?
	XII.	Nehány figyelmeztetés, melyeknek a küzdelemben hasznukat vehetjük
	XIII.	A legjobb eljárási mód a közjó érdekében
	XIV.	Mit tehetünk másokkal egyetértve?
	XV.	Arról a kapuról, amelyen be kell mennünk, s arról az útról, amelyre rá kell lépnünk, hogy mindent megújíthassunk
	XVI.	Nehány hasonlat azok számára, kik a cselekvés emberei akarnak lenni
	XVII.	Ha nagyra törünk, ügyeljünk a kicsiségekre
	XVIII.	Azokról az eszközökrôl, melyeket meg kell ragadnunk, hogy a tett emberei legyünk
	XIX.	Zsoltár a testvéri szeretetrôl, amelyre Mesterünk tanít
	XX.	Mindig vigyázva, hogy gyôzhetünk Mesterünkkel?
	XXI.	Mire tanít a Krisztus szeretete?
	XXII.	Tíz figyelmeztetés, melyeket sohasem volna szabad szem elôl téveszteni
	XXIII.	Hogy cselekedjünk anélkül, hogy ártanánk?
	XXIV.	Mily sok jót tehetünk a szegényekkel és a bûnösökkel
	XXV.	Az Isten iránt való szeretet segítségével hogy gyôzhetjük le a gonoszságot?
	XXVI.	Célunk mindig a Krisztus dicsôsége legyen


 A könyv elektronikus változata

Ez a program az azonos címû könyv elektronikus változata. A könyv 1923-ban jelent meg a Szent István Társulat kiadásában a Szent István könyvek sorozatban. Az elektronikus változat szövege megegyezik a könyvével, kivéve egy-két változtatást, amelyet a mai helyesírás követelt.


Pápai jóváhagyás

Ô Szentsége X. Pius pápa bíboros-államtitkárának levele a szerzôhöz

Róma, 1905. november 15.

TISZTELENDÔ ATYÁM!

Örömmel közlöm Önnel, hogy a Szentatya különös keggyel fogadta az Ön becses mûvét, s teljes mértékben méltányolja ennek nagy értékét. Ön ebben néhány lapra szorította össze a keresztény erény egész lényegét, s ezért a spanyol püspöki kar méltán fogadta nagy tetszéssel a munkát. Világossága és vezetôje lesz ez a katolikusoknak cselekvésük közben. A Szentatya ezért köszöni általam az Ön fiúi hódolatát, s azt óhajtva, hogy a kis könyv által létrehozott jó visszaszálljon annak ájtatos szerzôjére: neki teljes szívébôl apostoli áldását küldi.

Tisztelendôségednek odaadó híve az Úrban,

MERRY DEL VAL, bíboros.

Tisztelendô Palau Gábor atyának,

Tortosa


A fordító elôszava

Quo progrederis sine filio, Pater? guo

sacerdos sancte, sine ministro properas?

(Ecclesia in officio sti Laurentii)

Hová mégy fiad nélkül, Atyám? Szent

fôpap, hová sietsz szolgád nélkül?

(Az Egyház a Szent Lôrinc-napi zsolozsmában)

Azt a kis munkát, amelynek fordítását itt veszi az olvasó, Palau Gábor Jézustársaságbeli szerzetes, Spanyolországban ,,El Católico de Acción'' cím alatt 1905 szeptemberében bocsátotta világgá. A mûvet szívesen fogadták. A spanyol püspöki kar áldásával halmozta el. Az olvasó közönség szétkapkodta példányait, úgy, hogy 1907 elején már az ötödik kiadás kibocsátásáról kellett gondoskodni. A munka híre eljutott a pápai trónig, ahonnét X. Pius pápa a mû elején közölt iratban államtitkárja által áldását küldte a szerencsés szerzônek.

Még a spanyolországinál is nagyobb sikere volt a könyvnek Franciaországban, ahol 1907 októberében közrebocsátva, 1908 májusában már harmadik kiadását érte el. És e harmadik kiadás kibocsátásakor már készülôben volt a munkának angol, német, holland, horvát, olasz és lengyel fordítása is.

A püspökök és a kritikusok a XX. század Kempis Tamás-ának mondják a munkát és méltán, mert a kis könyv nemcsak alakja és elrendezése miatt hasonlít Kempis Tamás híres mûvéhez, hanem annak mintegy folytatását, kiegészítô részét képezi. Mert míg a Krisztus követése fôképp a kolostor lakójához szól s a lelki életre tanít, addig Palau könyve a világban élô embert tartja szem elôtt s ennek a katolikus cselekvés módját, törvényeit sorolja el.

Hogy épp ezért e kis könyv mennyire fontos és mennyire aktuális a magyar katolikusokra nézve, azt úgy hiszem, nem szükséges hosszadalmasan fejtegetnem. A magyar katolicizmus felébredt álmából, cselekvésre vágyik, de mert kiment a cselekvés gyakorlásából, sokszor helytelen irányban indul és rossz utakra téved. Tévelygésében, tapogatódzásában nem találhat okosabb, megbízhatóbb vezetôt ennél a kis könyvnél, amelynek útmutatását követve, sohasem fog helytelenül cselekedni s nem kurzus katolikus, de Krisztus igazi követôje lesz.

A munka lefordítása nem volt könnyû. Ragaszkodnom kellett a szószerinti értelemhez, amelytôl eltérni a fordítónak ilyen munkáknál, csak elkerülhetlen esetekben van joga; de emellett törekednem kellett visszaadni a mondatok rövidségét és ritmusát is, amiknek figyelmen kívül hagyása esetén a fordítás élvezhetetlen lett volna.

A mûvet eredetileg a francia kiadásból fordítottam le. Mivel azonban a francia fordítás, minden irálybeli [stílus] kiválósága mellett, nem adta vissza híven az eredeti értelmét, a szerzô kívánságára kijavítottam azt a német fordítás figyelembevételével, mely a szerzô szerint jobban megfelel az eredeti szövegnek. Az átnézésnek sok irálybeli szépség áldozatul esett, de meg lett mentve a fordításnak az a fôelve, hogy az a szerzô gondolatait s ne a fordítóét fejezze ki.

Forró, 1922. május 24.

Timkó Jordán


A bölcsességrôl, mely hasznosabb minden tudománynál -- Elsô könyv
I. A bölcsességrôl, mely hasznosabb minden tudománynál	Elsô könyv: Kerüld a rosszat
Diverte a malo.

Kerüld a rosszat.

(Zsolt 33,15)

1. Szavaim édesek, mint a méz, azok elôtt, kik szeretik tanításaimat s megtartják parancsaimat.

2. De hangom olyan, mint a Libanon cédrusait kitépô vihar a kevélyekre nézve, kik megvetik oktatásaimat s arra használják tudásukat, hogy vétkezzenek.

3. A gonoszság csak a maga vesztére arat diadalt, s az igazság csak a maga dicsôségére.

4. A rossz fölemelkedik, hogy annál magasabbról essék le, s az igaz megalázza magát, hogy felmagasztaltassék.

5. A kevély hiába vizsgálja szavamat, nem fog belôle semmit sem megérteni.

6. Az alázatos, ha hallgatja azt, vigasztalást talál benne.

7. Minél jobban megérti valaki igémet, annál jobban szívére veszi azt.

8. Minél inkább tetszeleg magában a bölcs, annál kevésbé érti meg, amit mûveim mondanak.

9. Csak az ért meg engem, csak az veszi észre, hogy én szólok hozzá, aki megvetve a maga tudását, az örök igazság s a szentek tudománya után sóvárog.

10. Az ilyennek hasznára válnak az emberi ismeretek, mert minden igazság bizonyságot tesz jóságomról és bölcsességemrôl.

11. Csak az alázatos lesz bölcs, s csak az a bölcs alázatos, kinek a szíve tiszta.

12. Az alázatosság több világosságot ád az értelemnek, mint az emberek minden hiú és felfuvalkodott tudása.

13. Tudni azért, hogy tudjunk: hiúság, ha életünk jócselekedetekben szegény.

14. Tudni azért, hogy mások tudósoknak tartsanak: hiúságok hiúsága és a lélek gyötrelme.

15. Tudni azért, hogy az együgyûeknek ártsunk: a kevélyek csalfasága és gonoszsága.

16. Boldogok azok, kik hisznek. Ôk megértik az élet titkait, s kikerülik a rosszakaratú bölcsek cselvetéseit.

17. Boldogok azok a tudósok, kik alázatosak. A hit bölcsessége világosítja meg ôket s mint ragyogó fáklyák vezetik a népet az élet sötét útjain keresztül.

18. Aki hisz és testvérét alázattal tanítja, igéimben vigasztalást és életet talál.

19. Ha a tudományok Istene egy kevés tudománnyal ajándékozott meg, légy a tudomány apostola környezetedben.

20. Minél többet tanulsz az Egyháztól, annál alázatosabb leszel ítéleteidben, s annál erôsebb alapon fog állani tudományod.


Hogy gondoskodik az Úr a mi enyhülésünkrôl -- Elsô könyv
II. Hogy gondoskodik az Úr a mi enyhülésünkrôl	Elsô könyv: Kerüld a rosszat

1. Ha a lélek édességeit akarod élvezni, vonulj félre oda, ahol szabadon társaloghatsz velem.

2. Sokan csak azért engedik át magukat az érzéki gyönyöröknek, mert nem ízlelték meg a lelki élvezeteket.

3. Többet ér egy órai természetfölötti vigasztalás minden világi gyönyörûségnél.

4. Akkor tudod meg, milyen a lélek bensô öröme, ha félrevonulsz a tömeg lármájától.

5. Annak, aki velem s értem akar dolgozni, idônkint el kell zárkózni a világi foglalkozásoktól.

6. Hidd el, hogy nem fogsz véghezvinni nagy dolgokat az Istenért addig, míg meg nem tanulod, mily édes velem egyedül lenni.

7. Mily sokan gondolják, hogy sokat tettek, mert nagy zajt csaptak, jóllehet nincs semmi buzgóság bennök.

8. Ne mondd: ,,Nem tudok magamba szállni. Nincs rá idôm''. Ha ez igaz volna, eggyel több okod lenne rá, hogy visszavonulj s kipihend magad egy kissé.

9. Én magam gondoskodtam arról, hogy apostolaim kipihenhessék magukat, nehogy lelkük ellankadjon.

10. Többet teszel értem és magadért egy órai komoly elmélkedéssel, mint napokon át tartó töprengéssel és olvasással.

11. Én vagyok az, aki át- meg átvilágítja a szellemet; én vagyok az, aki erôt önt a lélek mélységébe.

12. Többet ér egy olyan igazság, amelyet teljesen

megértünk, mint ezer más szellemes mondás és ezer ragyogó gondolat.

13. Látod-e a bölcseket, kiknek szájuk tele van tudományukkal és fölfedezéseikkel? Minden gôgjük mellett nem tudják még azt sem, hogy mit jelent az: igazi életet élni.


Mily sokféleképp hív a mi Mesterünk -- Elsô könyv
III. Mily sokféleképp hív a mi Mesterünk	Elsô könyv: Kerüld a rosszat

1. Fiam, szolgailag a jelenhez alkalmazkodni annyi, mint annak rabszolgájává válni.

2. Tanulj meg tenmagadnak parancsolni; tanulj meg fölülemelkedni azon, ami mulandó, s félelem nélkül fogsz járni a vizek fölött.

3. Ki nem tud magán uralkodni, olyan, mint a kormánynélküli hajó, mely ki van téve a szelek dühének.

4. A halál zsákmánya lesz, ki a csábító kísértések elôl nem tud kitérni.

5. Ne légy túlságosan félénk: a szédülés épp úgy a mélységbe dönt, mint a vakmerôség.

6. Kicsinyhitû létedre miért teszed ki magad oly könnyen a veszélynek?

7. Bízzál, ha vallásodat gyakorlod; gyakorold azt, ha hiszel; higgy, ha van belátásod és józan eszed.

8. Ne légy ok nélkül bizalmatlan; s ne engedd, hogy a félelem ok nélkül megzavarjon.

9. Ha eszed elkábít, mire valók érzékeid?

10. S ha érzékeid elrontanak, miért nem bízod magad az Én szemem világára?

11. Bárhol vagy is, én látlak téged; de a te szíved nem keres engem.

12. Megharapott a kígyó? Miért simogatod ôt azután is?

13. Ártott a méreg? Miért utasítod vissza az ellenmérget?

14. Az ember félrevezetett? Miért követed ôt makacsul?

15. Tanulj meg olvasni és nem olvasni.

16. Tanuld meg megnyitni és bedugni füleidet.

17. Tanuld meg, sebeimet szemlélve, fékezni vágyaidat.

18. Megtagadtál Engem? Miért nem sírsz?

19. Oka voltál, hogy engem káromoljanak? Miért nem teszel bizonyságot felôlem?

20. Ha a hiúságot tudtad szeretni, miért nem szereted az igazi szeretetet?

21. Tisztítsd meg szívedet s azután jöjj s pihenj meg az én keblemen.

22. Keblemen fogok hozzád szólni a szeretet országáról s a szív vonzalmáról.

23. Szívemmel egyesülten fogsz dolgozni, hódítani, újjáalkotni s csodákat tenni az emberek üdvösségére.

24. Barátom akarsz lenni? Add meg magad nekem föltétel nélkül, malasztom átgyúr téged, hogy képes légy dicsôségemen munkálkodni.


Hûségesen követni kell a Mestert -- Elsô könyv
IV. Hûségesen követni kell a Mestert	Elsô könyv: Kerüld a rosszat

1. Fiam, sokat beszélsz, de keveset cselekszel.

2. Adsz nekem valamit; de ha magadat is id'adnád?

3. Azt mondod, hogy az én dicsôségemet keresed; de akkor miért vagy mindig elfoglalva a tiéddel?

4. Siratod a világ bûneit; de miért nem a tieidet?

5. Mindenütt találsz gáncsolni valót; de ha inkább magadat javítanád?

6. Azt mondod: Istenem! szeretlek Téged! s aztán nem nekem szolgálsz.

7. Felpanaszolod elvetemült ellenségeim tervszerû dühöngéseit; s aztán elmégy s magasztalod kiválóságukat s elônyös tulajdonságaikat.

8. Azt mondod, hogy mindenek fölött szeretsz; de hát miért nem mutatod ki ezt életeddel?

9. Néha engem tagadsz meg, hogy magad ne kelljen megtagadnod.

10. Máskor magadat tagadod meg, hogy legnagyobb ellenségeimet ne kelljen megtagadni.

11. Lelki vigasztalások és gyönyörûségek után vágyódol; s úgy mulatsz, mint a világfiak.

12. Amid van, mind az enyém; s te haszontalanságokra fordítasz mindent.

13. Többre becsülöd a földi dolgot, mint az istenit; s mégis jó kereszténynek tartod magad.

14. Ma mindent meg akarsz tenni, hogy üdvösségedet biztosítsad; holnap mindent abbahagysz, s alig gondolsz arra, hogy örök kárhozat is van.

15. Egyszer azt mondod: biztosítsuk a mennyországot! Máskor: ó, bárcsak ne volna pokol!

16. Mit használnak az ájtatosságok, ha kívánságaidon és szenvedélyeiden nem tudsz uralkodni?

17. Mit használ jószándékod, ha cselekedeteid nem jók?

18. Vajon a Krisztus embere-e az, kit mindig az emberfélés gyötör?

19. Te otthon és magadért akarsz katolikus lenni, mikor én azt kívánom, hogy mások elôtt s énértem légy az.

20. Ó, fiam! ki egyazon idôben kívánod és kerülöd az erényt!


Mit tanulhatunk egyik-másik csalódásunkból? -- Elsô könyv
V. Mit tanulhatunk egyik-másik csalódásunkból?	Elsô könyv: Kerüld a rosszat

1. Ha valamely cselekedetnek nincs mélyebb erkölcsi alapja, akkor az csak külsôség; s ami csak külsôség, az hiúság vagy képmutatás.

2. Ahol nincs önfegyelmezés, ott gyakori a sikerekkel való dicsekvés; s a sok öndicsérés nyomán az aljasság foglalja el a tért.

3. Ahol nincs igazság, ott sokat vitatkoznak az igazságról; s az igazságról való vitatkozás közben elszáradnak a szívek és sivárrá válnak a mezôk.

4. Ahol nincs vallásosság, ott az anyagiasság lesz úrrá; s az anyagiasság uralma alatt úgy él az ember, mint az állat.

5. Ahol nincs lélek, ott a test hatalmasodik el; s a testiség uralma alatt elgyöngül a test is.

6. Mit ér a jó ízlést fejleszteni, ha az ember emiatt a testi kívánságoknak lesz a rabja?

7. Mit ér a függetlenség, ha emiatt elveszítjük a lélek szabadságát?

8. Mit érnek a láncok és ékszerek, ha ezek miatt a szenvedélyek megszabadulnak bilincseiktôl?

9. Mit ér a nagyság, ha miatta aljasságba süllyedünk

10. Mit ér a fölösleges, ha miatta elveszítjük az egyedül szükségest?

11. Mit ér a sok jószág, ha miatta rossz életet élünk?

12. Minek élünk, ha elvesztegetjük az idôt?

13. Értelmesnek lenni, s nem tudni keresztény módon élni: ostobaság.

14. Szállj magadba végre! vizsgáld meg lelkedet! Javulj meg! fegyelmezd magad! tarts mértéket!

15. A türelem, a tisztaság, az alázatosság, a szeretet, szóval azon erény által, amelyik benned leginkább hiányzik -- vagyis amelynek elhanyagolása miatt legjobban gáncsolnak ellenségeid -- kell szilárd és gyors léptekkel haladnod, míg csak el nem nyered a mennyországot.


Dolgainkat hogy mozdíthatjuk legjobban elô? -- Elsô könyv
VI. Dolgainkat hogy mozdíthatjuk legjobban elô?	Elsô könyv: Kerüld a rosszat

1. Fiam, az angyalok azért buktak el, mert el nem ismertek; az emberek is el fognak bukni, ha el nem ismernek.

2. De ha a te rosszakaratod vagy a te hanyagságod miatt ismernek félre: akkor téged foglak ezért kérdôre vonni.

3. Jaj! jaj! jaj! majd meglátod, hogy fogja haragom sújtani azokat, kik lábbal tiporják az én népemet.

4. Én vagyok az igazságtalan hatalmasságok félelmes mindenhatója.

5. És eljô a pillanat, mikor irgalom nélküli Istene leszek annak, ki miatt a nevemet káromolják.

6. Szegény! csak az igazság kedvéért szólok, Gazdag! csak az igazság kedvéért beszélek.

7. Ha kicsapongásaid miatt vétkezett valaki, arra törekedjél, hogy ezentúl, erényeidet látva, sok ember megtérjen.

8. Ha szavaid sok rosszat tettek, csak úgy üdvözülsz, ha ezerszer megcáfolod magadat.

9. De ha hatalmadat használtad fel mások megkárosítására vagy megrontására, akkor számodra nincs menekvés, csak ha rabszolgája léssz mindenkinek, a szegényeknek úgy, mint a gazdagoknak.

10. Miért kívánod a szabadságot, ha nem azért, hogy harcolj a gonoszság ellen?

11. Senki sem szabadul meg a maga szolgaságából, ha át nem engedi magát nekem.

12. Én vagyok a szegények atyja s felmagasztalom az alázatosakat.

13. Én vagyok az együgyûek szószólója s a békességesek békéje.

14. Ha a szegény egy hasonló sorsban levô ellen vétkezik, néha az ô nagy kárára megengedem neki, hogy meggazdagodjék.

15. De ha a gazdagok ellen vétkezik, nem szabadul meg nyomorúságától, hanem még egyszer olyan szegény és nyomorult lesz, mint annak elôtte.

16. De jaj a gazdagnak, ki vétkezik a szegény ellen! Gazdagsága a bûn súlyával nehezedik vállaira s igazságtalansága nehéz lánc, mely ôt a mélységbe húzza.

17. Nem lehet majd az Istennel tréfálni, ha kinyilatkoztatja igazságosságát.

18. Mindenkivel tettei szerint bánok el; s mindenki arra az oldalra esik, amelyre hajlott.

19. Menekülj hát a szolgaságból, míg idôd van rá; alamizsnáid által váltod meg bûneidet.

20. Add oda azt, amid van, s megkapod azt, amid nincsen.

21. Boldog, aki jót tesz a lelkekkel! Boldog, ki jót tesz a lélekkel és a testtel!

22. A legfôbb tudomány, ha valaki jót tud tenni.

23. Ki felebarátjával tesz jót, az önmagának használ.

24. De ki az én szolgáimat tiszteli és segíti, az mindenkinek használ, mert ez a tisztelet mindenkinek hasznos, s ez a segítség mindenkinek tisztességet szerez.

25. Ki többet kapott, annak többet kell adnia; s minél inkább megsértette valaki igazságosságomat, annál inkább kell adóznia jóságomnak.


Vigyázzunk magunkra, nehogy csalódjunk -- Elsô könyv
VII. Vigyázzunk magunkra, nehogy csalódjunk	Elsô könyv: Kerüld a rosszat

1. Mit törôdöl, vele, hogy mások elhanyagolják kötelességüket; hogy célhoz jutnak-e, vagy sem ; hogy hallgatnak, ahelyett, hogy beszélnének.

2. Te vagy-e rendelve a nyáj pásztorául? Téged bíztak-e meg azzal, hogy a farkasokat az akoltól elriasszad?

3. Miért törôdöl oly dolgokkal, melyeket a jutalmazás és büntetés napján nem tôled fognak számonkérni?

4. Aki sokat dolgozik, annak nincs ideje másokat unos-untalan megítélni.

5. Ismerd meg magadat jól; idézd emlékezetedbe, hogy por vagy; hogy semmid nincs, amivel dicsekedhetel, s amiért megvethetnéd a hozzád hasonlókat.

6. Aki serényen dolgozik s arra gondol, amit csinál, az keveset vagy semmit sem törôdik a mások hibáival.

7. Sokan azt hiszik magukról, hogy buzgók, pedig csak szeszélyesek.

8. Sokan azt hiszik magukról, hogy szellememet bírják, pedig csak vérmérsékletük hatása alatt cselekszenek.

9. Egyesek nagyon sokat gondolnak arra, hogy eszméiket védjék, de nagyon keveset, hogy megalázzák és megjavítsák magukat.

10. Én az vagyok, aki mindent tud, s én mindenkinek megfizetek cselekedetei szerint.

11. Nem minden erény, ami annak látszik. Így mikor nagyon sokat beszél valaki magáról és a maga dolgairól, ezzel azt árulja el, hogy önzô érdekeit keresi.

12. Te, te kövess engem, dolgozzál s hagyj fel a haszontalan gondolatokkal.

13. Ha a lélek nagy és jószándékú, ritkán túlozza a véghezvitt jókat. De nem is hagyja abba minden nyomorult csekélység miatt.

14. Megfigyeled mások mulasztásait? Azért talán, hogy alázatosabb légy? Nyugtalanít az, ha elítélik, amit te védelmezel? Azért-e, hogy tevékenyebb légy?

15. Undorodol a szennyes kezektôl? Miért nem undorodol attól, hogy szennyes szívet hordozol?

16. A gáncsoskodás sokszor azt eredményezi, hogy az egyszerûek megbotránkoznak s engedetlenekké válnak.

17. Mielôtt beszélnél, vizsgáld meg, vajon hallgatni nem lenne-e tanácsosabb.

18. Ha annyira akarnád a jó diadalát, akkor nem bántana az, hogy mások eredményt érnek el s hogy ezért ünneplik ôket.

19. Az igazán alázatos ember nem ítél meg másokat s nem fürkészi azt, vajon ezek teljesítették-e kötelességüket, csak akkor, ha az ô feljebbvalójuk.

20. Vizsgáld meg minden lépésedet s meglátod, mennyire távol állsz az igazi kereszténységtôl s attól az úttól, melyen az apostolok jártak.

21. Ha annyira szeretsz ítélkezni s azt hiszed, hogy ítéleted helyes, teljesítsd kötelességeidet; tedd meg, amit malasztom oly sokszor sugallt, s akkor a bírák közt fogsz ülni azon a napon, amelyen az alázatosak meg lesznek dicsôítve.


Az Úr nehány megható szava -- Elsô könyv
VIII. Az Úr nehány megható szava	Elsô könyv: Kerüld a rosszat

1. Ó! tévedések tévedése és hiúságok hiúsága azt gondolni, hogy amíg bûnben élsz, képes leszel dolgozni az én dicsôségemért.

2. Vajon dicsôségem napján dicsôségemre fognak-e válni egy olyan szolgám tettei, ki áthágta parancsaimat?

3. Sokan látszanak alkotni, kik épp ellenkezôleg, csak bontanak.

4. Jobban bánt azok egyetlen egy vétke, kik engem uruknak mondanak, mint ellenségeim ezer gonosz cselekedete.

5. Legyetek olyan tökéletesek, mint én, s akkor ti igazi apostolok, tetteitek pedig termékenyek lesznek, s apostoli buzgóságtokat istenieknek fogják tartani.

6. Ne hidd azt, hogy valami hasznosat tettél Egyházamért, ha teljes joggal nem tudod hirdetni malasztom fönséges voltát.

7. Ha az vétkezik, kit az egész világ bûnösnek tart, ez kétségkívül nagy szerencsétlenség ôrá nézve; de ha az esik bûnbe, ki tanítványomnak mondja magát, ha meg nem javul, nemcsak magának, de az én ügyemnek is árt.

8. Nem az a lényeges, hogy bûnös volt-e valaha az, aki most bûnbánatot tart; hanem az fontos, hogy hagyjon fel a bûnnel, ha az én dicsôségemet akarja elômozdítani.

9. Vigyázz hát gondolataidra és fontold meg szavaidat, kerüld mindazt, ami vágyaidban rendellenes és cselekedeteidben gonosz.

10. Tudom, hogy mit akarok tôled; bárcsak teljesítenéd! Mert szándékaim fölségesek; s te még nem ismersz eléggé engem.

11. Te szenvedsz: egyedül én tudlak megvigasztalni igazán. Te boldog vagy: egyedül én tudom biztosítani örömöd teljességét.

12. Figyelj szavaimra s elmélkedjél fölöttük: engem mindenütt megtalálsz.

13. Ha jót teszel: szavaimban vígságot találsz; ha rosszat teszel: orvosságot.

14. Az én igém kétélû kard: sebez vagy gyógyít, barátaim szükséglete szerint.

15. Ne engedd, hogy hiábavaló aggodalmak megzavarjanak. Ha nem fogod fel, mi történik benned, mély alázattal nyisd meg lelkedet; alázatosságodban meg fogod találni azt, mit tudományodban meg nem találtál.

16. A lélek szenvedései sokszor a testtôl erednek. Máskor meg a testi szenvedések származnak a lélektôl.

17. Mindezt nem képes mindenki megérteni; mert úgy tetszett nekem, hogy megtanítsam az alázatosakat sok olyanra, mit a kevélyek minden tudományukkal sohasem fognak megtanulni.

18. Oly nagyra becsülöm az igazi tudományt, hogy föltételéül az alázatosságot szabtam. Az alázatosság biztosabbá, szilárdabbá, szabadabbá teszi a tudást, megtisztítja a tévedéstôl és a rendszerek minden hiúságától.

19. Légy alázatos: és tiszta és igaz és okos leszel; s cselekvésed értékes és termékeny leend.


Biztos módja annak, hogy megjavuljunk és hasznosak legyünk -- Elsô könyv
IX. Biztos módja annak, hogy megjavuljunk és hasznosak legyünk	Elsô könyv: Kerüld a rosszat

1. Még sokat kell tanulnod, fiam, míg úgy fogsz eljárni, amint kell.

2. Akkor tudod majd meg, mi az öröm, ha megtudod, hogy mik a könnyek.

3. Akkor tudod meg, mik a hasznos könnyek, ha tudni fogod, mily nagy rossz az, amit tettél.

4. Akkor tudod meg, mily nagy rosszat tettél, ha tudni fogod, mi az a jó, amit vártam tôled.

5. Akkor tudod meg, milyen jót vártam tôled, ha megtudod, hogy ki teremtett e világra, s miért adott neked létet?

6. Ó! ha sokszor gondolkoznál errôl, mennyire elôrehaladnál az okosság iskolájában!

7. Mondd, mit használ neked az, hogy csak névleg vagy keresztény s hogy csak látszólag vagy becsületes ember?

8. Sokan hangoztatják tisztességes voltukat és becsületességüket, s nem gondolják meg, hogy a szavak vádolóik lesznek az ítélet napján.

9. Ó! mily sok hiúság és álnokság rejtôzik az erény külszíne alatt!

10. Gondolj hibáidra, s akkor nem fogsz irtózni az áldozatoktól.

11. Gondolj az én szenvedéseimre, s akkor nem leszel szenvedélyeid rabja.

12. Sokat gondolkozzál és sokat tégy, s akkor eszed és szíved nem lesz terméketlen pusztaság.

13. Néha alkalom kínálkozik rá, hogy az én dicsôségemre tégy valamit; de félsz, hogy rosszul csinálva azt, vétkezni fogsz:

14. Azért ne hagyd abba; mert ha jó szándékkal telve is vétkezel, mi lesz, ha a tétlenségnek engeded át magad?

15. Alázatos és okos légy; s végre is gyôzelmet aratsz.

16. Ha semmit sem tehetsz magad és közvetlenül, tégy valamit befolyásoddal és alamizsnáiddal.

17. Ha nem tudsz írni, tudsz beszélni; s ha nem tudsz beszélni, tudsz imádkozni.

18. Ha leckéket nem adhatsz, mindig módodban áll jó példát adni.

19. Tégy úgy, mint a halál, amelyet semmi sem akadályoz meg abban, hogy elpusztítsa a testet; téged se akadályozzon meg semmi abban, hogy pusztítsad a bûnt.

20. Nincs e világon boldogabb élet, mint azé a keresztényé, ki üdvösségét jó cselekedetek gyakorlásával biztosítja.

21. Reszketsz néha a pokol gondolatára; helyezd magad a kegyelem állapotába és maradj meg benne; munkálkodjál együtt a malaszttal s légy apostola; s akkor a szerencsétlenségek szerencsétlensége nem fog utolérni.

22. Kínoz a kétség: vajon meg vannak-e bocsátva bûneid? Dolgozzál az én dicsôségemre, s akkor kétségeid eloszlanak: sohasem tagadom meg az üdvösséget azoktól, kik ôszintén keresik utamat, sem a nyugalmat azoktól, kik értem munkálkodnak.


Húzzunk hasznot régi hibáinkból -- Elsô könyv
X. Húzzunk hasznot régi hibáinkból	Elsô könyv: Kerüld a rosszat

1. Dôreség a legfôbb súlyt arra helyezni, hogy megvédelmezd állásod méltóságát és kiváltságait: ez a hiúság menthetetlen én elôttem.

2. Hogyan? a gonosz ott settenkedik alantasaid körül, hogy hízelgéseivel behálózza ôket; s te csak arra gondolsz, hogy velök rosszkedvedet s ingerültségedet éreztessed.

3. Tudni akarod, mi illik állásodhoz? Hagyj fel követelôzéseiddel s akkor a szeretet, melyet felébresztesz, százszorosan kárpótolni fog amazokért.

4. Sohase törekedjél kétszínûséggel vagy alávaló hízelgéssel nyerni meg az emberek szívét.

5. Legjobban hízeleg, leginkább megnyer másokat az egyszerû erény s az erényes cselekedet.

6. Ki fog téged megvetni, ha szeretni tudsz?

7. Ne hidd azt, hogy a szeretetteljes és gyöngéd bánásmód bármikor is fölösleges.

8. Az ember gyönge: de minél szegényebb, minél gyöngébb, annál inkább akarja, hogy szeressék.

9. Közönséges lélek hibája az, hogy ridegnek és önzônek mutatja magát hivatalában. Te ne légy ilyen.

10. Mondd meg, hogy élnek a tieid, s én megmondom a te hibáidat.

11. Mondd meg, hogy élsz s miért bosszankodol, s én megmondom azokat az erényeket, melyek benned hiányzanak.

12. Ha egyszer megveted a veled egyenlôket, sokszor fog kelleni sértéseket elviselned.

13. Ha te nem engedelmeskedel feljebbvalóidnak, neked sem fognak engedelmeskedni alantasaid.

14. Ha a kis dolgokat elhanyagolod, ebbôl nagy bánatok fognak származni.

15. Fiam, ha gyakran köszönsz, legalább néha neked is köszönni fognak.

16. Fiam, ha megbecsülöd a kicsinyeket, néha veled is tisztelettel fognak bánni a nagyok.

17. Fiam, hogy javíthatnál meg másokat, ha magadat nem tudod megfeddeni? S hogy mersz másokat megfeddeni, ha magadat meg nem javítod?

18. Ha szeretetet akarsz aratni, vess szeretetet; ha jogodat követeled, teljesítsd kötelességedet.

19. Kedves fiam, ha tanításomat megveted: korbáccsal foglak tanításra kényszeríteni.

20. Gondolj arra, hogy mikor te nem kerestél engem, én kerestelek.

21. Gondolj rá, hogy mikor te nem néztél engem, én néztelek.

22. Gondold meg, hogy mikor nem hívtál, én ott álltam küszöböd mellett s beléptem.

23. Gondold meg, hogy amikor te csak egy kis szívességet kértél tôlem, én malasztomat adtam neked.

24. Te valamit akartál, s én magamat adtam oda.

25. Ha hálás akarsz lenni irántam, tégy sok jót ellenségeimnek.

26. Fiam és ezerszer fiam! mily semmis és nyomorúságos okok tartanak vissza attól, hogy nagy szent légy, mikor oly sok bûnös van a világon?


Mily dolgokat kell kerülnünk, hogy el ne vesszünk? -- Elsô könyv
XI. Mily dolgokat kell kerülnünk, hogy el ne vesszünk?	Elsô könyv: Kerüld a rosszat

1. Azt mondtam  kövess engem! miért akarsz megállni?

2. Ami ma lekötve tart, az holnap vesztedre lesz.

3. Amiért ma lelkesedel, amiatt holnap gyötrôdni fogsz.

4. Van egy jó, mely becsesebb minden más jónál; keresd ezt komolyan, s a többi mind vele fog jönni.

5. Kevés az, amit a világ nyújt; legnagyobb kincsei azok az üres ígéretek, melyekkel elhalmoz.

6. A földiekkel akaratom szerint élj, akkor a világ múló jelenségei nem fognak neked ártani.

7. A földi dolgoknak akkor veszed legjobb hasznát, ha azokat az apostolok lábai elé teszed.

8. Ha képes vagy arra, hogy lábaiddal taposod az élet hiúságait, akkor igazán okos ember vagy.

9. Ha a teremtmények nem segítenek ahhoz, hogy megtalálj: akkor micsoda hasznunkat veszed? Hogy azokhoz csatlakozzál, kik vesztükbe rohannak?

10. Látod azt a hatalmas és gonosz embert? Az a gyermek, aki a megszentelô malaszt állapotában hal el, nagyobb, mint ô.

11. Sokan jobbak lennének, ha nem volnának olyan gazdagok.

12. Az emberre nincs nagyobb szerencsétlenség, mintha e világ javaiért feláldozza az erényt és a malasztot.

13. Nagy szerencsétlenség az emberre nézve a gazdagság, a hatalom, az elôkelôség, a tudomány, a lángész; ha ez adományokat, melyeket mások javára kapott, rosszra fordítja.

14. Hiúságok hiúsága! pusztán külsô tulajdonságokkal akarni tetszeni.

15. Hiúságok hiúsága! azt vélni, hogy az emberek nagyra becsülnek, mikor megvetnek vétkeink miatt.

16. Hiúságok hiúsága! erôszakot alkalmazni azért, hogy a gyöngék megaláztassanak.

17. Holnap az erények feltámadnak ellened, s látni fogod messzirôl, mint ülnek a szegények asztalomhoz.

18. Ó! te, ki a felfordulásban gyönyörûséget mersz találni, gondolj azokra, kik ott szenvednek, hol örökös felfordulás van.


Néhány nagy tévedésrôl -- Elsô könyv
XII. Néhány nagy tévedésrôl	Elsô könyv: Kerüld a rosszat

1. Ki tanításomra hallgat, nem esik egykönnyen nagy tévedésbe.

2. Nagy tévedés rágalmakat szórni; mert nem ártunk velök az istenteleneknek; megbotránkoztatják a hallgatót, s nem válnak becsületére annak, kinek szájából erednek.

3. Nagy tévedés azt követelni, mire az Egyház nem kötelez; s bizonyosnak hirdetni azt, mit ez csak valószínûnek nyilvánít.

4. Nagy tévedés gyorsan akarni menni, mikor az Egyház csendesen jár, s jobbra vagy balra indulni, mikor az a középen halad.

5. Nagy tévedés hûségünkkel és buzgóságunkkal dicsekedni, mikor kétes és vitás ügyekben vonakodunk a Krisztus helytartójától tanácsot kérni.

6. Nagy tévedés a Római Pápa pártfogását kérni, mikor csak önzô érdekeinkért s egyéni véleményünkért harcolunk.

7. Nagy tévedés a jogot és igazságot akarni védeni, mikor nincs bennünk okosság, alázatosság és szeretet.

8. Nagy tévedés vitatni, hogy homályos dolgokban tisztán látunk, mikor egészen elvakított a szenvedély, vagy midôn a gyûlölet a puszta gyanút kétségtelen ténnyé fújja fel.

9. Nagy tévedés, vádlónak lépni fel akkor, midôn a magunk hibáit elhallgatjuk s azt mentegetjük, amit beismerni s megsiratni kellene.

10. Nagy tévedés bûnt és botrányt panaszolni fel ott, ahol nem tudjuk biztosan, hogy megvolt-e a rosszakarat.

11. Nagy tévedés erôs ellenszereket alkalmazni annál a betegségnél, melyet enyhe orvossággal is meggyógyíthatunk.

12. Nagy tévedés kiegyezni a bûnnel, mikor megbotránkoztat s még nagyobb bûnnek lehet okozója.

13. Nagy tévedés követelôzônek mutatni magunkat testvéreink s elnézônek önmagunk iránt.

14. Nagy tévedés dicsôséges gyôzelmet várni, mikor fegyvereink sem nem méltók, sem nem tisztességesek.

15. Nagy tévedés, nagy lármát csapni, mikor a Krisztus helytartója hallgatást parancsol.

16. Nagy tévedés, bízni a végleges gyôzelemben, ha részleges sikert nem iparkodunk elérni.

17. Nagy tévedés, azt mondani: Mindent vagy semmit! Mikor a gonoszság lépésrôl-lépésre nyer tért.

18. Nagy tévedés, azt hinni, hogy a rossz örvényébôl jó jön elô.

19. Egyedül én fordíthatom a rosszat jóra, de sohasem azért, hogy fedezzem a restséget, mely hiába akarja magát elleplezni; vagy hogy megjutalmazzam azokat, kik ezt nem érdemlik meg.

20. Az alázatos és békeszeretô jobban elômozdítja az én dicsôségemet, mint a nyughatatlan és a kevély.

21. Aki dolgozik, többet tesz az én dicsôségemért, mint aki babérjain pihen.

22. Aki virraszt, többet tesz az én nevemért, mint aki jó reménységgel alszik.

23. Ki az én ügyemért egy sértést eltûr, jobban elômozdítja azt, mintha azért az óriás egész erejével harcol.

24. A tévedések legnagyobbika, ha a szentség védelmezôiként lépünk fel, míg bûnben élünk s titokban a vétekben gyönyörködünk.

25. Íme, mit kell tenned, hogy igazán a tett embere légy: gondold meg kétszer is, hogy mit kell mondanod; hallgasd el, amit el kell hallgatnod; kezdd a kezdetén; s tégy mindennap szelíd makacssággal valamivel többet.


Hogy kell az isteni gondolatok magasságáig felszállni? -- Elsô könyv
XIII. Hogy kell az isteni gondolatok magasságáig felszállni?	Elsô könyv: Kerüld a rosszat

1. Szûnj meg, fiam, panaszkodni azért, mert a bûn olyan hatalmas, s mert a gonoszoknak olyan félelmes a fegyverük.

2. Nincs olyan rossz, melyet te legyôzhetônek tartasz.

3. Nincs oly rendetlenség, mely neked nem látszik erôsebbnek, mint a rend.

4. Nincs oly hazugság, mely elôtted nem tûnik fel meggyôzôbbnek az igazságnál, sem oly bûn, mely nem tûnik fel csábítóbbnak, mint az erény.

5. Ó, ember! Kinek hite inkább emberi, mint isteni! Ó, keresztény! Kinek oly csekély a bizalma!

6. Mi alakította át a pogányságot, ha nem az alázatos keresztények hite?

7. Kik szerettették meg az áldozatot, ha nem az engem utánzó szegények?

8. Mi tette nagyokká a kicsinyeket, erôsekké a gyengéket, bölcsekké a tudatlanokat, ha nem azoknak az apostoloknak a szeretete, kik kevéssel azelôtt még elrejtôztek?

9. Ki elôbb megtagadta, megvallotta a nevemet; ki mindenkinél jobban üldözte, hirdette azt.

10. Apostolaimat megölték és a nemzetek megtértek.

11. A világ elveivel ellenkezô tanokat hirdettem és felszabadítottam a rabszolgákat.

12. Addig ismeretlen igazságokat hirdettem, s a pogányság mesterei elfogadták azokat szegény tanítványaimtól.

13. Olyan erkölcstant hirdettem, mely megfékezett; olyan erényt, mely elrejtôzött; olyan tudományt, mely megalázkodott; olyan örömet, mely inkább az adásból, mint az elfogadásból táplálkozott; s a keresztnek ez az iskolája változtatta át a világot az önfeláldozás és hôslelkûség iskolájává.

14. A Kálváriára mentem, s én, az emberek utolsója a legfelsôbb égben trónolok.

15. A gyermekek óriásokká váltak s megfélemlítették a hóhérokat.

16. A nagyok alázatosakká lettek, s kiszolgálták szolgáikat.

17. Az erôszakosak megszelídültek s a betegeket ápolták.

18. Az urak rabszolgaságra adták magukat a foglyok érdekében, s láncaik közt jobban uralkodtak magukon, s szabadabbak voltak, mint bármikor.

19. A test angyali erényeket virágzott, s a lélek legyôzte a poklot.

20. S te még mindig érzékies vagy! Ó, szemeid nem látnak tisztán!

21. Nem érted meg a malaszt csodáit, mert nem vagy még lelki ember.

22. Egy erény többet tehet, mint ezer bûn s hatásossága áldozataival együtt növekszik.

23. Egy igazság többet ér el, mint ezer hazugság, s gyôzelme bizonyos, ha a parancsot a jó példával egyesíti.

24. Az imádság ereje nagyobb, mint a bölcsek minden erôlködése, s annál biztosabban legyôzi a gonoszságot, minél erôsebben támaszkodik az alázatosságra.

25. A természetes eszközök csak akkor lesznek segítségedre, ha hiszel a természetfölöttiek erejében s hatásosságában.

26. Nem sok nagy dolgot fogsz látni, s gyakran megszáll a félelem, ha fel nem tornászod magad a lelkiség magasabb fokára. Imádkozzál szünet nélkül, s alázatos bizakodással megtalálod a helyes utat.


Hogy kell a tisztánlátás segítségével a tévedéseket elkerülni -- Elsô könyv
XIV. Hogy kell a tisztánlátás segítségével a tévedéseket elkerülni	Elsô könyv: Kerüld a rosszat

1. Fiam, vizsgáld meg jól, hogy viselkedel azzal szemben, kit ellenségednek tartasz; mert ellenségünk sokszor veszedelmesebbnek és rosszabbnak tûnik fel, mint aminô a valóságban.

2. Hogy ne lássuk a mások hibáit, annak az az orvossága, ha a magunkét nézzük.

3. Könnyen elhisszük másokról, hogy elveik hamisak, ha nem hozzánk hasonlóan járnak el.

4. Mielôtt elítélnél valakit, várd meg, hogy bevallja bûnösségét.

5. Ezzel nem akarom azt mondani, hogy ne légy óvatos: a kígyó gyorsan harap.

6. Az ember ez örökös ellensége szüntelenül ébren van, hogy elcsábítsa az oktalanokat, hiúkat és kevélyeket, s evégbôl hol rábeszéléshez, hol hízelgéshez folyamodik.

7. Ne higgy azoknak a tanoknak, melyek lelkedet megzavarják, sem azokban az ígéretekben, melyek téged nem tesznek tökéletesebbé.

8. Szeresd azt, ami megjavít; s azokban az igazságokban higgy, melyek megrónak.

9. Minden bölcseletben van valami hiúság: jönnek és eltûnnek; az igazság egyszerû és megmarad.

10. Ne bízzál a hízelgésekben; fôképp akkor nem, ha megzavarnak.

11. Félj a kitüntetésektôl, ha nem buzdítanak kötelességeid pontosabb teljesítésére.

12. Nincs tökéletes szabadság, csak az én Egyházamban; a hit igazságai biztosítják s védelmezik azt.

13. Jaj annak, aki visszaél a tudományos igazságokkal! mert sötétségbe fog jutni.

14. Nem az a haladás, ha többet élvezünk, hanem az, ha türelmesebben hordozzuk ez élet keresztjét.

15. Az az igazi bölcs, ki a helyes úton járva, gyakran megalázza magát.

16. Az szereti az embereket igazán, ki lelkük üdvösségéért feláldozza magát.

17. Az akarja mindenkinek szabadságát, ki megtartja parancsaimat.

18. Ha az erényt gyakorlod, sokat tanulsz; sokkal többet, mint azok a bölcsek, kik csak a hiúságot és a bolondságot ismerik.

19. Ha mindent tudsz is ezen a világon, minden tudományod haszontalan, ha nem tanulod meg lelkiismeretedet megvizsgálni.

20. S ha úgy véled is, hogy csodákat tettél: semmit sem cselekedtél, ha nem tartottál bûnbánatot.

21. Boldog a tudatlan, ha parancsaim szerint él; de még boldogabb a tudós, ha megtér.

22. Ki keveset tud és nem szent, alig tehet valamit; ki sokat tud és nem szent, nem sokkal többet tehet.

23. Ó! mily szigorú lesz az a számadás, amelyre egyesek a lelkek megnyilatkozásának nagy napján fognak vonatni!


Meg kell keresni a középutat, hogy egyenesen haladhassunk -- Elsô könyv
XV. Meg kell keresni a középutat, hogy egyenesen haladhassunk	Elsô könyv: Kerüld a rosszat

1. Fiam, a buzgóság hevében óvakodjál a rossz indulatok szertelenségeitôl.

2. Hogy a jó lélek vezet-e, azt arról ismered meg, hogy ura vagy-e tenmagadnak.

3. Sokan sohasem tesznek semmi hasznost, mert nem az egyenes úton járnak.

4. Azt hiszik, hogy az én ügyemért harcolnak, pedig a rendetlenség lelke vezeti ôket.

5. Azt hiszik, hogy minden apostoli munka, amit csinálnak, pedig egy lelket sem térítenek meg soha.

6. Azt hiszik, hogy lármával mindent elérnek; pedig minél jobban lármáznak avégbôl, hogy fellázítsák a népet, ez annál kevésbé törôdik velök.

7. Nyughatatlan, szenvedélyes emberek után indulnak, s nem nagyon utánozzák szentjeimet.

8. Megengedem: néha szükséges bontani; de többet ér építeni.

9. Megengedem: néha szükséges támadni; de többet ér tanítani.

10. Ha megelégszel azzal, hogy pellengérre állítod a rosszat, mikor fogsz a jóra tanítani?

11. Igazad van, ha leleplezed a rosszat, mit a gonoszok cselekszenek; de a jó tanításának mégis csak más hatása van, mint a szenvedélyek tûzijátékának.

12. Ki hiszi el, hogy megfér az Evangélium szellemével, ha sebet ejtünk seb után, anélkül, hogy csak egyszer is gondolnánk a gyógyításra?

13. Az az ember, ki isteni gondolatokból él, többre képes, mint a hadvezér.

14. Több gyôzelmet arat az, ki a szíveket nyeri meg, mint aki ágyukat vonultat fel.

15. Az erôs orvosságok, hosszú idôn át alkalmazva, ahelyett, hogy gyógyítanának, a sírba visznek.

16. Ha igazán megvolna benned a buzgóság szelleme, mily sok embert megnyerhetnél az én ügyemnek s a mennyországnak.

17. Akkor nem lennél sem lagymatag, sem indulatos.

18. Akkor nem lennél sem gyáva, sem kérkedô.

19. Akkor tudnád, hogy kell bánni az emberekkel.

20. Akkor munkálkodásodat nem a szenvedélyek szeszélye, de az ész törvénye irányítaná.

21. Hiába teszünk jót; ha terv és cél nélkül dolgozunk, csak az idôt vesztegetjük.

22. Mindig nagy gondolataid legyenek; de azok megvalósítására használd a legcélravezetôbb eszközöket.

23. S ha tudni akarod, mi a legcélszerûbb, kérdezd meg tôlem, mi az, ami felebarátodnak a leghasznosabb, s ami tôled a legnagyobb önmegtagadást és munkát kívánja.


Bátorításul a csüggedôknek -- Elsô könyv
XVI. Bátorításul a csüggedôknek	Elsô könyv: Kerüld a rosszat

1. Honnét ez a zavar szívedben? Úgy látszik neked, hogy minden elveszett!

2. Szeretnéd, ha vége lenne már a veszôdségnek, s kívánod, hogy bárcsak más korban születtél volna.

3. Így beszéltek mindig a kicsinyhitûek, vagy azok, kik nem tudják, hogy milyen volt a múlt.

4. De tekints vissza Egyházam életére a századok folyamán; hányszor volt az, ami kezdetben vereségnek látszott, az elsô lépés a gyôzelem felé.

5. Csak azok az igazi diadalok, melyeket a jövô, és nem a jelen ismer el ilyeneknek.

6. Csak azok a dicsô gyôzelmek, melyeket a kisebbségek aratnak.

7. Csak akkor várhatunk termékeny eredményeket, ha a jó nagy rossz felett vív ki gyôzelmet.

8. Mi maradt a múlt kevélyei és gôgösei után? Emlékük is csak azért él, hogy bizonyságot tegyen Egyházam állandóságáról.

9. Kezemben van a mindenható gondviselés, s ki állhat ennek ellent?

10. Hogy eltûröm a szerencsétlenségeket, hogy megengedem a rettentô viharokat, hogy megparancsolom a szeleknek, hogy tomboljanak, a hullámoknak, hogy feltornyosuljanak: mindez csak azért van, hogy Egyházam igém erejével gyôzelmet arasson.

11. A századok sok titkot lelepleznek és sokat tanulhatsz a történet lapjaiból.

12. A rossz nagyobbnak látszik ma elôtted, mint bármikor; de hátha csak elvetemült ellenségeid túlozzák annak nagyságát?

13. De ha csakugyan olyan nagy: akkor annál dicsôbb lesz a gyôzelem, s annál termékenyebbek ennek következményei.

14. Ne felejtsd el, míg a rosszat nézed, meglátni a jót, ami nagyszerû.

15. A részleges vereségek árnyéka szembetûnôbbé teszi a végleges gyôzelem ragyogását.

16. Ha minden jól menne, ha nem volnának ellenségek: csak középszerû erények lennének s nagy bûnök uralkodnának e világon.

17. Nagyobbak a harcok, nagyobbak a szentek is.

18. A jó úgy, mint a rossz, végre is Egyházam dicsôségét és terjedését mozdítja elô.

19. Ha eléred a hit és a tudomány magaslatait, csak magadról kell megfeledkezned s kezeskedem róla, hogy bámulatraméltó csodákat fogsz látni.

20. S akkor a csüggedés helyett hinni fogsz, s dicsôíteni fogsz engem, s szellemed galambként fog a gonoszság vízözöne felett repülni.


Hogy kell vizsgálnunk belsônket, hogy a külsô dolgokkal elkészüljünk -- Elsô könyv
XVII. Hogy kell vizsgálnunk belsônket, hogy a külsô dolgokkal elkészüljünk	Elsô könyv: Kerüld a rosszat

1. Fiam, még nem érted fel eszeddel, hogy három bátor szív több eredményt ér el, mint háromszáz gyáva.

2. Még egyáltalán nem láttad be, hogy egy buzgó keresztény sokkal többet tehet, mint sokszáz rest és lagymatag.

3. Még nem tapasztaltad, mire képesek a szeretetben egyesült testvérek.

4. Fôképpen pedig a buzgóságot nem ismered, azt a buzgóságot, mely nem a külsô nyughatatlanságból, hanem a belsô szeretetbôl ered.

5. Csak akkor leszünk erényesek, s képesek nagy dolgokra, ha a külsô változások nem hatnak már ránk.

6. Ellenkezô esetben, ma föllelkesedünk, képeseknek érezzük magunkat arra, hogy hegyeket dobáljunk a tengerbe; s másnap talán már oly gyávák leszünk, hogy még az utcán sem fogunk merni mutatkozni.

7. Kishitû emberek következetlensége az, hogy ma még malasztomnak sem érzik szükségét; s holnap már folyton segítségkéréseikkel zaklatnak, s abbahagyják a munkájukat.

8. Az okos és felvilágosult ember nem ragadtatja el magát a túlbuzgóságtól. Ôt nem zavarják meg sem a hozsannák, sem a ,,feszítsd meg'' kiáltások.

9. Mielôtt vállalkozol valamire, vedd jól fontolóra az akadályok nehézségét s a vállalkozás elônyeit.

10. Hacsak a jó- vagy a rosszkedv fog vezetni abban, hogy az én ügyemet vállald-e vagy abbahagyd: sohasem fogsz végezni semmit.

11. A kedv jô és megy; a kedvetlenség mindenütt ott van.

12. Annak a vágynak, hogy nekem tessél és felebarátaidnak szolgálj, sokkal erôsebb a gyökere, mint a kedvnek és a kedvetlenségnek.

13. A boldogság titkát bírod, ha el tudsz feledkezni hajlamaidról s érdekeidrôl.

14. A mennyei méhek mézének egy csöppje többet ér minden földi lakománál.

15. Nem tudod, hogy mily édes az Úr, ha örömet találsz a világi gyönyörûségekben, s ha szíved vágyódik ezek után.

16. Ha nekem szolgálsz, nem szabad sem túlságosan átengedned magad a lelki vigasztalásoknak, ha részed van bennük; sem túlságosan búsulnod amiatt, hogy nincs bennük részed. Ezzel sokat törôdnöd, többet árt, mint használ.

17. Emellett nem szabad sem fölötte búsulnod, ha kudarc ér, sem fölötte örülnöd, ha sikert aratsz.

18. Ha rosszul mennek dolgaid, vagy nem hozzák meg azt, amit reméltél: keresd meg az okot, s kettôztesd meg buzgóságodat.

 	19. Ha minden jól megy, tégy meg mindent, hogy másutt is eredményt érj el; s fôképp ne szûnj meg sem megalázkodni, sem dolgozni.


Egyesüljünk felebarátainkkal -- Elsô könyv
XVIII. Egyesüljünk felebarátainkkal	Elsô könyv: Kerüld a rosszat

1. Aki azt állítja, hogy tanaim tisztaságának ô az egyedüli védelmezôje, vigyázzon, nehogy felfuvalkodottságának az én ügyem kárát vallja.

2. Nem csinálhat nekem senki sem nagyobb rosszat, mintha helytelen eszközökkel kél Egyházam védelmére.

3. Azt, aki más fegyverrel védelmez, mint az igazsággal és a tisztességgel, nem szentnek, de bolondnak kell tartani.

4. Ki folyton megbotránkozik másokon, s felebarátaiban csak hibát talál: vigyázzon, hogy maga egyenesen járjon s vizsgálja meg lelkiismeretét.

5. Keveset csinálni, de mindig csinálni: többet ér, mint sokra vállalkozni és abba hagyni.

6. Többet ér valami középszerû dologhoz komolyan hozzálátni, mint örökké a tökéletességrôl álmodozni, és semmit sem tenni.

7. Többet használ nekem annak alázatos buzgósága, ki társaival munkára egyesül, mint a magába zárkózott embernek kiabálása, ki barlangjában sopánkodik.

8. Óh, ha az én tanítványaim, kik a világban élnek, mindig keresztények lennének!

9. Szomorú katolikusok azok, kiknek sem a papi, sem a szerzetes élethez nem levén hivatásuk, nem tudnak a szeretetben felebarátaikkal társadalmi tevékenységre egyesülni.

10. Semmi sem kívánja meg jobban a társulást, mint az a vallás, amelyet én alapítottam; semmisem oly egységes, oly eleven, mint az a test, amelynek én vagyok a feje.

11. Egyesítettem apostolaimat és tanítványaimat; egyesítettem a férfit és a nôt; egyesítettem a szegényeket a gazdagokkal, a tudósokat a tudatlanokkal, a nagyokat a kicsinyekkel, a szolgákat a szabadokkal, a pogányokat a megtért zsidókkal.

12. Én vagyok a valódi haladás Útja; én vagyok az Igazság, ki minden egészséges értelmet megvilágosít; én vagyok az Élet, kitôl minden emberi és társadalmi, természetes és természetfölötti élet ered.

13. Azért jöttem, hogy életet adjak, még pedig bôségesen; hogy feltámasszam a lelket és a testet.

14. Én vagyok a népek mûveltsége; az, aki közelebb viszi az egyént az éghez.

15. Ha rend van, az tôlem ered; s ahol rendetlenség van, az az embertôl, s az emberi nem ellenségétôl származik.

16. Hogy van a tudományokban igazság; hogy ennek tévedései megoldhatók; hogy szeretet van az emberek közt, és béke és nyugalom az államokban; hogy az erények virágzanak: mindez tôlem származik. Minden igazság és fönség az én igazságomról és fönségemrôl tesz tanúságot.

17. Minden jó, mely a legfôbb jótól eltávolodva, magát teszi ennek helyébe: csak látszólag jó, de a valóságban gonoszság; s a kár és pusztítás miatt, amelyet okoz, érezni fogja igazságomat, ha csak irgalmasságom bôsége a bûnbánat könnyeit nem hívja elô szemébôl.

18. A szentségek jelei a malasztnak, melyet közvetítenek, s legtársadalmibb eszközei Egyházamnak.

19. A miseáldozat feltételezi az emberek testvériségét. S mégis, hány keresztény gondol arra, hogy ezt a pappal együtt testvéreiért ajánlja fel?

20. A Miatyánk feltételezi az emberek testvériségét. S mégis, fiaim közül hánynak jut eszébe, hogy azt a szeretetnek a szellemében mondja el?

21. Az Oltáriszentség feltételezi az emberek testvériségét; s mégis, hány keresztény járul hozzá testvéri szívvel?

22. A szentek egyessége föltételezi az emberi testvériséget. S mégis, hány keresztény gondol a földön arra, hogy testvéri segítséget kérjen a mennyei keresztényektôl?

23. Az én mûvemben minden egyesülés: egyesítettem az embereket Atyámmal, a földet az éggel, Ádám gyermekeit a malaszttal; s hogy kárhoztatom a bûnt, az azért van, mert elválasztja az embert az Istentôl, és az embert az embertôl.

24. Ti tanítványaim vagytok, ti barátaim vagytok, ti testvéreim vagytok, ti fiaim vagytok. Vajon büszkék vagytok-e ezen címekre? S melyek azon cselekedeteitek, melyekkel ezekhez méltókká teszitek magatokat?


Hogy sok jót tegyünk, erôs alapra kell állanunk -- Elsô könyv
XIX. Hogy sok jót tegyünk, erôs alapra kell állanunk	Elsô könyv: Kerüld a rosszat

1. Sok dolgot kell neked mondanom. Bár meghallanád és megértenéd.

2. Ha meg akarod védelmezni a katolikus hitet, védd azt fôképp a jó cselekedetek erejével.

3. Magasztalni kell ajándékaimat, de anélkül, hogy az alázatosság kárát vallja.

4. Egyik ajándékom a te hited; minél inkább dicséred azt, annál inkább el kell ismerned malasztom jóságát.

5. Nincs nagyobb tisztesség, mintha befogadok valakit Egyházamba.

6. Micsoda minden gazdagság és minden tudomány, összehasonlítva ezzel?

7. Ha megértenéd, mily kitûnô s mily hasznos dolog kereszténynek lenni, sajnálnád a hitetlent s nem gyûlölnéd.

8. Ha azt a tudóst, ki a kereszténységet nem ismeri, meg akarjuk rá tanítani: annál szükségesebb a tanítást az alapjától kezdeni, minél tudósabb az illetô.

9. Ha valaki ragaszkodik egy tévtanhoz, ne vitatkozzál vele makacsul, mert ez hiábavaló; indulj ki egy olyan igazságból, melyet elfogad.

10. Ha tudományos tekintély vagy, élj erkölcsösen, s ezzel mutasd meg, hogy az erény és az igazság egy.

11. Az erény és a szeretet: a két legjobb fegyver a tévelygés lerontására.

12. Hogy lehet hamis az a tan, melynek isteni erény áll az oldalán?

13. Hogy ámíthatna az az apostol, ki alázatosan és szelíden meghalva szenved az én tanításomért?

14. El akarsz az igazsághoz jutni? Kezd azzal, hogy legyôzöd magad.

15. Annál gyorsabban fogsz az igaz úton elôremenni, minél nagyobb alázatosságod és tisztaságod.

16. Sokat tudni szilárd elvek nélkül annyi, mint szelektôl támadott, omladozó házban lakni.

17. Többet ér: keveset tudni és szentül élni, mint sokat tudni és rosszul élni.

18. Az igazság két leggonoszabb ellensége a könnyelmûség és hiúság.

19. A kevélységnek és haszonlesésnek megtévesztésre és csalásra van szüksége, hogy élni tudjanak.

20. Az igazság mindig egyszerû, mindig erôsen áll, sohasem változik, s minél féktelenebbül támadják, annál fényesebben ragyog.

21. Fiam, ha sok erényre van szükségünk ahhoz, hogy a tudatlant tanítsuk: akkor a bölcsességnek és alázatosságnak egész kincstára szükséges a tudós tanításához.

22. Ha hited felvilágosult: tanuld meg jól az emberi tudományokat. Az igazságok testvérek; s a tudás segítségedre lesz abban, hogy az emberekhez férkôzzél, s ôket az Istenhez vezessed.


Mesterünk szívének néhány nagy panasza -- Elsô könyv
XX. Mesterünk szívének néhány nagy panasza	Elsô könyv: Kerüld a rosszat

1. Fiam, szeretném, ha megvallanád szívem elôtt, nemcsak azt, hogy mily bûnök és tévelyek ellen beszéltél, hanem azt is, hogy hány bûnt akadályoztál meg ügyességeddel s okosságoddal s az én malasztom segítségével!

2. Szeretném, ha elôszámlálnád, hányszor nem mozdítottad elô a jót, mikor ezt tehetted volna, s viszont, hányszor nem tettél jót legnagyobb ellenségeimmel, mikor erre alkalmad volt?

3. Szeretném, ha meggondolnád, hány üdvös dolgot vállaltál értem; hányszor fékezted meg, hányszor gyôzted le magadat, hogy nekem tessél?

4. Szeretném, ha megvizsgálnád, hányszor akadályoztad meg a bûnösök megtérését, s hányszor akadályoztad meg Egyházam elöljáróit abban, hogy az üdvösség és a béke mûvén munkálkodjanak?

5. Szeretném, ha megmondanád, miért dicsekszel bátorságoddal, ha nem tudsz okos is lenni, s miért tartod magad ügyes embernek, ha semmit sem tudsz létrehozni?

6. Szeretném, ha megvizsgálnád, vajon viselkedésed az Isten házában tiszteletteljes vagy közömbös-e, s hogy olyan-e életed, mint egy keresztényé, vagy mint egy pogányé?

7. Szeretném, ha elmondanád, hogy máig minô gyümölcsöket termelt vallásosságod, s hogy nem inkább az ájtatossági gyakorlatokat szeretted-e, mint az önmegtagadást?

8. Szeretném ajkaidról hallani, hány embert nyertek meg beszédeid és tetteid, s hogy hány embertársadat javítottad meg viselkedésed s hivatalbeli kötelességed pontos teljesítése által?

9. Míg vannak olyan istentelenek és bûnösök, kik kevésbé gáncsolhatók, mint te; míg vannak ezek közt olyanok, kiknek szívük egyenesebb s életük szeplôtlenebb: addig ne tartsd magad ôszinte, buzgó, ügyemnek szolgáló katolikusnak, hanem bûnös és tökéletlen embernek, ki szégyent hoz az én nevemre.

10. Sokan várnak jutalmat, de mily kevesen törekszenek azt érdemeikkel megszolgálni?

11. Fiam, mi rosszat tettem neked, hogy néha oly rosszul bánsz velem?


Tanácsok, melyeknek az emberekkel való érintkezésnél hasznát vehetjük -- Elsô könyv
XXI. Tanácsok, melyeknek az emberekkel való érintkezésnél hasznát vehetjük	Elsô könyv: Kerüld a rosszat

1. Sokan vannak, fiam, kik azt akarják, hogy szeressem ôket; de kevesen, kik nekem szolgálnak.

2. Sokan vannak, kik azt akarják, hogy irgalmas legyek irántuk; de kevesen, kik értem áldozatot hoznak.

3. Sokan szeretnek engem az egész világgal dicsérni; de kevesen az egész világ ellen megvédeni.

4. Sokan szeretnének a mennyei dicsôségben részesülni, de kevesen szeretik erényeimet gyakorolni.

5. Hányan kívánják a megbecsülést azok közül, kiket az ég megvet!

6. Hányan akarnak kitûntetést, mikor a legkisebb érdemük sincsen!

7. Hányan kívánnak tiszteletet az emberektôl, jóllehet az emberek hóhérjai!

8. Hányan élnek azok közül, akiket a halál már kiszemelt magának, anélkül, hogy a mennyországra gondolnának.

9. Hányan, hányan vállalkoznak a nép vezetésére, kik maguk is a bûn útján tévelyegnek.

10. Segíteni akarsz másokon? Nyisd ki szemed, s tanuld megismerni az emberi szív mélyét.

11. Az ember akkor hozza elô szívébôl amit eltitkolt, mikor egyedül van.

12. Hajlamai akkor tûnnek elô, mikor alkalom kínálkozik ezek kielégítésére.

13. Bûnös volta akkor látható, mikor kísértések ostromolják.

14. Akkor keresi fel, ami után vágyódik, mikor anélkül teheti ezt, hogy látnák.

15. Akkor árulja el vágyait, mikor haragszik.

16. Ne nagyon higgy a látszatnak s a szíves felkínálkozásnak.

17. Ne vess meg senkit azért, mert vétkezett vagy nem tökéletes.

18. Sôt inkább, ha a hibákat látod, keresd, hogy lehetne azokat kiirtani.

19. Az orvos örül, ha meg tudja állapítani a bajt. S ha hivatásának embere, még akkor is szereti a beteget, ha tudja, hogy az a maga hibájából szerezte a betegséget. Csak erre haragszik s nem amarra, s ha késhez nyúl, azzal nem a beteget, de a baj gyökerét akarja kiirtani.


Mily elvek szerint kell bizonyos dolgokat megfigyelni -- Elsô könyv
XXII. Mily elvek szerint kell bizonyos dolgokat megfigyelni?	Elsô könyv: Kerüld a rosszat

1. Fiam, a hamis elvek- s nagy tévedéseknek gyakran veszélyes következményeik vannak.

2. Elfogadni egy hamis s erkölcstelen elvet, s figyelmen kívül hagyni az ebbôl eredô következtetéseket: szellemi szegénységre vall.

3. Elfogadni egy hamis elvet, s cáfolni az ebbôl eredô következtetéseket: ezt csak az cselekszi, ki másoknak rosszat akar, de magának nem.

4. Egy kis tévely, figyelmen kívül hagyva, nagy bajt okozhat.

5. Egyszerre akarni az igazi szabadságot és a szabad tévelyt: ostobaság vagy ámítás.

6. Ki zsarnoknak szolgál, maga lesz legelsô áldozata.

7. Ki rossz étellel táplálkozik, ne csodálkozzék, ha rosszul lesz.

8. Ki a jót nem tudja megkülönböztetni a rossztól, azt hamis pénzzel fogják kifizetni.

9. Ne elégedjél meg fiam a külsôségekkel, s ne engedd, hogy szép szavakkal félrevezessenek.

10. A tévely azzal kezdi, hogy az igazság barátjának mondja magát; azzal folytatja, hogy bírálja azt; azzal végzi, hogy megöli.

11. Többet ér keveset tudni, de nem tévedni, mint sokat tudni, de folyton tévedésbe esni.

12. Ragaszkodjál a jó elvekhez, s nem fogsz tévútra jutni.

13. Kinek nincs erôs meggyôzôdése, a hazugságokról is elhiszi, hogy nagy igazságok.

14. Ki meg akar csalni: folyton ígérget; ki el akar csábítani: sokat hízeleg.

15. Ha nem akarod, hogy tévedésbe essél, felebarátaid legjobbjaitól kérj tanácsot.

16. Ha bírni akarod az igazságot, sokat tanulj; ha védelmezni akarod, sokszor kérj tanácsot.

17. Ne hagyd magad elvakíttatni attól, ami ragyog, ne szaladj az újdonság után azért, mert az új.

18. A hamis haladók segítôtársai a még rosszabb maradiaknak.

19. Minél tanultabb a gonoszság, annál ravaszabb és fortélyosabb.

20. A pusztán anyagi haladás romlást hoz mindenre: az ideigvaló javakra úgy, mint az örök javakra.

21. Fiam, ha sokat akarsz tudni, ne felejtsd megtanulni azt, ami rád nézve a legfontosabb.

22. Tégy jót és sok jószágod lesz.

23. Elôbb az erényt szerezd meg; azután törekedjél megvalósítani terveidet.


Az igazi buzgóság tulajdonságai -- Elsô könyv
XXIII. Az igazi buzgóság tulajdonságai	Elsô könyv: Kerüld a rosszat

1. Fiam, a kevélység városában sok igazságtalanságot követtek el.

2. Három jóérzésû ember véget akart ennek vetni.

3. Az elsô, egy indulatos természetû, azonnal megtámadta s gonosznak mondta a legkiállhatatlanabb kevélyt.

4. S mert gonosznak nevezték, ez felbosszankodva, még kiállhatatlanabb és kevélyebb lôn.

5. Jött a másik, egy békés természetû. Ez úgy elzárkózott a kevélyektôl, mintha dögvészesek lettek volna.

6. A kevélyek, félelmét látva, gúnyjaikkal halmozták el, s tovább vétkeztek az Isten és az emberek elôtt.

7. A harmadik, a legtudósabb köztük, ekkor így szólt: Ez épp nekem való dolog! S a kevélyek elé állva, tudományos és ékes beszédet intézett hozzájuk, amelybôl ôk nem értettek meg semmit.

8. A kevélyek hiúsága ezek után még növekedett. S egyikük sem mulasztotta el, hogy a maga tudományát nagy beszédben ki ne mutassa.

9. A bárgyúk megtapsolták ôket s nemsokára dicsôségnek tartották, hogy velük vétkezhettek.

10. Megszánta ôket egy erényes ember, ki egykor nagyon kevély volt, de aztán rájött, hogy a kevélység az ember ostora. S azért mély alázattal munkához látott s imádkozni kezdett Istenhez a kevélyekért.

11. S mivel jó példát adott s alkalomadtán szolgálatot tudott tenni egyeseknek, sikerült neki egyszer-másszor megakadályozni a rosszat, s elérte, hogy a városban erényes embernek s jó polgárnak tartották.

12. Lassanként megnyerte a kevélyek szeretetét, s anélkül, hogy elsiette volna a dolgot, okossága s jámbor élete által eloszlatta az elôítéleteket és sokat megtérített.

13. Kezdetben, hogy örömet szerezzenek neki, a kevélyek visszatartották magukat egyik-másik bûntôl. Késôbb szavára elismerték azt, hogy az erénynek megvan a maga értéke, sôt a tízparancsolatnak s az Egyház tanításának is. Egy napon, gondolkozni kezdtek megtérésükrôl. Végre, ezt meg is tették.

14. Nemsokára népszerûvé lett szolgálatai és figyelmessége révén, s a keresztények mintaképének tartották.

15. Mondhatom, hogy a városban ettôl kezdve sokkal kevesebb gonosztettet követtek el.

16. Odajutott a dolog, hogy még a legelvetemedettebb gonosztevôk is kénytelenek voltak magukat mérsékelni.

17. De íme, egyes keresztények dorgálni kezdték azokat a kevélyeket, kik csak félig tértek meg, nemkülönben azokat is, kik csak az imént megtérve, nem mutatkoztak elég erôseknek az alázatosságban; s megszégyenítették ôket a nép elôtt.

18. Például, ezt mondották: Hozzuk emlékükbe amit tettek, nehogy elbizakodottak legyenek.

19. S úgy cselekedtek, amint mondták, nem törôdve azzal, hogy e lelkeknek valamiképpen segítségükre legyenek.

20. S hogy az egyik rosszat elkerüljék, elkövették a másikat.

21. S mialatt csak az alázatosak alázatosságát nézték, a kevélyeket visszalökték a kevélységbe.

22. Pedig vésd eszedbe, fiam, hogy nagyobb dolog egy száz éves bûnöst megtéríteni, mint száz kisdedet a jó útján megtartani.

23. S hogy jobban szolgálja az igazságot az, ki egy gonoszt megtérít, mint aki a tévelygés tanítójára rábizonyítja, hogy hazudott.

24. S ha szükséges az, hogy megôrizd magad és másokat a fortélyosoktól és hazugoktól; nem kevésbé szükséges az együgyûek és alázatosak érdekében az is, hogy megtérítsd a hatalmas és befolyásos bûnösöket.

25. Bizony, mondom neked, hogy ez oktalan és tapintatlan szolgáim tervszerûen támadó eljárásukkal nem tudták megakadályozni azt a rosszat, melyet ôk a színlelt megtérésektôl s az elvetemült ámítók cselvetéseitôl vártak.

26. S egyetlen kevélyt sem térítettek meg soha.

27. És nem tudom, vajon alázatosabbakká tették-e a jókat?

28. A kevélység rosszaságának nincs más ellenszere, mint az alázatosság jósága.

29. S a gyûlölség ellen nincs más fegyver, mint az isteni szeretet önfeláldozása és gyöngédsége.

30. És a ravaszság ellen nincs más, mint az okosság.

31. Ha olykor az oroszlán erejére van szükségünk, hogy gyôzelmesen harcolhassunk; épp oly szükséges máskor a méz édessége.

32. Fiam, az igazi cselekvés nem abban áll, amit mondunk vagy teszünk; hanem abban, hogy elteljünk szeretettel s alázatosan munkálkodjunk.


Le kell mondani magunkról, hogy hasznosak lehessünk -- Elsô könyv
XXIV. Le kell mondani magunkról, hogy hasznosak lehessünk	Elsô könyv: Kerüld a rosszat

1. Szolgálni akarsz nekem? Lépj ki tenmagadból!

2. Én elhagytam atyámat, hogy megváltsam az embereket. Elhagytam anyámat, hogy testvéreimet szolgáljam. Elhagytam Názáretet, hogy tanítványaimat tanítsam. Elhagytam barátaimat, hogy meghaljak ellenségeimért.

3. Lépj ki magadból és széles látókört nyitok elôtted.

4. Keveset fogsz tanulni, ha mindig csak magadra gondolsz.

5. Nem fogsz eredményt elérni, ha ellenségeim eljárási módját és sikereik okát ki nem fürkészed.

6. Nem sokat fogsz tehetni, ha meg nem szereted az áldozatot.

7. Nagyon sokáig fog kelleni munkatársak és barátok után várnod, ha azt kívánod, hogy ôk maguktól jöjjenek hozzád.


Rövid összefoglalás, melyet sohasem szabad elfelejteni -- Elsô könyv
XXV. Rövid összefoglalás, melyet sohasem szabad elfelejteni	Elsô könyv: Kerüld a rosszat

1. Fiam, ha magadat nem tudod legyôzni, hogy fogod legyôzni a halált?

2. Ha magad ellen nem vagy erôs, milyen leszel másokkal szemben?

3. Ha nincs mély meggyôzôdésed, mit érnek okoskodásaid?

4. Ha hallgatni nem tudsz, hogy fogsz tudni helyesen beszélni?

5. Ha nem vagy tevékeny, ki fog téged követni?

6. Ha jellemed nincs, minô erôfeszítésre leszel képes?

7. Kezdd meg még ma képezni magad, tanulmányozni magad, fékezni magad, légy ügyes minden dologban, s uralkodjál hajlamaidon.

8. Az az ember, ki magát nem ismeri igazán, másoknak csak útjában áll.

9. Az az ember, ki nem tudja magát fékezni, több kárt okoz a jónak, mint a leggonoszabb ellenségek.

10. Ha az, amit mondani vagy tenni akarsz, sérthetné a tekintélyt, inkább ne mondj, vagy ne tégy semmit.


Ének, mely erôt ad az isteni Mester követésére -- Elsô könyv
XXVI. Ének, mely erôt ad az isteni Mester követésére	Elsô könyv: Kerüld a rosszat

1. Fiam, megtanítlak ma a remény gyôzelmi énekére, arra, melyet azok énekelnek, kik az igazság után vágynak és sóvárognak; arra, mellyel számûzetésükben azok a lelkek vigasztalják magukat, kik a mennyországnak élnek.

2. Szegények, örüljetek lelketekben; az, aki az emberek legszegényebbike volt: az Isten-Ember, a kicsinyek üdve, élete, örök boldogsága: Jézus Krisztus a ti Istenetek.

3. Alázatosak, örüljetek lelketekben; mert az, ki oly szelídlelkû volt, az Isten-Ember, a kicsinyek üdve, élete, örök boldogsága: Jézus Krisztus a ti Istenetek.

4. Betegek, örüljetek lelketekben; mert az, ki minden fájdalmat elszenvedett, az Isten-Ember, a kicsinyek üdve, élete, örök boldogsága: Jézus Krisztus a ti Istenetek.

5. Ti, kik fáradtak vagytok, örvendjetek lelketekben; az, aki életében annyit dolgozott, az Isten-ember, a kicsinyek üdve, élete, örök boldogsága: Jézus Krisztus, a ti Istenetek.

6. Ti, kik szenvedtek, örvendjetek lelketekben; mert az, ki kiürítette a keserûség kelyhét, az Isten-ember, a kicsinyek üdve, élete, örök boldogsága: Jézus Krisztus a ti Istenetek,

7. Ti, kiket megrágalmaztak, örvendjetek lelketekben; az, akit annyi gonosztettel vádoltak, az Isten-ember, a kicsinyek üdve, élete, örök boldogsága: Jézus Krisztus a ti Istenetek.

8. Ti, kiket megvetnek, örüljetek lelketekben: az, akit a legalábbvalónak tartottak, az Isten-ember, a kicsinyek üdve, élete, örök boldogsága: Jézus Krisztus a ti Istenetek.

9. Ti, kiket megaláztak, örvendjetek lelketekben: az, akinél Barabbást is többre becsülték, az Isten-ember, a kicsinyek üdve, élete, örök boldogsága: Jézus Krisztus a ti Istenetek.

10. Ti, kiket üldöznek, örüljetek lelketekben: az, akivel oly rosszul bántak, az Isten-ember, a kicsinyek üdve, élete, örök boldogsága: Jézus Krisztus a ti Istenetek.

11. Ti, kiket senki sem véd, örvendjetek lelketekben: az, aki elhagyatva egy kereszten halt meg, az Isten-ember, a kicsinyek üdve, élete, örök boldogsága: Jézus Krisztus a ti Istenetek.

12. Ti mindnyájan, örvendjetek lelketekben; ha szeretitek a hitet, ha a kegyelem állapotában vagytok, Jézus Krisztus, az Isten-ember, a kicsinyek üdve, élete, örök üdvössége által tietek a mennyország.

13. Örvendjetek lelketekben, örvendjetek az Istenben: ha szeretitek a tisztaságot, ha az igazság útján haladtok, ha a hiúság el nem vakít, ha a hamis gyönyörök el nem csábítanak, ha a szenvedély el nem ragad, ha hívek vagytok, ha jók vagytok: a tietek a mennyország.

Imádkozzatok, dolgozzatok, szolgáljátok Istent azáltal, hogy folyton alávetitek magatokat az Ô bölcs gondviselésének; éljetek testvéreitekkel a szeretetben egyesülve, a szent, katolikus, igaz Egyházban; örüljetek szünet nélkül lelketekben: mert az Isten, az örökké igazságos, örökké jó Jézus Krisztus, a vigasztalása azoknak, akik szenvednek és remélnek, s örök jutalma a kicsinyeknek és a békességeseknek.

Neki s vele az Atyának és a Szentléleknek, egy Istenben három személynek, legyen dicsôség, mindörökkön örökké.

Amen.


A nagy szeretetrôl, mely szükséges ahhoz, hogy hasznosak legyünk -- Második könyv
I. A nagy szeretetrôl, mely szükséges ahhoz, hogy hasznosak legyünk	Második könyv: Tégy jót
Fac bonum.

Tégy jót.

Zsolt 33,15

1. Fiam, szeresd nagyon a hitet, mert hit nélkül lehetetlen bennem úgy hinni, ahogy kell, kétségtelen bizonyossággal.

2. De higgy rendületlenül a szeretet erejében is, mely mindenható a teremtésben és az újjáalkotásban.

3. A hit csodái kinyilváníttattak a világnak s a világ attól kezdve felvilágosult.

4. Évszázadok múlva a remény csodái tárultak föl a világ elôtt s a világ lassankint erényesebbé vált.

5. Ma és holnap csak a felebaráti szeretet sejtései és áldozatai akadályozhatják meg a rosszat s menthetik meg a társadalmat.

6. Rendületlenül bízzál a reményen és hiten alapuló felebaráti szeretetben s kezeskedem érte, hogy csodákat fogsz látni.

7. A szeretet széleskörû; a szeretet hathatós.

8. A szeretet tud fölemelkedni; a szeretet tud alászállani.

9. A szeretet erôs; a szeretet szelíd.

10. A szeretet felvilágosult; a szeretet sejtelmekkel van tele.

11. A szeretet hallgatag; a szeretet hangosan beszél.

12. A szeretet megmenti a jót; a szeretet föláldozza magát.

13. A szeretet szüntelen dolgozik; a szeretet mindig türelmes.

14. A szeretet csodát tesz; a szeretet megtöri a tévedés hatalmát s halálra sebzi a bûnt.

15. Ha nagy a hited, áthelyezheted a hegyeket; ha a szereteted nagy, magadhoz vonzod az embereket.

16. Oly nagy dolog a szeretet, hogy azt csak Egyházamban lelheted föl.

17. Kincsekkel bír, gazdagság nélkül; sokat tud, tanulás nélkül; okos, ármánykodás nélkül; hódító, csábítás nélkül; uralkodik, kártétel nélkül. És szabad, jóllehet szolgája mindenkinek.

18. Kinek a szeretete nagy, magában hordja az örökkévaló Szentháromság képét.

19. Kit nagy szeretet tölt el, biztos lehet mennyei öröksége felôl.

20. Ki szeretettôl lángol, bármily kicsi és szerény legyen is, királya magának a társadalom színe elôtt.

21. Királyok vagytok, mondottam én, ha csakugyan, ha igazán szerettek.

22. Két parancsa van a szeretetnek: Szeresd Uradat Istenedet teljes erôdbôl, és szeresd felebarátodat, mint tenmagadat, ha szereteted valódi.

23. Istenedet tehát mindenek fölött kell szeretned, Istenedet mindenek fölé helyezni.

24. Istenedet és Uradat minden erôdbôl szeretned kell, minden tudományoddal, minden gazdagságoddal, minden befolyásoddal, minden tekintélyeddel, minden vállalkozásoddal.

25. Istent jobban kell szeretned minden szándékodnál, minden utadnál, minden hivatalodnál, minden barátodnál, minden jóakaródnál, minden szerencsédnél és vigasztalásodnál.

26. Szeretned kell Istenedet minden gondodban, minden keserûségedben, minden kívánságodban, minden reményedben, minden örömödben, minden bánatodban, minden cselekedetedben, minden szórakozásodban, minden intézkedésedben, minden tisztességedben, minden dicsôségedben, minden dicsôséges megaláztatásodban, melyet el kell viselned.

27. Szeretned kell ôt cselekedeteid kezdetén, szeretned kell ôt közepén és végén, s akkor bírni fogod vég nélkül, örökké.

28. Ki Istenét szereti, dicséri ôt, ki Istenét dicséri, magát dicséri, s ki Istenben magát dicséri, meg lesz dicsôítve mindörökké.

29. A szereteten nyugszik az igazságosság, az okosság, a bátorság, a mértékletesség szentsége.

30. A szereteten alapszik a béke nyugalma s a boldogság élvezete.

31. S ha szereteted van s a szeretet apostollá tesz téged, akkor bírod a kincsek kincsét, az összes tudományok tudományát, minden boldogság szerencséjét s ragyogni fogsz, mint a tündöklô nap.

32. Az igazi haladás, a legnagyobb felbuzdulás, a leghatalmasabb erô, a legnagyobbfokú tökéletesség nem tehetnek dicsôbb dolgot, mintha közremunkálnak a felebaráti szeretet parancsainak uralomra juttatásában a földön, az emberek szívében.

33. A szeretet az élet föltétele, mozgatója, tökéletesítôje, szabályozója, a boldogság örök záloga.

34. Szeretet nélkül nincs haladás, szeretet nélkül nincs nagyság, szeretet nélkül nincs uralkodás, szeretet nélkül nincs hatalom, szeretet nélkül nincs ország, s maga az élet sem élet, ha nem szeretetben él.

35. A szeretet a gyengék ereje, a betegek üdve, a szomorodottak vigasztalása, az ínség enyhítése, az elvetemedettség fékje, a gonoszság büntetése s az igazi testvériség köteléke.

36. Ki a hitet kevésre becsüli, az örökre elvesz; ki a szeretetet nem becsüli, örökké szenvedni fog és sohasem fog tudni szeretni.

37. Ó Charitas! szeretet élete, boldog örökkévalóság élete! Mily boldogság az emberre nézve, ha téged Bennem meg tud találni!

38. Ó, fiam, mily nagy a te boldogságod, hogy megérted e dolgokat. De boldogságod csak akkor lesz tökéletes, ha mindezt meg is cselekszed!


Mily boldog az, ki az én utamon halad -- Második könyv
II. Mily boldog az, ki az én utamon halad	Második könyv: Tégy jót

1. Boldogok, akik most hisznek, mert ha megtartják parancsaimat, ígéreteim beteljesülését magukon fogják tapasztalni.

2. Boldogok, kik most remélnek, mert ha a hit szerint élnek, dicsôségemben a bátor keresztények közt lesz helyük.

3. Boldogok, kik most szeretnek; mert ha kötelességeiket teljesítik, elnyerik az igazhitûek boldogságát.

4. Boldogok a gazdagok, mert ha gazdagságukat megvetik, elnyerik azokat a kincseket, melyek a lelki szegények részére vannak fenntartva.

5. Boldogok a tudósok; mert ha az erényt igazságban gyakorolják, elnyerik az alázatosak jutalmát.

6. Boldogok a hatalmasok, mert ha az én kedvemért a gyöngéket segítik, ôk is elnyerik az örök életet.

7. Boldogok, kik uralkodnak; mert ha tetteik által parancsaim fönségét tüntetik ki, az örökkévalóságban is kapnak egy királyságot.

8. Boldogok, kik alávetik magukat Egyházamnak, mert ha megvallanak a világ elôtt, a mennyországban én leszek az ô jutalmuk.

9. Senki sem fogja látni az én dicsôségemet, aki meg nem dicsôíti nevemet.

10. Csak egy hit van; csak egy keresztség van; csak egy Egyház van; csak egy megváltó van; csak egy ég van; csak egy örök Isten van.

11. Én vagyok az igazságosság szentsége; én vagyok az igazság szentsége.

12. Ki velem jár, utálja a hazugságot; ki szereti jóságomat, utálja a gonoszságot.


Nagy bátorságra van szükségünk, ha használni akarunk -- Második könyv
III. Nagy bátorságra van szükségünk, ha használni akarunk	Második könyv: Tégy jót

1. Fiam, ki sokat néz magára, engem pedig elhanyagol, az nem nagyon fog elôre menni.

2. Minél inkább elhagyod magad, annál inkább megtalálsz engem; s minél inkább keresed magad, annál kevesebb részed lesz bennem.

3. Ha édességeimben s vigasztalásaimban akarsz részesülni: élj erényesen s buzgólkodjál a lelkekért.

4. Ki megízlelte a lelki gyönyörûséget: megveti a világi ünnepségeket és szórakozásokat.

5. Ha tudnád, mily édes jót cselekedni s hogy mily naggyá teszi magát az, ki a mennyország útját tanítja: másképpen cselekednél.

6. Mi jót tettél, ha senkivel sem tettél jót?

7. Mi gyönyörûséged maradt abból, hogy gyönyörök után futkostál?

8. Még nem látsz a dolgok mélyére, s mégis azt hiszed, hogy mindent értesz!

9. Keresd a jót, s tökéletességet fogsz találni.

10. Keresd a mások elôhaladását, s megtalálod a magad nyugalmát.

11. Dolgozzál az én dicsôségemért, s a te mûveid napként fognak ragyogni.

12. Mily kevesen veszik hasznát annak a sok eszköznek, melyeket rendelkezésükre bocsátottam.

13. Mily kevesen mûvelik szôlômet úgy, mint kellene.

14. Csak azért hívtalak elô a semmiségbôl, hogy munkád gyümölcsét nekem ajánld föl.

15. Ha én hívlak téged, miért ellenkezel?

16. Tudom, hogy mire vagy képes; csak a lehetségest kívánom tôled.

17. Gondold meg jól, hogy sok kívántatik attól, ki sokat kapott.

18. Sokan vannak, kik azt kérdezik: ,,De hát mit tehetek én?'' s akik azt felelik erre gyámoltalanul: ,,Semmit!''

19. Gondolj a rosszra, amit tettél, s akkor megtudod, mi jót tehetsz.

20. Gondolj arra, mennyi erôt pazaroltál a gonoszságra, s akkor megtudod, hogy jóságom segítségével mit vihetsz végbe.

21. Nem kérek tôled többet, mint amennyire -- malasztomra támaszkodva -- képes vagy.

22. Ne mentegesd magad gyöngeségeddel; mert én mindenható vagyok.

23. Nem helyes azt mondanod: ,,Nagy az én gyöngeségem''; mert a te vélt gyöngeséged csak a restségedet leplezi.

24. Mily éles elméjû a rendetlen önszeretet.

25. Ha önszereteted le akarod gyôzni: szeress szentül, olyan szeretettel, melyet jó tettek tesznek elevenné.


Hogy kell a jó ügyet eredményesen szolgálni -- Második könyv
IV. Hogy kell a jó ügyet eredményesen szolgálni?	Második könyv: Tégy jót

1. Tudd meg fiam, hogy tulajdon üdvösséged munkálásán kívül semmi sem oly kedves elôttem, mintha az én ügyeimért buzgólkodol.

2. De ne essél tévedésbe, s ne gondold, hogy sokat teszel dicsôségemért s befolyásom megmentéséért ha néha-néha jót cselekszel s ájtatosságaid közt érzéki örömet érzel.

3. Amint sokféle lakás van az égben: sokféle hivatás van a földön is.

4. Csalhatatlanul tudomásukra hozom, akiknek mindnyájunk javára, a társadalom üdvét imájuk tömjénével kell elômozdítani.

5. Ami a többieket illeti: jobb szeretem, ha anélkül, hogy elhanyagolnák az imádságot vagy a bûnbánatot, tettel lépnek a sorompóba értem, s külsô cselekedeteikkel dicsôítenek meg engem.

6. Szerencsétlenségre sokan ezek közül, kislelkûségbôl vagy önzésbôl elmulasztják azt, hogy a társadalmi tevékenység mezején dicsôségemért dolgozzanak.

7. Világosság fiai, meddig fogjátok még behunyni szemeteket, s meddig lesztek a pokoli ellenség gyôzelmi zsákmányai?

8. Miért nem akartok engedelmeskedni nekem, mikor én a királyok királya vagyok; s miért nem segítitek elô, hogy engem a legelôkelôbb körökben is tiszteljenek, mikor én az uraknak Ura vagyok?

9. Híveim az Egyház elsô századaiban hatalmukba kerítettek mindent; s íme, manapság nem törôdnek semmivel.

10. Ne tartsd magad jó kereszténynek, ha hivatalodban nem vagy kötelességtudóbb, mint a hitetlenek.

11. Az emberek arról ismerik majd meg, hogy hû tanítványaim vagytok, ha másoknál pontosabban tartjátok meg a világi törvényeket is.

12. Ha alázatosságból nem mertek elôkelô állásokat elfoglalni, szolgálataitokkal tegyétek magatokat ezekre érdemesekké.

13. Ha az istentelenség megerôsödik, több kárt tesz, mint a halál.

14. A kiérdemelt dicsérettôl való félelem ne riasszon vissza ügyem szolgálatától.

15. Szándékod legyen tiszta; lesz mindig benned úgyis valami, ami cselekedeteid értékét rontja.

16. Ne kerüld a közéletet a támadásoktól és rágalmazásoktól való félelem miatt: igazságom legyen erôsséged és tisztességed.

17. Hogy fog engem megismerni és dicsérni a világ, ha a gyôzelmet a gonoszoknak engeded át?

18. Annál inkább példát adhatsz az igazságosságra és alázatosságra, igaz úton minél magasabbra emelkedel.

19. Ha nem a magad érdekét nézed, mindig találsz rá módot, hogy hivatalodban engem szolgálj.

20. Minél inkább feláldozod magadat a közjónak, annál inkább hajlandó lesz a nép, erényeidet látva, engem dicsérni.


Mily kiváló tulajdonságokkal kell bírnunk, hogy mint katolikusok, eredményesen mûködhessünk -- Második könyv
V. Mily kiváló tulajdonságokkal kell bírnunk, hogy mint katolikusok, eredményesen mûködhessünk	Második könyv: Tégy jót

1. Fiam, sokat kell még tanulnod, s még többet gyakorolnod magad, hogy eredményesen mûködhessél.

2. A megengedett eszközök, s ezek közt azok, melyeket az adott körülmények kívánnak: íme! ezek segítségével haladhatsz elôre gyorsan és jól.

3. Törekedjél minden tehetségedet s erôdet a lehetô legnagyobb mértékben érvényre juttatni, hogy ezekkel a lehetô legnagyobb eredményt érhessed el.

4. Cselekvésedben mindig a legszelídebb, leghatározottabb, leggyorsabb, legbiztosabb, legméltányosabb, legtökéletesebb módon járj el. Ebben légy ügyes, ha valamit jól akarsz végbevinni.

5. Bármihez fogsz, azzal kezdd, ami neked legkönnyebb és képességeidnek a legmegfelelôbb, s ami következményeiben legkevésbé tesz ki téged bajnak és veszedelemnek.

6. Ha javításról van szó, kezdd azt mindig tenmagadnál.

7. Akár bontani, akár építeni akarsz, kezdj hozzá lárma nélkül.

8. Ha valami nagy dologról van szó, elôször is az önszeretetet tedd félre. Ez egyedüli módja annak, hogy az ügy a végtelenségig el ne húzódjék.

9. Ha arról van szó, hogy megnyerjünk valakit, akkor minden kicsiség fontos.

10. Mily körültekintésre és éles észre van szükség, hogy e világon valami eredményt érhessünk el.

11. Mindenekelôtt azonban az szükséges, fiam, hogy tenmagadat képezd ki malasztom használható eszközévé, igazán jámbor, mélyen keresztény, római katolikus, apostoli emberré.

12. Ez legyen fiam, a te legnagyobb kötelességed, ha helyes fogalmad van arról, mit tesz, bölcsnek lenni.

13. Ó, mily nagy lélekkel, mily meleg szívvel kell bírni annak, aki igazán katolikus akar lenni.

14. S mily sokat kell dolgoznod tenmagadon, hogy tevékenységed hasznos és eredményes legyen!

15. Ha igazi katolikus akarsz lenni, nagy ôszinteségre, nagy alázatosságra, nagy szeretetre kell szert tenned.

16. Egyesülj már egyszer velem s legyünk végre jó barátok.

17. Ha igazi katolikus akarsz lenni, légy meggyôzôdéses, buzgó keresztény, s légy mindig szoros egyetértésben Egyházammal a szentségben és igazságban.

18. Munkálkodjál együtt malasztommal, s termékennyé foglak tenni.

19. Ha igazi apostol akarsz lenni, áldozd fel komolyan kicsinyes, személyes, földi szempontjaidat, hogy ne akadályozzanak abban, hogy ügyemet elôre vidd és szenvedj érte.

21. Fiam, minél inkább átadod magad nekem, annál többet fogsz velem létrehozni.

21. Végre, fiam, ha együttérzel Egyházammal, vesd alá ítéleteidet és szenvedélyeidet a pápa bölcsességének és tanításának s ne engedd, hogy egyes emberek személyes befolyásukkal téged tévútra vigyenek.

22. Akkor leszel egészen az enyém, ha Egyházam fejének eszközként adhatlak át szent munkájában.

23. Sokat fogsz igéimben találni és sokat fogsz belôlük tanulni, ha alázatos szívvel gondolkozol fölöttük.

24. Ha belsôleg nem állsz nekem ellen s nem fogsz elém külsô akadályokat állítani: jó katolikussá teszlek, kinek tevékenysége sokat megment s kinek cselekvését elég siker fogja koronázni.


Mily hatékony Mesterünk példája -- Második könyv
VI. Mily hatékony Mesterünk példája	Második könyv: Tégy jót

1. Nagy ajándéka az égnek az igém. Hallgasd azt úgy, amint illik és sok dolgot meg fogsz érteni.

2. Neveld a népet a jóra és az igazságra és megmented a társadalmat.

3. Hol a nyomorúság, uralkodik, ott a pokol gyûlölete hamarább fog gyôzni, mint a szeretet.

4. Dolgozzál a népért, gyógyítsd bajait, s akkor elfogadja tanításodat.

5. Én vagyok az, ki felszabadította a rabszolgákat; én vagyok az, ki visszaadta a nônek méltóságát; én vagyok az, ki a gyermeknek biztosította életét; én vagyok az, ki megnemesítette a szegénységet.

6. Egész tanításom a kicsinyek javát tartja szem elôtt; minden dicsôségemet az alázatosak számára ígérem.

7. Ezért van, hogy az alázatosak és kicsinyek szeretnek; míg a nagyok imádnak.

8. Azt akartam, hogy mindenki felelôs legyen mindenkiért; egy testté tettem az emberiséget.

9. A zsidókat és pogányokat, a mûvelteket és mûveletleneket testvérekké tettem.

10. Egy nagy családot csináltam belôlük, melyben mindenkinek egységben kell élni, mint Atyám gyermekeinek.

11. Azért küldtem szét apostolaimat, hogy a földön mindegyikük elvesse azt a vetést, melynek százszoros termést kell adni.

12. Azt akartam, hogy mindenki részese legyen méltóságomnak, s hogy mindenki épp oly gazdag legyen a malaszt által, mint amilyen én természet szerint vagyok.

13. Magamat a világ legkisebbjévé tettem azért, hogy senki se tarthassa magát megvetettnek.

14. Azért jövén, hogy megdicsôítsem Atyámat, szolgálójává lettem mindenkinek.

15. Azzal kezdtem, hogy jó példát adtam; így mindenki tanulhatott tôlem: híveim úgy, mint híveim tanítói.

16. Tisztelem a nagyokat és szeretem a kicsinyeket; kérdeztem az írástudókat és tanítottam a tudatlanokat.

17. Örömmel nyitottam meg számat s ültem le a kicsinyek közé.

18. Mikor kemény szavakat használtam: ezek az álerények ellen voltak irányozva s azok ellen, kik adományaimmal visszaéltek.

19. Azokat, kik hamisságot tanítottak, saját érveikkel cáfoltam meg.

20. Jaj nektek, kik ismeritek az igazságot! Jaj nektek, kiknek módotokban van jót tenni! Jaj nektek, kiknek befolyástok van! Mert mindezért szigorú számadásra foglak vonni.


Hogy tündökölhetünk az alázatosság és igazság által -- Második könyv
VII. Hogy tündökölhetünk az alázatosság és igazság által?	Második könyv: Tégy jót

1. A világosság fia nem habozik cselekedeteit mutatni, hogy bizonyságot tegyen a világosság mellett.

2. Ha tetteid jók, dicsérd értök az Istent, s világosítsd meg általok azokat, kik sötétségben járnak, vagy akik a halál árnyékában ülnek.

3. Amid van, másokért kaptad. S azért tetteid ne szûnjenek meg világítani körülötted.

4. De ez ne a te dicsôségedre történjék, hanem annak felmagasztalására, ki az alázatosokat fölvilágosítja.

5. Minél jobban sugárzik rólad az alázatosság, annál nagyobb lesz munkáid ragyogása.

6. Ha tudományoddal tündökölsz, s tudományod nem tündöklik a hit által, akkor, ha másokat talán fel is világosítasz, magad sötétségben maradsz.

7. Bizony, mondom neked, jobb volna a kevélyekre, ha semmit sem tudnának; ha tudományuk veszélyezteti az alázatosak hitét s a maguk üdvösségét.

8. A hiú ember tudománya inkább kápráztat, mint felvilágosít.

9. A kevélyek tudománya jobban akadályozza a haladást, mint a tudatlanok együgyûsége.

10. Mit ér a tudomány, ha a hithez nem segít?

11. Egy alázatos sem veszett el, de sok tudós jutott tévútra.

12. Reszkess, ha hited és tudományod van: szigorú számadást kérek e javakról.

13. Valaki elásta talentumát. Keményen meg lett dorgálva emiatt.

14. Hirdesd az igazságot, közöld másokkal, amit tudsz, ahogy ezt körülményeid engedik: s neved ragyogni fog az égben.

15. Ha az ég dicsôségemet hirdeti, mennyivel inkább hirdetni kell ezt a te értelmednek?

16. Nincs oly tudatlan ember, ki tettei által ne tudna kitûnô leckét adni arra vonatkozólag, hogy kell tanításomat gyakorolni.

17. Az alázatos szava sokszor eredményesebb, mint annak minden ékesszólása, ki tehetségében bizakodik.

18. De azért, ha ékesszólást kaptál ajándékul, ne késsél azt szolgálatomba állítani.

19. Téged csak dicsôségemért teremtettelek, én vagyok a te Urad.

20. S ha élni akarok azzal, amit neked adtam; el ne felejtsd, hogy ez is irántad való kegyelmemnek a jele.


Az okosságról, mely szükséges ahhoz, hogy használhassunk -- Második könyv
VIII. Az okosságról, mely szükséges ahhoz, hogy használhassunk	Második könyv: Tégy jót

1. Fiam, a legjobb eszköz arra, hogy idônket el ne vesztegessük, az, hogy ha jó elveink vannak.

2. Minél jobban oktatjuk az alsó néposztályokat, annál nagyobb lesz befolyásuk a társadalom kialakulására.

3. Minél inkább a szegényeknek és egyszerûeknek szenteled magad, annál inkább elôsegíted a nemzetek üdvét.

4. Ne állapodj meg makacsul egy helyen: így nem fogsz soha célhoz jutni.

5. Ha valami változás sok jót vagy sok rosszat okozhat: a vezetést nem szabad átengedni az ellenségnek.

6. Sokan csak a jelent látják; mások csak a múlttal törôdnek.

7. Ha csak a jelent méred, hogy fogod a fenyegetô veszedelmeknek elejét venni?

8. S vajon megszûnik-e múlt lenni a múlt, ha örökké csak arra gondolsz?

9. Mire való folyton csak a múlt gyönyörûségeit magasztalni, ha ez csak arra szolgáltat alkalmat, hogy folyton sírjál?

10. Ha minden tehetségedet vitatkozásokra fordítod, mid marad arra, hogy jót cselekedjél?

11. Ha csak akkor akarsz valamihez hozzákezdeni, mikor már mindenkit megnyertél terveidnek: nagy tettek helyett veszekedést és vitatkozást fogsz aratni.

12. Ha mindenki igaz és tökéletes lenne, mire való volna a türelem?

13. Ne dicsekedjél férfiasságoddal és egyenességeddel; arra törekedjél, hogy csakugyan férfi és egyenes légy.

14. Csak azokat a hibákat javíthatod meg, melyeket megtanultál eltûrni.

15. Válasszunk ki magunknak egy nagyszerû példaképet, s hibáink ellen küzdve, iparkodjunk ehhez hasonlítani.

16. Ha nagy dolgokat vihetsz végbe, ne lövöldözzél ágyúval legyekre.

17. Folyton nehézségekre lelsz dolgaidban? Itt az ideje, hogy gondolataidat megvizsgáljad.

18. Ha a szív nagy, az ember is nagy; de a szív nem nagy, ha nem tudja elnyomni ellenszenvét.

19. Hallgasd meg ezt jól, fiam: többet érsz el akkor, ha aláveted magad másoknak és szolgálsz nekik, mintha mindenkinek csak parancsolni akarsz.

20. Csak akkor fognak nagynak tartani, ha látják, hogy elég erôslelkû vagy a magad legyôzésére.

21. Hallgasd meg tanításomat, gyakorold azt, s a népek történetének sok titkát meg fogod érteni.

22. Sok szolgám azért nem szolgál nekem, mert nem tud kiszabadulni azon hálókból, melyeket önmaga szôtt.

23. Emeld fel fejed; arra nézz, ami nagyszerû; mindig csak felséges célokat tûzzél magad elé; de ha eljön a cselekvés ideje, azt tedd meg, ami a legbiztosabban kivihetô.

24. Ne csinálj magadnak képzelt ellenségeket; ne kösd magad makacsul vesztett ügyek szekeréhez: akkor sok barátot fogsz szerezni.


Arról a nagy erényrôl, amelyre vállalkozásaink véghezvitelénél szükségünk van -- Második könyv
IX. Arról a nagy erényrôl, amelyre vállalkozásaink véghezvitelénél szükségünk van	Második könyv: Tégy jót

1. Fiam, minél rosszabbak az idôk, annál nagyobb legyen bátorságod.

2. Ha bennem bíznál, nem aggasztana folytonosan vállalkozásod kimenetele.

3. Mitôl félhetünk, ha az Isten mellettünk van?

4. Hagyj fel hát minden aggodalommal és csüggedéssel: ezeket csak gyávaságod és az ördög sugallja.

5. Ellenségeid messze vannak a gyôzelemtôl, de félelmed hozzá segítheti ôket.

6. A bátor keresztény akkor dolgozik a legtöbbet, mikor munkájára a legnagyobb szükség van s ez neki a legtöbb dicsôséget szerezheti.

7. Ha mindent megteszel, amit malasztommal tehetsz: légy nyugodt: az én kezemben van gyôzelmed koronája.

8. Nem arra van szükségem, hogy legyôzd ellenségeimet, hanem hogy megtégy minden tôled telhetôt.

9. Ha bátor harcosnak mutatod magad, gyôztes vagy akkor is, ha nem látszol gyôzni.

10. Ó, nem sok dolgot értesz meg még, és a szíved nagyon kicsi!

11. Gyôzni annyi, mint megfelelni hívásomnak és hivatásodnak.

12. Gyôzni annyi, mint minden erôddel elômozdítani dicsôségemet.

13. Gyôzni annyi, mint erôt venni gyöngeségeiden és tunyaságodon.

14. Gyôzni annyi, mint az ördög sugallatai ellenére állhatatosnak maradni.

15. Gyôzni végre annyi, mint tôlem várni a gyôzelmet, miután megtettél minden tôled telhetôt.


A szeretet által hogy közelíthetjük meg a nagy eszményképet? -- Második könyv
X. A szeretet által hogy közelíthetjük meg a nagy eszményképet?	Második könyv: Tégy jót

1. Fiam, az az ügy, melynek védelmére hívtak, nem csekély és nem megvetendô, hanem nagy és nemes.

2. Ne nézz hát többé le, hanem fölfelé; s ne remélj sikert sem alávaló eszközöktôl -- bármily hatékonyaknak látszanak is -- sem pusztán emberi erôktôl, bármily nagyok legyenek is azok.

3. Bennem olyan erô lakozik, mely felülmúl minden más erôt; és olyan képesség, mely felülmúl minden más képességet.

4. Minden elbizakodott test szenvedni fog; minden gonoszság megsemmisül; minden gúny megfagy; s minden harag tulajdon lángjában ég el.

5. Azok a gyôzelmek, melyeket ellenem nyernek, csak elôjelei s elôhírnökei az én végleges gyôzelmemnek.

6. Le fogom gyôzni a tévelygést, le fogom gyôzni a bûnt; le fogom gyôzni az igazságtalanságot és a testi kívánságokat.

7. Minden örökre nekem lesz alávetve; s az én szentségemet, az én bölcsességemet, az én hatalmamat, az én jóságomat, az én végtelen szeretetemet fogja hirdetni.

8. Amint a lázadó angyalok igazságom erejét és hajthatatlanságát hirdetik: úgy fog kelleni a kevély embereknek, akarva nem akarva, isteni szeretetem s véghetlen jóságom és irgalmasságom teljességét hirdetni.

9. Ha megérted ezt, egyenes úton járj, s tedd meg tôled telhetôleg, ami dicsôségemre szolgál.

10. Ne vesd meg a földi eszközöket; minden jó az Istentôl ered, s ôt kell, hogy dicsôítse.

11. Iparkodjál jóvátenni azt, ami közömbös és szentté tenni azt, ami jó. De nem kevésbé törekedjél arra is, hogy azt, ami szent, az ember anyagi és szellemi elôhaladásának szolgálatába állítsd.

12. A látható világot az ember javára és az én dicsôségemre teremtettem.

13. Még sokat kell tenned, ha malasztomnak meg akarsz felelni.

14. Apostolaim a világot fôképp a hit által gyôzték le; a vértanúk az ördög fölött elsôsorban a remény által arattak diadalt; a korunkbeli keresztények a testfeletti gyôzelem dicsôségét a felebaráti szeretet által érik el.

15. Gondold meg, mennyire szeretned kell az áldozatot; gondold meg, mire kötelez téged e szó: szeretni!

16. Sikered annál biztosabb lesz, minél több emberre árad szét áldozatkészséged.

17. Ó, ha szent volnál! Ó, ha csakugyan nagyon szeretnél! Mennyire csodálkoznál azon, hogy mily fölségesek gyôzelmed gyümölcsei.

18. Ó! akkor diadalra vihetnéd az erényt, magasztalhatnád az én szelíd szerelmemet, ünnepelhetnéd kimeríthetlen irgalmasságomat, a világ csodálatának tárgyává tehetnéd Egyházam bámulatraméltó életét, attól a naptól kezdve, amelyen bemutattam az embereknek a szeretet és dicsôség eszményképét.

19. S ha ez neked soknak látszik, legalább arra ügyelj, hogy a kis dolgokat el ne hanyagold; mert cselekedeteid szerint foglak megítélni.


Minden arra buzdít, hogy irgalmasok legyünk -- Második könyv
XI. Minden arra buzdít, hogy irgalmasok legyünk	Második könyv: Tégy jót

1. Mit használnak neked a földi javak, ha nincsenek lelki javaid?

2. Nagy dolog jót tenni a testnek, de sokkal hasznosabb jót tenni a lelkekkel.

3. Ha tehetségeidet fel nem használod arra, hogy tökéletesítsd magad: úgy fogok veled bánni, mint a terméketlen gyümölcsfával, melynek nincs gyümölcse, csak levele.

4. Nézd, mily sokan szegôdnek az istentelenek által elcsábítva, a tévelygéshez; mily sokan hisznek a hazugságnak, mert senki sem tanítja ôket az igazságra.

5. S szívedet ez nem hatja meg? Hát kôbôl van az?

6. Hogy fogsz az égbe röpülni, ha lelked szárnyait súlyos terhek nyomják?

7. A szegények szidják gondviselésemet; de te fogsz ezért felelni.

8. A jók tehetetlenek; de ezt neked rovom fel.

9. Jaj neked, ha nem törôdöl azzal, amit itt neked mondok, s ha mértéktelen költekezéseddel a fényûzésre adsz példát.

10. Igen azt akarom, hogy ki-ki alkalmazkodjék a maga állásához; de ha gazdag vagy, légy adakozóbb és bôkezûbb.

11. Ha az én ügyemért nem áldozol, ugyan kinek fogsz adni valamit irántam való szeretetbôl?

12. S ha nem becsülsz annyira, hogy irántam való szeretetbôl adj valamit: kit fogsz tiszteletreméltónak találni?

13. Minden jó cselekedet valakinek dicsôségére történik; kit dicsôítesz a tieiddel?

14. Haszontalan szolga! tenmagadat keresed, és nem engem szolgálsz. Terméketlen fa! nem hozol nekem gyümölcsöt.

15. Elsô tanítványaim, az igaziak, összes javaikat az apostolok lábai elé tették. És te asztalod morzsáit sem akarod a legszentebb apostolságra odaadni?

16. Minden szegényben én lakozom; s amit ô kap tôled, azt én kapom meg.

17. Ételt adni nekik: jó és sokszor föltétlenül szükséges.

18. De a lelki alamizsna: ez még annál is jobb s csaknem mindi szükségesebb.

19. Hogy falánk gazdagok és elhagyott szegények léteznek: ez csak azért van, mert a világ elveti tanításomat.

20. Sokszor a lelkek is jobbak volnának, ha megadnák a testnek, amire szüksége van.

21. Ebbôl azonban nem következik, hogy a test egészsége nem a lélek egészségétôl függ.

22. Én mindenkire gondolok; senkit sem hagyok figyelmen kívül.

23. Ha ketten összejönnek az én nevemben a szegények érdekében: köztük vagyok, mint mindnyájuk szeretô Atyja.

24. Ha hárman az én nevemben a gazdagok üdvözítése érdekében dolgoznak: velök vagyok, mint a dicsôség királya.

25. De ha sokan egyesülnek az én ügyem érdekében, a nagyok és a kicsinyek, a test és a lélek javát keresve: velök vagyok s gyönyörûségemet találom bennök, mint Atya; s dicsôségemet, mint király.

26. Ó! ha úgy szeretnéd az örök javakat, mint ahogy a veszendô javakat szereted: mily tisztességet szereznél nekem e világon, s mily dicsôséggel fizetnék meg neked az égben!


Hogy leszünk e tanácsok megszívlelése révén okosak és ügyesek -- Második könyv
XII. Hogy leszünk e tanácsok megszívlelése révén okosak és ügyesek?	Második könyv: Tégy jót

1. Azt teszem neked, fiam, amit te tettél; s irgalmasságot nyersz, ha irgalmasságot cselekedtél.

2. Az igazságot fogod élvezni, ha az igazság alamizsnáját adtad.

3. Az örök javakat fogod élvezni, ha a jó tanácsok alamizsnáját adtad.

4. A legfôbb jót fogod élvezni, ha a valódi javak alamizsnáját adtad.

5. A mennyei dicsôség örök békéjét fogod élvezni, ha az üdvös intések alamizsnáját adtad.

6. Többet ér egy jó tanács, mint három arany alamizsna.

7. Többet ér a jó újság által való tanítás, mint tíz katona, készen arra, hogy a jót fegyverrel védje.

8. Többet használ az, ki jó befolyást gyakorol az állam kormányzására, mint az, ki egy könyvben ezer ragyogó gondolatot foglal össze.

9. A rossz törvények teremtik a rossz népeket.

10. Az iskola és a tudományok által terjesztett rossz a legveszedelmesebb.

11. Az olyan dolgot, melyet nehéz volt megcsinálni, nehéz vissza is csinálni.

12. Ha nehéz dolog jót tenni, még nehezebb a rosszat elviselni.

13. Sokra lenni képesnek és keveset csinálni, annyi, mint sok bilincset rakni magunkra.

14. Állj szóba mindenkivel, hogy mindenkit megjavíthass.

15. Légy mágnes, mely a vasat vonzza; vigyázz, hogy el ne veszítsd valamikor vonzó erôdet.

16. Ha a juhász juhbôrrel fedi be magát, a bárányok szívesen mennek utána.

17. De ha farkasnak mutatja magát, nemsokára nyáj nélkül marad.

18. Ki a dolgok menetével nem törôdik, s el nem zárja a rossz útját: elveszti lelkét és vagyonát is.

19. Ha sohasem gondolunk a lelkek megmentésére, mit fog használni halálunk óráján kérésünk és esedezésünk.


Mit tegyünk, hogy okos és ügyes emberek legyünk? -- Második könyv
XIII. Mit tegyünk, hogy okos és ügyes emberek legyünk?	Második könyv: Tégy jót

1. Kedves fiam, az elméletek lehetnek igen jók, de ha csak azoknál maradunk, semmire sem fogunk jutni.

2. Ha az elveknél megállapodunk, mi lesz alkalmazásukkal?

3. Mikor az igazságot keressük, meg kell találni az eszközöket is annak érvényesítésére.

4. Akik ezt teszik, fölötte állanak más, náluk egyébként okosabb és értelmesebb embereknek.

5. A tanításnak nemcsak jónak, világosnak, hanem emellett termékenynek is kell lennie.

6. Sokszor olyanok tolják föl magukat az igazság védelmére, kik azt sem tudják, hogy kell azt védeni s fôképpen gyakorolni.

7. Mi ér többet: egy jó tett, vagy ezer hiábavaló beszéd?

8. Nagyobb az értéke elôttem annak, ki erényekkel védi az igazságot, mint annak, ki azt csak érvekkel védelmezi.

9. Tanításom igazságát prédikálásoddal, szentségét pedig cselekedeteiddel bizonyítsad.

10. Az én igazságom tiszta; igazságom alázatos; igazságom szemérmes; igazságom termékeny és könyörületes.

11. Miféle érveid lehetnek egy olyan hit ellen, mely ily nagy erényeket tud felmutatni maga mellett?

12. Miféle érveid lehetnek egy olyan tanítás ellen, mely a tettek igaz áldozatára hivatkozhatik?

13. A tett embere nem keresi a delet délután két órakor.

14. A tett embere azért védi az igazságot, hogy jobban gyakorolhassa azt; nem pedig azért a hiú gyönyörûségért, hogy védelmezôjeként dicsôítsék.

15. A tett embere csak azért beszél, hogy másokat tettre serkentsen.

16. Az istentelenek csak azért tanítnak másokat, hogy megrontsák ôket.

17. Te csak azért tanítsad felebarátodat, hogy megtérítsed ôt.

18. Engedd, hogy az igazság teljesen áthasson téged. Ez többet ér, mintha dicsérve azt, elmégy mellette.

19. Hogy tevékeny légy, tudnod kell cáfolni, de szenvedni is.

20. Hogy tevékeny légy, tudnod kell beszélni, de hallgatni is.

21. Hogy tevékeny légy, tudnod kell vitatkozni, de téríteni is.

22. Hogy tevékeny légy, tudnod kell támadni, de menteni is.

23. Az ügyetlenség sokszor a célnál akadályozza meg, hogy leszedjük munkánk gyümölcsét.

24. Ha a mindennapi életben ügyetlen vagy, ilyen leszel az apostolságban is.

25. Az istentelen okot keres a botránkozásra. Ne szolgálj ilyennel neki.

26. Némelyik tanítás csak azért uralkodott olyan sokáig, mert egyesek nagy lármát csaptak gonosz szerzôik körül.

27. Jó és okos tanácsot kérsz tôlem? Azt felelem: légy alázatos!

28. Ne ragaszkodjál semmi cselekvésmódhoz sem föltétlenül: az eszköznek magábanvéve nincs értéke; csak akkor becses, ha célhoz vezet.

29. A jónak megvan a maga becse, de csak akkor, ha egy még nagyobb jónak nem áll útjában.

30. Ha a tett embere vagy, aszerint ítéld meg magad, amit teszel; ha az álmodozás embere vagy, azután ítéld magad, amit nem teszel.


Hogy kell másokért buzgólkodnunk -- Második könyv
XIV. Hogy kell másokért buzgólkodnunk?	Második könyv: Tégy jót

1. Kedves fiam, nem azért állítottalak magasra, hogy elfeledkezzél arról, mit köszönhetsz alantabb álló testvéreidnek.

2. Tehetségeid, jó tulajdonságaid, vagyonod az én bôkezûségemet bizonyítják.

3. Az egyéni javaknak is a közjót kell szolgálni.

4. A kezeknek segíteni kell a lábakat; a lábaknak segíteni kell a kezeket.

5. Nincs oly kis teremtmény, amely nem tehetne valami szolgálatot.

6. Mikor én oly bôkezû voltam és vagyok veled szemben: te fösvény akarsz lenni irántam?

7. Az örök dicsôség olyan nagy dolog, hogy méltányos azt a földön drágán megfizetni.

8. Szívem különös kegyelmekben részesíti azokat, kik feláldozzák magukat másokért.

9. Ha javaidat biztosítani kívánod, fordítsd azokat a szerencsétlenek fölsegítésére.

10. És ne véld, hogy itt csak az anyagi segítségre gondolok; nem, hanem minden segítségre: a lelkire és a természetfölöttire is.

11. Tanítsd a pazarlókat takarékosságra.

12. Tanítsd a vigyázatlanokat óvatosságra.

13. Tanítsd a rendetleneket fegyelemre.

14. Tanítsd azokat, kik testükkel visszaélnek, a lelki egészségre.

15. Tanítsd a könnyelmûeket megfontolásra.

16. Tanítsd a szenvedélyeseket a szív megfékezésére.

17. Tanítsd azokat, kik csak tanulni akarnak, a maguk megjavítására.

18. Tanítsd azokat, kik nem tudnak élni, a meghalásra.


Hogy lehet igazi nyereségre szert tenni -- Második könyv
XV. Hogy lehet igazi nyereségre szert tenni?	Második könyv: Tégy jót

1. Fiam, a hamisság és a vétek ellen nem szabad ördögi és szennyes, hanem csak mennyei és tiszta fegyverekkel harcolni.

2. A jó csak az én malasztom segítségével haladhat elôre.

3. S azért, minél jobban egyesülsz velem, s minél alázatosabban rábízod magad karom erejére: annál nagyszerûbb lesz munkád, s annál biztosabb és döntôbb a sikered.

4. Mit el nem érhetsz cselekvéssel, elnyerheted az imádsággal.

5. De az ájtatos imádság akkor a legkedvesebb elôttem, ha azt buzgó cselekvés kíséri.

6. Ha tetteiddel nem segítheted a dolgozókat, segítsd ôket imáiddal.

7. Ha erôid csekélyek, dolgozzál sokat; ha nagyok, tégy jót mindig, valahányszor erre alkalom kínálkozik.

8. Viselj igazán gondot az én dolgaimra, s én gondot viselek a tieidre.

9. De itt vigyázz! restségbôl el ne hanyagold dolgaidat; mert ez oktalan, s nem katolikus eljárás volna.

10. Ha mégis úgy rendelném, hogy munkád ne sikerüljön: fogadd el kezembôl ezt a titokteljes jótéteményt.

11. Csak annak adok gyôzelmet, aki én velem gyôz.

12. Azt szeretem s azt dicsôítem meg, aki engem szeret s engem dicsôít.

13. Ha az örökkévaló dolgoknak szenteled magad, mindent, még a földi javakat is, azok szolgálatába fogod állítani.

14. Te, ki erényesnek mondod magad, mutasd meg, hol vannak jó tetteid.

15. Te, ki az Egyházzal alkudozol, mondd meg, milyen a szereteted a lelked iránt?

16. Te, ki az imádságot kevésre becsülöd, mondd meg, miben van bizalmad?

17. Egy tiszta lélek többet használ a földön, mint ezer tisztátlan hatalmas.

18. Egy bûnbánó lélek többet használ az embereknek, mint ezer öntelt szónok.

19. De azért ne gondold, hogy a cselekvés hatásos eszközeit kizárólag az ellenségnek kell átengedni; mert nem az ég angyalai, hanem a föld emberei között élsz.

20. Kezdd munkádat az alázatossággal és az imádsággal; folytasd tovább is, az alázatossággal és az imádsággal; s fejezd be, még mindig, az alázatossággal és az imádsággal.

21. Semmi sem oly termékeny a világon, mint a valódi alázatosság. Mert az leesdi az ég kegyelmét, s ezzel együtt engemet is.

22. Ha megvan benned az imádság szeretete, az alázatosság és a tisztaság, akkor hozzákezdhetsz a munkához és a küzdelemhez. De ha nincs meg, akkor lármát talán fogsz tudni csapni, de eredményt nem fogsz elérni soha.


A munkánkhoz szükséges okosságról és erélyességrôl -- Második könyv
XVI. A munkánkhoz szükséges okosságról és erélyességrôl	Második könyv: Tégy jót

1. Sokan egész csomó tervet szônek, de, mert csak találomra cselekszenek, nem tudnak célhoz jutni.

2. Jobb volna rájuk, ha ahelyett, hogy elcsüggednek azért, mert egy tervüket sem tudják megvalósítani, hozzáfognának ahhoz, ami a légsürgôsebb és legszükségesebb.

3. Vedd fontolóra, hogy mit tehetsz ma, s ne foglalkozzál, csak ezzel.

4. Ha rendszertelenül dolgozol, a nyári viharokhoz hasonlítasz.

5. Pedig nem a felhôszakadások s villámcsapások termékenyítik meg a szántóföldet.

6. Tervszerû szorgalom s okos állhatatosság többet eredményez, mint az óriás minden erôfeszítése.

7. Ha elô nem készíted a népben a talajt, hogy kívánod, hogy a belé vetett mag a maga idejében termést hozzon?

8. Még én is, a Mindenható, azzal kezdtem, hogy egy nehány tanítványt képeztem ki magamnak; ennek a pár embernek kellett aztán a többit is átalakítaná.

9. Bár az egész világot munkaterükül jelöltem ki, mégis megelégedtem azzal, hogy az én kis szôlômet megdolgozták.

10. Az apostolok is megosztották egymás közt a munkát, figyelembe véve kinek-kinek a képességét.

11. Azt kívánod, hogy csodákat mûveljek? tedd meg te is azt, amit tehetsz.

12. Ha megtetted mindazt, amit tudtál, akkor már eleget cselekedtél.

13. Hiába ne fáraszd magad, mert a gyôzelem ideje még el nem érkezett.

14. Az, aki felszántja a barázdát, megtöri a rögöket, elveti a magot és az éghez fordul: megérdemli, hogy az Isten vetését megérlelje.

15. Lég nyugodt: eljön az aratás ideje. S ha hû voltál, élvezni fogod a termést, ha másutt nem, asztalomnál.

16. Hogy akarod, fiam, hogy minden kívánságod szerint történjék, ha kívánságod folyton változik?

17. Csak most kezdtél hozzá a dologhoz, s már az aratásra vágyol?

18. Láss a dologhoz rögtön; dolgozzál rendszeresen, dolgozzál jó kedvvel azon a munkán, melyet malasztom neked kijelölt.

19. Férfi akarsz lenni? légy erôs! Keresztény akarsz lenni? légy állhatatos!

20. Természetfölötti hittel bíró katolikus akarsz lenni? légy okos és megfontolt!


Mily sokat kell tennünk, hogy testvéreink lelkén segíthessünk -- Második könyv
XVII. Mily sokat kell tennünk, hogy testvéreink lelkén segíthessünk	Második könyv: Tégy jót

1. Íme, teljesen elégedett vagy, kedves fiam; talán azt hiszed, hogy sokat tettél?

2. Igen, ha mûveid bizonyságot tesznek erényeidrôl, s ha erényességed ajánlja mûveidet: akkor engedd át magad az igazak örömének: neved már be van írva az égben.

3. De a hû szolga sohasem gondolja, hogy már eleget dolgozott; mert az Isten dicsôségét, s nem a maga nyugalmát keresi.

4. Ha ír vagy beszél; ha megkezd vagy bevégez valamit; ha tervet készít, vagy mást segít munkájában: csak azért gondol magára, hogy erôt vegyen szenvedésein, s még jobban eláldozhassa magát.

5. Minél többet tettél értem, annál kevésbé bízzál magadban.

6. Ne engedj egykönnyen, s ne ijedj meg nagyon hamar: én vagyok a bennem bízók erôssége.

7. Imádkozzál, dolgozzál, harcolj, dicsôítsd, magasztald Egyházamat. A katolikus e világon nem tehet kevesebbet.

8. Ha az égre tekintesz, azt fogod látni, hogy az Isten sokkal többet érdemel annál, amit csinálsz. Ha a Földre tekintesz, azt fogod látni, hogy nagyon kevés az, amit felebarátodért eddig tettél.

9. Csak azért hívtalak elô a semmiségbôl, hogy dicsôségemnek légy eszköze.

10. Csak azért hívtalak ki a mélységbôl, hogy te másokat húzzál ki onnét.

11. Csak azért kapcsoltalak titokteljes testemhez, hogy annak hasznos tagjává képezd ki magad.

12. Csak azért tartom fel részedre az örök boldogságot, hogy nagylelkû légy az ideig való megpróbáltatások között.

13. Ha megakadályoztál egy bûnt, ha elôsegítetted a bûnös megtérését: örülj! mert dicsôséget szereztél Istennek s megmutatod, hogy nem hiába kaptál tôle lelket.


Semmitôl se féljünk, ha Krisztus velünk van -- Második könyv
XVIII. Semmitôl se féljünk, ha Krisztus velünk van	Második könyv: Tégy jót

1. Ez a nap a gyôzelem és a diadal napja. Ez a nap a te dicsôséged napja.

2. Ha azt akarom, hogy élj: élni fogsz; ha azt akarom, hogy meghalj, akkor is élni fogsz.

3. A tenger haragja megszabadult bilincseitôl. A szelek tombolnak és dühöngnek.

4. Mit félsz? Miért csüggedsz el, mint a galamb? Még nem jött el a vértanúság órája.

5. Egyébként én melletted vagyok. Úgy látszik neked, hogy alszom? Bizony, nem! Legyen hited, s ûzd el magadtól a bizalmatlanságot.

6. Itt vagyok, igém hatalmával, hatalmam erejével, hogy gyôzelemhez segítselek.

7. Én vagyok az, ki megszünteti a szél és a hullámok tombolását. Én vagyok az, ki megkoronázza a gyôzôt.

8. Ha élve kerülsz ki a küzdelembôl, vagy halva országomba jössz: tiéd a gyôzelem, ha bízol malasztomban.

9. Ha szolgám lábainál bûneidet égô áldozatként elégeted a szeretet tüzében: ellenséged semmit sem tehet ellened.

10. S ha tehetne is valamit, azt csakis az én engedelmemmel tehetné meg.

11. Már pedig te az enyém vagy, azok közül, kiket kiválasztottam magamnak.

12. Ellenségeid az én ellenségeim is; s minden dühök egy hajszálat sem fog levenni fejedrôl, ha nem akarom.

13. Menj hát, vallj meg engem, mint Krisztus hû lovagja s hazád méltó fia.

14. Fenséget adok szemedbe, vígságot árasztok szét homlokodon, a dicséret szavait adom szádba s a szeretet tüzét gyújtom meg szívedben.

15. Ha méltónak találtak arra, hogy meghalj értem, örökké élni fogsz.

16. Állj ki hát, fegyverezd fel magad a kereszt erejével, s ne szégyelld megvallani az emberek elôtt istenségemet.

17. S érhet-e nagyobb dicsôség az istentelenek részérôl, mint ha miattam megsértenek?

18. Nincs dicsôségesebb dolog a világon, mint ellenségeinknek megbocsátva, meghalni az Isten dicsôségéért.

19. Csak az lesz az égben megkoronázva, ki a hit parancsai szerint harcol.

20. S én leszek jutalma, olyan jutalma, mely felülmúl mindent.


Hányszor kell szégyenkeznünk, ha nem vagyunk nagylelkûek -- Második könyv
XIX. Hányszor kell szégyenkeznünk, ha nem vagyunk nagylelkûek	Második könyv: Tégy jót

1. Csak akkor fogsz sok jót tehetni, ha sok rosszat el tudsz viselni.

2. Ha valaki nagyon fél a szenvedésektôl s a sok gond miatt túlságosan levert, könnyen a restség s a gyönyörök zsákmánya lesz.

3. A félénkek és a türelmetlenek nagyon könnyen lehetetlennek vagy haszontalannak gondolják szándékaik kivitelét.

4. Elkápráztatva önszeretetüktôl, mindenütt csak oroszlánokat látnak.

5. Sokan azért gáncsolják az apostolságot, mert nincs bátorságuk magukat ennek szentelni.

6. S mily soknak múlik el élete s emésztôdik fel ereje gyümölcstelenül abban, hogy folyton jajgatnak és siránkoznak.

7. A múlt mindig jobbnak látszik nekik, mint a jelen; mintha bizony a jelen nem az igazi, az egyedüli pillanat volna arra, hogy országom érdekében dolgozzanak és tûrjenek.

8. S egyébként, nem voltak-e ezelôtt is szentek? S hogy lettek volna ilyenek, ha nem kellett volna sokat szenvedniök?

9. Hogyan? a gonoszok szenvednek az igazságtalanságért, s te nem akarnál szenvedni az igazságért?

10. Az istentelenek nagy erôfeszítéseket tesznek, hogy az embereket kárhozatba döntsék, s neked nem lenne bátorságod ahhoz, hogy testvéreid üdvössége érdekében szenvedj?

11. Ha kellôképpen fontolóra vennéd, mint gyötrik magukat a bûn szolgái s a hamisság prófétái, bizony, másképp fognál a munkához.

12. Szégyenkezned kellene, hogy Egyházam szolgálatában még nem szenvedtél annyit, amennyit szerencsétlen ellenségei elszenvedtek az ellene való küzdelemben.

13. Szégyenkezned kellene, hogy gyávább vagy az erény követésében, mint azok, kik gyávaságból cserben hagyták azt.

14. Jöjjetek, Sion lányai, s különös látványt fogtok látni: egy, az én testemmel táplálkozó keresztényt, ki kevésbé buzog a jóért, mint a gonoszok a rosszért.

15. Jöjjetek vértanúk virágai, s nézzétek a kereszt tanítványát, ki gyávább, mint a gyönyörök tanítványa.

16. De hát nem hallod, hogy magasztalja az Egyház a szüzek bátorságát és a vértanúk hôstetteit?

17. Azért vannak füleid, hogy ne hallj, és szemeid, hogy ne láss? vagy a szíved meg van keményedve?

18. Hogy lagymatagságodat megszégyenítsem,

mutassak neked gyermeki szíveket, melyek erôsebbek, mint a gyémánt?

19. Hagyj fel már az örökös panaszkodással szenvedéseid miatt!

20. Mulasztásaidat leginkább azzal teheted jóvá,

ha dicsôségemért tûrsz és dolgozol.

21. Egyébként az igazi tanítvány nem azt nézi, hogy mit; hanem azt, hogy miért és kiért szenved.

22. Milyen bizonyítékod lesz arra, hogy szereteted igaz, s hogy akarsz valódi szabadságot élvezni, ha nem dolgozol népem felszabadításáért s nevem dicsôségéért?

23. A haladás, melyet nem én sugalmazok: futás a halál felé.

24. Ki malasztomtól távol él, múló örömeiben örök szerencsétlenséget fog találni.

25. Csak nevem az, melyben e világon káprázat nélküli dicsôséget, s a másvilágon életet lehet találni.

26. Mily boldog lehetnél, ha arra határoznád el magad, hogy mindenüvé elviszed ezt az imádandó nevet. Dicsôsége lennél népednek s jótevôje hazádnak.

27. Mit nem tehetnél ügyemért, ha kész volnál szenvedni és meghalni?

28. Aki igazán szeret, inkább azért panaszkodik, hogy kevés alkalma van feláldozni magát; mint azért, hogy sokat kell dolgoznia.

29. Ha gyenge vagy, gondolj arra, hogy malasztom mindenható.

30. Gondolj keserves életemre, s akkor legnehezebb áldozataid is elviselhetôknek fognak látszani.

31. Mennyit tûrtem a te földi boldogságodért s mennyei üdvösségedért; s te eltûrnéd, hogy ne szenvedj értem?

32. Ne vétkezzél többé, akkor nem fogsz félni a haláltól.

33. Ne szolgálj ezentúl érzékeidnek, akkor nem fogsz félni a haláltól.

34. Vedd fontolóra az élet értékét, s akkor nem fogsz félni a fáradságtól.

35. Az igazságot keresed? Íme, két szóval kifejezve: dolgozzál és tûrj magadért és másokért.

36. Álmodozni arról, hogy valami nagy dolgot tegyünk, ha nem vagyunk hajlandók mindent eltûrni: hiúság és önámítás. Én ezt nem nevezhetem szolgálni akarásnak.

37. Szolgálatom s Egyházam szolgálata készséget és bátorságot kíván. S nagy erényességre mutat, ha nehéz akadályokra találva, el nem csüggedünk.

38. Légy erélyes, légy férfias, s akkor, mint Sámson, még az oroszlánok torkából is mézet fogsz szedni.

39. Amilyen igaz az, hogy csak a kereszt göröngyös útján lehet az égbe jutni: épp olyan igaz az is hogy nem ott találod vigasztalásaim édességét, ahol ezt az utat simává és könnyûvé teszik.


Kérdések, melyeket Mesterünk hozzánk intéz -- Második könyv
XX. Kérdések, melyeket Mesterünk hozzánk intéz	Második könyv: Tégy jót

1. Adj számot életedrôl, fiam. Még ma meg akarlak téged ítélni

2. Adj számot tetteidrôl; szállj magadba; vizsgáld meg magad; intézz kérdéseket magadhoz, s felelj meg ezekre:

3. Sokat teszek-e Krisztusért, az Egyházért és az emberekért?

4. Vajon a Jézus szelleme sugallja és élteti-e tetteimet, minden tettemet?

5. Vajon iparkodtam-e megismerni kötelességeimet és jogaimat azért, hogy az Egyházat és hazát jobban szolgálhassam?

6. Vajon a római pápa utasításai, s köztük -- mivel ezek legközelebbrôl érintenek -- a legújabbak, voltak-e mindig az én irányítóim?

7. Azokat a szolgálatokat, melyeket felebarátaimnak teszek, felhasználom-e arra is, hogy megnyerjem lelküket, s ôket az Istenhez vezessem?

8. Nem engedem-e át magam a restségnek, a sok ábrándozás, vagy a sötéten látás miatt?

9. Tervezgetéseimben gyakorlatias vagyok-e, s vállalkozásaimban ellensége vagyok-e a lehetetlennek?

10. Cselekvéseimben az erény és közjó elômozdítása vezet-e vagy a dicsvágy és önszeretet?

11. Vajon az adott helyzetben mindig a lehetô legnagyobb sikert törekszem-e elérni?

12. Vajon igénybe veszem-e a jó terjesztésére minden polgári jogomat?

13. Vajon igénybe veszem-e, egész terjedelmükben, az érvényesülés, terjesztés, szervezkedés, toborzás eszközeit a jó uralmának biztosítása végett?

14. Iparkodom-e bátorítani a gyöngéket, tétleneket és csüggedôket, hogy a munkában állhatatosak legyenek?

15. Adj számot fiam, adj pontos számadást, mert szándékaid és cselekedeteid szerint akarlak megítélni. Felelj magadnak:

16. Tudni akarom-e azt, hogy mit kell tenni? S törekszem-e megtanulni: hogy kell jól tenni ezt?

17. Nem vagyok-e benyomásaim áldozata? Nem engedem-e át magam a levertségnek, ha dolgaim nem mennek úgy, mint azt a rájuk fordított munka kívánná?

18. Nem fegyvereznek-e le a magasztalások, s a siker nem tesz-e restté?

19. Nem állok-e meg a félúton a kudarctól vagy az ellenkezéstôl való félelem miatt?

20. Tudok-e hasznot húzni a kísérleteimbôl, az elméletben és gyakorlatban elkövetett hibákból?

21. Tanulmányozom-e a magam okulására és bátorítására a katolikus cselekvés nagy mestereit?

22. Vizsgálom-e a gonoszok eljárási módját és törekvéseit, hogy ne dolgozzam haszontalanul? s e vizsgálatból levonom-e a szükséges tanulságokat?

23. Nem vagyok-e azért, mert okos akarok lenni, késedelmes és tétlen? vagy ellenkezôleg tevékeny, vállalkozó, harcias természetem miatt nem vagyok-e oktalan?

24. Adj számot fiam arról, amit teszel, s fôképp arról, amit elmulasztasz, mert meg akarlak ítélni tökéletlenségeid és mulasztásaid miatt. Kérdezd meg magadtól:

25. Vajon népszerû vagyok-e? szívesen látnak-e maguk közt fôképp a szegények és munkások?

26. Vajon barátságos vagyok-e avégbôl, hogy megnyíljanak elôttem az ajtók, s hogy párthíveket szerezzek?

27. Megtudom-e szerezni a mások rokonszenvét s el tudom-e nyomni a magamét?

28. Vajon úgy osztom-e fel a munkát társaim közt, mint azt a szükség kívánja, s meg tudom-e szerezni a mások hasznos közremûködését?

29. Birok-e elég éles látással ahhoz, hogy a nehézségeket elsimítsam, s ilyképp elôhaladásomat gyorsítsam?

30. Vajon elég körültekintô s állhatatos vagyok-e, hogy az utamban levô akadályokat megkerüljem vagy legyôzzem?

31. Nem tölti-e el lelkemet a feltûnési vágy, s nem irányítja-e tetteimet az irigység, kíméletlenség, önszeretet és haszonlesés?

32. Törekszem-e a vitatkozásokban mértéket tartani?

33. Mielôtt valami vállalkozásba fognék, fontolóra veszem-e ennek nehézségeit és esélyeit, a végbôl, hogy munkám sikeres legyen?

34. Értek-e ahhoz, hogy minden eshetôségnek elejét vegyem, nehogy hiába fáradozzak?

35. Folytasd fiam, ha használni akarsz és meg akarsz javulni!

36. Vajon apostolságomban arra helyeztem-e a fô súlyt, ami egyesítheti, vagy arra, ami elválaszthatja a jókat.

37. Vajon tevékeny részt veszek-e egy oly társaság mûködésében, melynek munkálkodása gyakorlatias, közérdekû, egyetértô, tervszerû, kitartó, összhangzó, s a legsürgôsebbre, legszükségesebbre, legfontosabbra irányul?

38. Minôk azon nézeteltérések és véleménykülönbségek, melyek e pillanatban meghiúsíthatják a keresztények erôfeszítéseit, s megsemmisíthetik egységüket, azt az egységet, melyet maga Jézus kovácsolt össze?

39. Melyik az a földi érdek, mely engem el tudna választani a Jézus Krisztus szeretetétôl és az Egyház szolgálatától?

40. Vajon a magam szemében az Isten szolgáinak legalábbvalója vagyok-e, kinek legnagyobb szüksége van arra, hogy az Egyház vezesse; s a legtöbb alkalma arra, hogy dolgozzon az Istenért...

41. Haszontalan, tehetetlen szolga!


Mily alázatosaknak kell lennünk, hogy Krisztust dicsôítsük -- Második könyv
XXI. Mily alázatosaknak kell lennünk, hogy Krisztust dicsôítsük	Második könyv: Tégy jót

1. Nagyon szentül kell élned, s nagyon mélységesnek kell a te alázatosságodnak lenni, ha bensôségesen akarod az élet és igazság zsoltárát énekelni:

2. Alázatosak, magasztaljuk az Istent, az alázatosak Istenét, s cselekedeteink, a mi bölcsességünk cselekedetei, igazak lesznek.

3. Alázatosak, magasztaljuk az Istent, az alázatosak Istenét, s cselekedeteink, a mi igazságosságunk cselekedetei, igazságosak és szentek lesznek.

4. Alázatosak, magasztaljuk az Istent, az alázatosak Istenét, s cselekedeteink, a mi okosságunk cselekedetei, okosak lesznek.

5. Alázatosak, magasztaljuk az Istent, az alázatosak Istenét, s cselekedeteink, a mi erônk cselekedetei, erôvel teljesek lesznek.

6. Alázatosak, magasztaljuk az Istent, az alázatosak Istenét, s cselekedeteink, a mi állhatatosságunk cselekedetei, eredményesek lesznek.

7. Alázatosak, magasztaljuk az Istent, az alázatosak Istenét, s cselekedeteink, a mi reményünk cselekedetei maradandók lesznek.

8. Alázatosak, magasztaljuk az Istent, az alázatosak Istenét, s cselekedeteink, a mi katolikus tevékenységünk cselekedetei, termékenyek lesznek.

9. Alázatosak, magasztaljuk az Istent, az alázatosak Istenét, s cselekedeteink, melyeket testvéreink üdve iránt való szeretetbôl viszünk végbe, elnyerik jutalmukat.

10. Alázatosak, magasztaljuk az Istent, az alázatosak Istenét, ahogy magasztalva lesz az ô dicsôségében, most és mindörökké.

Amen.


Ôtbaigazítás az igazi buzgóság felébresztésére -- Harmadik könyv
I. Útbaigazítás az igazi buzgóság felébresztésére	Harmadik könyv: Keresd a békét
Inquire pacem.

Keresd a békét.

(Zsolt 33,15)

1. Iparkodjál jót tenni; ez a legjobb módja annak, hogy engem utánozzál.

2. Ha fény vagy, világíts; ha tûz vagy, melegíts, ha víz vagy, üdíts fel; ha só vagy, tisztíts és óvd meg a lelkek ártatlanságát.

3. Vedd fontolóra képességeidet; s lásd meg azt is, hogy mire van szükség.

4. Minél jobban elôrehaladsz, annál tisztábban fogod látni, hogy a pusztán társadalmi és emberi orvosságok csak nagyon kevés bajt tudnak meggyógyítani.

5. A társadalmi kérdések megoldásának legjobb módja az, mely belülrôl kifelé gyógyít.

6. A tevékenység annál társadalmibb, hatékonyabb és eredményesebb, minél jobban tudja egyesíteni az emberi haladás eszközeivel a mennyei segítséget.

7. Mondom neked: ha festô vagy s katolikus szellemben alkotsz, több jót teszel, mint egy hitvédelmi író.

8. Mondom neked: ha tudós vagy, s katolikus szellemben mûveled a tudományt, jobban szolgálod ügyemet, mint egy hitszónok.

9. Mondom neked: ha államférfi vagy, s katolikus szellemben mûködöl, nagyobb eredményt érsz el, mint az a magánember, ki csak jámborsága által tûnik ki.

10. Ne feledkezzél meg rólam, ha az egyetemre mégy; ne feledkezzél meg rólam, ha nagy kérdések fölött vitatkozol; ne feledkezzél meg rólam a nagy gyülekezetekben; ne feledkezzél meg rólam a munkásegyesületekben.

11. Mikor a tudomány tudósokat terem, s a munka kamatot hoz; mikor a tanulmányok kérdéseket oldanak meg, s a tevékenység erôket szabadít fel; mindezekhez nekem is van szavam, s nem tûröm, hogy ezeknél engem mellôzzenek s hogy tanítványaim elfeledkezzenek rólam.

12. Azt kérdezed: hol kell engem dicsôítened? Hol kell befolyásodat érvényesítened? Hol kell a keresztényeknek kimutatni azt, hogy ôk a tekintély, a bölcsesség, a jóság és a békesség fiai? Hát mindenütt!

13. Némelyek azt hiszik, hogy elégséges azzal mutatni ki irántam való tiszteletüket, hogy imádkoznak. Azt gondolják, hogy ezzel már diadalra juttatják az emberek egymás közötti békéjének, s az emberek Istennel való békéjének ügyét. Mily nagy az ô tévedésük!

14. Tedd meg kötelességedet egyszer nyilvánosan,

s akkor mások tízszer meg fogják tenni a magukét otthon.

15. Vidd be a katolikus vallást a tudományba, a politikába, az iparba, minden emberi tevékenységbe; s akkor a felebaráti szeretet egy nagy cselekedetét fogod végbevinni.

16. A tudományok, a mûvészetek, a kereskedelem, s minden más emberi tevékenység a lelkiismeretesség, jóság, szentség alamizsnáját kéri. S ki oszthatja ki ezeket inkább, mint te, a katolikus.

17. Hogyan? Én, az örök Ige, az Isten fia, ki egy az Atyjával, emberré lettem, hogy magamban az embert az Istennel, a földet az éggel egyesítsem; s te, nem törôdve a jók háttérbe szorításával, eltûröd, hogy az istentelenek vegyék kezükbe a politikai és társadalmi tevékenység vezetését, mely végsô fokon, az örök tevékenységbôl, a végtelen élettôl, az Isten közremûködésébôl, a tulajdonképpeni világosságtól ered.


Mit rejtenek magukban a béke kincsei -- Harmadik könyv
II. Mit rejtenek magukban a béke kincsei?	Harmadik könyv: Keresd a békét

1. Az én békém, fiam, egy olyan kincs, melyet az önzôk és nyughatatlanok nem tudnak megtalálni.

2. Erre csak az alázatosak és együgyûek akadnak rá.

3. Ha azt akarod, hogy az én békém uralkodjék benned, fékezd meg szenvedélyeidet, s cselekvéseidben parancsaim után indulj.

4. Ha azt akarod, hogy békém tetteidben éljen, dolgozzál rendszeresen az emberek javára.

5. Ha azt akarod, hogy az barátaidban uralkodjék, adj jó példát, s áldozd föl hajlamaidat.

6. Az én békém a jók jutalma, az a bér, melyet a nép erényeiért fizetek.

7. Békémet az áldozatkészség melegítô tevékenysége kelti ki;

8. S az önzésen és rendetlenségen aratott gyôzelmek erôsítik;

9. A tevékeny hit védi, s a szeretetben pihen meg, mely mindent megváltoztat és újjá alakít.

10. Az én békém zajtalanul vonul be a szívbe, s az ellenséget meghódítja a jónak.

11. Megtermékenyíti a lelket, s megerôsíti a testet.

12. Megdicsôíti az alázatosakat s gazdaggá teszi a lelki szegényeket.

13. Mérsékli az uralkodók hatalmát, s nagyobbá teszi az alattvalók szívét.

14. Egyesíti az embereket a jóban, s szellemet és életet önt a törvényekbe.

15. Elvon attól, ami hitvány, közelebb visz ahhoz, ami örökkévaló.

16. Végre, az én békém az Istenhez emel, s biztosítja az ô bírását.


Buzgólkodjunk a békességért -- Harmadik könyv
III. Buzgólkodjunk a békességért	Harmadik könyv: Keresd a békét

1. Fiam, a legelsô, kinek szabadnak kell lennie, én vagyok; a legelsô, kit tisztelni kell, én vagyok; a legelsô, kinek befolyást gyakorolni kell, én vagyok.

2. Minél inkább elismeri egy nemzet az én szabadságomat, annál szabadabb lesz; minél inkább tiszteli jogaimat, annál jobban tisztelni fogja az egyéni jogokat; minél jobban érezhetô lesz nála az én befolyásom, annál igazibb és hatékonyabb lesz ott az egyéni befolyás.

3. Szeresd a kötelességet és jogot fogsz találni; keresd az engedelmességet és rendet találsz; ôrizd meg a csendet és munkát találsz; küzdj azért, hogy mindenkinek mindenben igazságot szolgáltassanak, s békességet találsz.

4. Buzgón küzdj az egységért, alapítsd azt tanításomra és példámra; s örök jutalomban lesz érte részed.

5. Légy hû barátom, s meglátod, hogy minden szolgálatért szolgálattal, minden tisztességért tisztességgel hûségesen meg fogok fizetni.

6. Minél jobban fölmagasztalsz engem nyilvánosan; annál jobban fölmagasztallak téged titokban; s minél inkább szolgálsz engem felebarátod személyében, annál nagyobb elôhaladást adok neked a lelki élet terén.

7. Két dolog van, melyeknek különös volta örökké felfoghatatlan marad angyalaim elôtt: szeretetem nagysága az ember iránt, és az, hogy az ember oly szûkkeblû irántam.

8. Légy okos, légy bölcs és dolgozzál, míg van rá idô.

9. Ha nem vagy tevékeny, hogy érdemelsz nyugalmat? Ha nem szolgálsz jól nekem, hogy érdemled ki azt, hogy úgy bánjak veled, mint szolgámmal? Ha nem harcolsz értem, hogy érdemled ki a gyôzelmet?

10. Az én békémben fogsz megpihenni, ha a béke apostolává szegôdöl.

11. Az én békém nem az, melyet a világ ígér, de az, amelyet a világ feletti gyôzelem ad.

12. Minél szabadabb a rossz, annál kevésbé lesz szabad a jó.

13. Minél kevésbé szabad a jó, annál kevésbé lesz szabad a szabadság.

14. Minél kevésbé szabad a szabadság, annál kevésbé lesz szabad a jog.

15. Minél kevésbé szabad a jog, annál kevésbé lesz szabad a kötelesség.

16. Minél kevésbé szabad a kötelesség, annál kevésbé fognak uralkodni a jóakarat, a béke gyümölcsei és az igazi szabadság.


Helyes értelem segítségével, hogy lehetünk munkaképesek -- Harmadik könyv
IV. Helyes értelem segítségével, hogy lehetünk munkaképesek?	Harmadik könyv: Keresd a békét

1. Az én országom mûködésével, e világon úgy áll a dolog, mint a halász magatartásával, aki halászni megy.

2. A halász nem várja meg, hogy a halak házába jöjjenek.

3. Hanem elôveszi hálóját, s oda megy, ahol tudja, hogy halak vannak.

4. Legjobb belátása szerint helyezi el a csalétket, s aztán reménykedô bizalommal vár.

5. Türelemmel fegyverzi fel magát; nem kiabál, nem káromkodik.

6. Ha az Isten megáldja munkáját, örül neki túlzás nélkül.

7. Ha nem fog semmit, visszajön máskor, még nagyobb buzgalommal és türelemmel.

8. A tevékenység országa hasonló a jó halászhoz, ki midôn a halászathoz fog, ezt jól akarja csinálni.

9. Az én országom mûködésével e világon úgy áll a dolog, mint a jó pásztor cselekvésmódjával.

10. A pásztor nagyon békességszeretô, s minden öröme a nyájban van, amelyet legeltet.

11. Nem akarja juhait hajszolni, sem fárasztani.

12. Szelíden oda hajtja ôket, ahol tudomása szerint jó legelô van.

13. Ha valamelyik eltéved, keresi; ha valamelyik beteg, tehetsége szerint segít rajta.

14. Vigyáz rájok indulatoskodás nélkül; s mindenben nyájának javát nézi.

15. Nehéz utakon irányítja ôket; a veszedelmekben védelmezi.

16. Még életét is odaadja juhaiért.

17. A tevékenység országa ezen a világon hasonló ahhoz a pásztorhoz, ki cselekvése közben engem akar utánozni.


Mi a szeretet és meddig terjedhet -- Harmadik könyv
V. Mi a szeretet és meddig terjedhet?	Harmadik könyv: Keresd a békét

1. A szeretet nem várja meg az alkalmat arra, hogy jót tegyen, hanem keresi azt. Nem fél az alkalomtól, de hálás érte. Nem fut tôle, de megragadja.

2. Az a szeretet, mely nem cselekszik, vagy nem szeretet, vagy elsenyved és elsorvad.

3. A szeretetnek nincs szüksége sem ösztönzésre, sem jutalomra. Szeretni: ez az ô élete és megelégedése.

4. Adakozónak lenni, s mégsem szeretni: ámítás vagy öncsalás. Mert az olyan szeretet volna, amelyik nem szeret. Már pedig lehet-e az ilyet szeretetnek mondani?

5. S azért, fiam, törekedjél szívbôl szeretni. Én szerettem, s azért áldoztam föl magamat az emberekért, azért dolgoztam és szenvedtem mindenkiért.

6. Mindenkiért! Mégis apostolságom fôképp a férfiakat tartotta szem elôtt. Mindjárt kezdetben a pásztorokat és királyokat hívtam. Késôbb apostolokat választottam. S leginkább az volt a gondom, hogy titokteljes testemet a férfiak közt képezzem ki.

7. Ha tehát szeretsz engem, fiam, dolgozzál a férfiakért. Ha szeretsz, fiam, dolgozzál sokat a férfiak közt. Ha, fiam, jobban szeretsz másoknál, dolgozzál a nôk örök üdvösségéért is.

8. S ha igen nagyon szeretsz, keresd, hogy lehetne a nôk által jót tenni a férfiaknak.


Miképp lehet a békét biztosítani? -- Harmadik könyv
VI. Miképp lehet a békét biztosítani?	Harmadik könyv: Keresd a békét

1. Nyisd meg füledet! Én, az élô Isten igéje, a béke szavait akarom hozzád intézni.

2. Ez élet békéje a jogon és a kötelességen, ezen a két erôs alapon nyugszik.

3. Annak szeretete, aki parancsol, s annak az alázatossága, aki engedelmeskedik: ez a két ôr biztosítja a békét.

4. A nagyok igazságossága s a kicsinyek hûsége: ez a két erôs kar tartja fenn a békét.

5. A gazdag és tudós erénye és nagylelkûsége, a szegény és a tudatlan türelme és hálája biztosítja a békét s azt, hogy hû testvérekként élhessenek.

6. De jól jegyezd meg, fiam, hogy ott, hol sem hit, sem szeretet nincsen, nincs meg a malaszt élete sem.

7. És hogy ott, hol nincsen malaszt, nincsen igazi erény sem.

8. És hogy ott, hol nincs igazi erény, nincs valódi szabadság sem.

9. És hogy ott, hol nincs valódi szabadság, nem tisztelik a jogot sem.

10. És hogy ott, hol a jogot nem tisztelik, senki sem tudja kötelességét teljesíteni.

11. És hogy ott, hol senki sem tudja kötelességét teljesíteni, nincs rend.

12. És hogy ott, hol nincs rend, nincs a különféleségben egység.

13. És hogy ott, hol nincs meg ez az egység, nincs meg az összhang.

14. És hogy ott, hol nincs összhang, nincs béke, hanem van kétségbeesés és rendetlenség és dühöngés és ellenkezés és bosszúállás és vigasztalás s haszon nélkül való szenvedés, szóval elôzetes részesedés a pokol kínjaiban.

15. Ha ezt meg tudod érteni, akkor sokat tehetsz a békességért.


Néhány figyelmeztetés, melyeknek alkalomadtán hasznát vehetjük -- Harmadik könyv
VII. Néhány figyelmeztetés, melyeknek alkalomadtán hasznát vehetjük	Harmadik könyv: Keresd a békét

1. Fiam, mikor az Egyházban mindenki dolgozik, az, aki nem épít: bont; aki nem segít: akadályoz.

2. Csinálj te is valamit; ne elégedjél meg azzal, hogy siránkozol és gáncsolsz, ha nem akarod, hogy azt vessék szemedre, hogy elveid nem igazak, s hogy erényességed még az ellenségeidét sem közelíti meg.

3. A jóság mindig cselekvésre vágyik; nem áll meg, ha valami jót tett; mindig talál valami foglalkozást belül vagy kívül.

4. Sokan vannak, kik a tett embereinek tartják magukat, holott csupán csak izgatók.

5. Azt hiszik, hogy tettek valamit, mert sok zavart okoztak.

6. Ügyem szolgálatában, négy dolgot kell elkerülni: a határozatlanságot, a tétlenséget, az állhatatlanságot s az egyenetlenség felébresztését.

7. E nagy hibákat akkor fogod elkerülni, ha megtanulsz fontolgatni, szeretni, dolgozni és tûrni.

8. Ne tartsd magad soha annyira tökéletesnek, hogy feljogosítva érezd magad hibákat elkövetni; sem annyira nélkülözhetetlennek, hogy feljogosítva érezd magad testvéreiddel szemben követelôzônek lenni.

9. Nincs jogod visszautasítani azokat, kiket én nem utasítok vissza.

10. Nincs jogod elítélni azokat, kiktôl én nem tagadom meg malasztomat.

11. Nincs jogod eltaszítani azokat, kiket én magamhoz akarok vonzani.

12. Légy rajta, hogy az, ki neked kettô helyett ajánlkozik, négy helyett dolgozzék és pedig mindig nagyobb önzetlenséggel.

13. Fiam, szomorú látványt fogsz nyújtani, s mindig elkésel az eszközök és orvosságok alkalmazásával, ha mindig csak az istentelenektôl akarod azt megtanulni.


Hogy kell Istent minden dologban dicsérni -- Harmadik könyv
VIII. Hogy kell Istent minden dologban dicsérni?	Harmadik könyv: Keresd a békét

1. Fiam, ha egyedül vagy, örvendezzél Istenedben és lélekben; de ha testvéreid közt vagy, ne mulaszd el, nekem a köteles dicsôítô éneket énekelni.

2. Dicsérjétek Jézus Krisztust, püspökök; dicsérjétek ôt püspökök egyházmegyéitekkel.

3. Dicsérjétek Jézus Krisztust, plébánosok; dicsérjétek ôt plébánosok egyházközségeitekkel.

4. Dicsérjétek Jézus Krisztust, papok; dicsérjétek ôt, papok és világiak.

5. Dicsérjétek Jézus Krisztust, szerzetesek; dicsérjétek ôt szerzetesek és jámborok.

6. Dicsérjétek Jézus Krisztust, ájtatos lelkek; dicsérjétek ôt bûnbánatotokkal.

7. Dicsérjétek Jézus Krisztust, tevékenyek; dicsérjétek ôt vállalkozásaitokkal.

8. Dicsérjétek Jézus Krisztust, erôsek; dicsérjétek ôt harcaitokkal.

9. Dicsérjétek Jézus Krisztust, bölcsek; dicsérjétek ôt írásaitokkal.

10. Dicsérjétek Jézus Krisztust, mûvészek; dicsérjétek ôt alkotásaitokkal.

11. Dicsérjétek Jézus Krisztust, atyák; dicsérjétek ôt családaitokkal.

12. Dicsérjétek Jézus Krisztust, tanítók; dicsérjétek ôt tanítványaitokkal.

13. Dicsérjétek Jézus Krisztust, urak; dicsérjétek ôt testvéreitekkel.

14. Dicsérjétek Jézus Krisztust, gazdagok; dicsérjétek ôt áldozataitokkal.

15S. Dicsérjétek Jézus Krisztust, szegények; dicsérjétek ôt izzadságtokkal.

16. Dicsérjétek Jézus Krisztust, hatalmasok; dicsérjétek ôt példátokkal.

17. Dicsérjétek Jézus Krisztust, hatalmon levôk; dicsérjétek ôt alantasaitokkal.

18. Dicsérjük ôt otthon és a nyilvánosság elôtt; dicsérjük ôt életben és halálban.

19. Dicsérjük ôt szóval és tettel; most és mindörökké! Amen!


Mily elôvigyázatosságra van szükség, ha alázatosak akarunk lenni -- Harmadik könyv
IX. Mily elôvigyázatosságra van szükség, ha alázatosak akarunk lenni?	Harmadik könyv: Keresd a békét

1. Ha nem akarsz könnyelmûen eljárni s kellemetlenségbe jutni, iparkodjál megismerni és kitanulni az embereket, hogy így anélkül szolgálhass nekem, hogy lelkednek kárát vallanád.

2. Semmi sem mutatja ki annyira, hogy mi van bennünk, mint lebecsültetésünk és felmagasztaltatásunk.

3. Semmi sem mutatja ki annyira, mi után vágyunk; mint gazdagságunk vagy szegénységünk.

4. Semmi sem mutatja ki annyira, hogy mit érezünk, mint megszólásaink és dicséreteink.

5. Semmi sem mutatja ki annyira, mit ér a barátságunk, mint megfeledkezéseink vagy áldozataink.

6. Semmi sem mutatja ki annyira, mit ér buzgóságunk, mint magunkbaszállásunk és zajongásaink.

7. Semmi sem mutatja ki annyira, mik a szándékaink, mint az, hogy mit csodálunk meg s mit becsülünk le.

8. Ne ítélj meg könnyelmûen másokat, s ne avatkozzál puszta kíváncsiságból mások magánéletébe.

9. Sem azért, hogy jót tégy, sem azért, hogy segítséget találj, ne fordulj a legelsô jöttmenthez.

10. Az igaz ember egyenes és jóindulatú, de sohasem adja oda magát senkinek testestôl-lelkestôl.

11. Ha jót akarsz tenni valakivel, elôször is vizsgáld meg, vajon rendes-e a te érverésed. Akkor aztán meglátod, vajon van-e láza az illetônek.

12. Minél kevesebbre becsülöd magad, annál több hibát fogsz tebenned találni.

13. Minél jobban megismered magad, annál kevésbé fogsz másokat hibáik miatt lenézni.

14. Minél inkább meggyôzôdöl a világ gonoszságáról, annál könnyebben fogsz az imádság és lelkiismeretvizsgálat erejéhez fohászkodni.

15. Ha a vízben vagy, vigyázz, nehogy magad belefúlj, míg felebarátodat kimenteni akarod.


Hogy kell az önámítástól óvakodni, míg jót cselekszünk -- Harmadik könyv
X. Hogy kell az önámítástól óvakodni, míg jót cselekszünk?	Harmadik könyv: Keresd a békét

1. Fiam, légy óvatos a látszattal, s egyéni hajlamaiddal szemben.

2. Egy egyszerû szívességet tenni sokszor többet ér, mint elzárkózni valami ájtatossági gyakorlat, vagy feltûnést keltô munka mögé.

3. Minden vállalkozásodnál elôször azt vizsgáld meg, milyen lépést kell legelôször tenned.

4. Legelôbb ahhoz fogj hozzá, mi a legbiztosabb s legtartósabb eredményt hozza létre.

5. Több dolgot visz véghez az ember hiúságból, mint az igazi jámborság szelleme által vezettetve.

6. Mit használ az én dicsôségemre egy székesegyház, ha a szegényeknek még plébániatemplomuk sincs?

7. Igaz, néha székesegyházra is szükség van, de máskor egy egész kis kápolnára.

8. Nagyon éles szemek kellenek ahhoz, hogy a dolgokban tisztán lássunk.

9. Vannak dolgok, melyektôl minden más függ; ezek iránt kell leginkább érdeklôdni.

10. Ezek azon fontos dolgok, melyeket elsôsorban kell megvédeni az ellenséggel szemben.

11. Ha megelégszel azzal, hogy templomokat építs és díszíts, s nem törekszel a rosszakat ezekbe bevinni: a gonoszság diadalmaskodva lerontja a te templomaidat s az én Egyházamat is.

12. Tettek-e valamit a gonoszok a közjó érdekében? Hogy törôdhetnének a mások javával azok, kiknek csak gyomrukra van gondjuk?

13. Gyomruk az az isten, melyet kicsapongásaikkal és rablásaikkal szolgálnak, gyomruk egyedüli irányítója hazugságaiknak vagy hízelgéseiknek, s üres ígérgetéseiknek.

14. De jaj! a kígyótól semmit sem tanultál, s még mindig azt hiszed, hogy a jóság és az ostobaság egy.


Hogy kell a közérdekû tevékenységben részt venni? -- Harmadik könyv
XI. Hogy kell a közérdekû tevékenységben részt venni?	Harmadik könyv: Keresd a békét

1. Ha nincs a népre befolyásod, hogy fog az téged követni?

2. Ha a tömegeket nem tudod magadhoz vonzani, hogy fognak azok seregedhez csatlakozni?

3. Nem elég, ha ügyed jó, bizalmat is kell tudni ébreszteni.

4. A tömegek természetszerûleg oda vonzódnak, hol kitartást és erôt látnak.

5. Menj és követni fognak, ha érdeklôdni tudsz olyan dolgok iránt, melyek mindenkit érdekelnek.

6. Törekedjél mindenkinek kijelölni a szerepét; ezáltal nemcsak megnöveled, de meg is sokszorozod az erôket.

7. Sokak közös munkája minden egyes résztvevônek megszázszorozza az értékét.

8. A hatalommal bíró ember jó vagy rossz tettei ezerszeresen számítódnak.

9. Tömeg nélkül nincs hadsereg, nagy hadsereg nélkül, emberileg szólva, nincs üdvösség a földön.

10. Három ember, ki híven követi feljebbvalója parancsát, többet ér, mint háromezer fegyelmetlen.

11. Ne felejtsd azonban el, hogy azért egyesülünk, hogy mozgalmunknak nagyobb kiterjedést és hatékonyságot adjunk; és nem azért, hogy azt akadályozzuk és elnyomjuk.

I2. Ha azt kívánod, hogy mindenki szorosan egymás mellett álljon a küzdelemben, végre talán még a karodat sem fogod tudni mozdítani.

13. Csak azt tesszük állhatatosan és eredményesen, amit szívesen teszünk.

14. Nem mindenkinek van mindenre egyforma tehetsége; de ez is egy okkal több a társulásra.

15. Aki nem szavazhat, az talán szavazásra bírhat mást.

16. Aki nem beszélhet a nép elôtt, az tapsolhat a néppel.

17. Aki nem tud vezérelni, az növelheti a katonák számát.

18. Mindig egy nagy lépést teszünk elôre, ha meg tudjuk különböztetni a hasznost a haszontalantól.

19. Aki figyelemmel vizsgálja lelkét, az észrevesz valamit. Aki elôre elkészül, nem vesztegeti el idejét. Aki elôre megméri a távolságot, az nem fárad hiába.

20. Minden idôben szolgáltak nekem nagy emberek: tanulmányozd mûködésüket.


Néhány figyelmeztetés, melyeknek a küzdelemben hasznukat vehetjük -- Harmadik könyv
XII. Néhány figyelmeztetés, melyeknek a küzdelemben hasznukat vehetjük	Harmadik könyv: Keresd a békét

1. Fiam, hol jogaim nem uralkodnak, ott nem ügyelnek semmiféle kötelességre sem.

2. Hol nem ügyelnek a kötelességre, melyet én szabtam meg, ott a te jogaidat sem fogják figyelembe venni.

3. Hol én nem vagyok szabad, ott te a gonoszság rabszolgája leszel.

4. Reszkess, ha a gonoszság gyôzni kezd, mert végre téged is elér.

5. A semlegesség lehetetlen: önmagát hazudtolja meg.

6. Senki sem harcol álnokabbul jogaim ellen, mint aki semlegességét hangoztatja.

7. Ki a vallási kérdésekben semlegesnek mondja magát; az egy csapással meg akarja semmisíteni küldetésem és megváltásom minden eredményét.

8. A megvetésnek és az igazságtalanságnak legfôbb foka az, ha valaki rosszul elleplezett közömbösségbe burkolódzik.

9. Mindenkinek szabad annyi rosszat tenni, amennyit akar, ott, ahol nem szabad mindenkinek annyi jót tenni, amennyi neki tetszik.

10. A jó erejével kell legyôzni az elhatalmasodó rosszat.

11. A jó túláradó erejével kell legyôzni a rossz lelkiismeret közömbösségét.

12. Ne bízzál a fegyverszünetekben: abbahagyni a küzdelmet annyi, mint behódolni az ellenségnek, s átadni neki a fegyvert.

13. Ha nem értesz a harchoz, kettôzd meg jó tetteidet.

14. De ha harcba tudsz szállani: rendíthetetlenül küzdj jogaimért; meglásd, hogy akkor a tieidet is tisztelni fogják.

15. Amíg Egyházam nem szabad, addig, fiam, te sem lész szabad soha.

16. Míg Egyházam nem gyakorolhatja jogait, addig nem fogod elérni, hogy meggyôzôdésedet tiszteletben tartsák.

17. Míg meg nem tanulsz harcolni a jó uralmáért, addig bele kell nyugodnod a rossz zsarnokságába.

18. Azok, kik a szabadságot felszabadítják: magukat szabadítják fel.

19. Alaposan fontolj meg mindent; dolgozzál sokat, de nem elsietve; élj mindig az én jelenlétemben; s állhatatosan cselekedjél.

20. Ha majd ezt, majd azt akarod: akkor sokat fogsz akarni, de keveset fogsz tenni.

21. Ha arra vágyol, hogy sokoldalúnak tartsanak: sokat fogsz beszélni, de nem gyôzesz meg senkit.

22. Abban a hivatásban iparkodjál magadat tökéletesíteni, amelybe állítottalak; az apostolokat is halászokból tettem az emberek halászaivá.


A legjobb eljárási mód a közjó érdekében -- Harmadik könyv
XIII. A legjobb eljárási mód a közjó érdekében	Harmadik könyv: Keresd a békét

1. Már sok dologról szóltam neked; de ez még nem jogosít fel téged arra, hogy ne tekintsd magadat újoncnak.

2. Mivel a nagy szám erôt képvisel: iparkodjál megengedett módon megnyerni sokak segítségét.

3. A gonoszok szívesen elismerik, hogy elveid jók, ha engeded azt tenni, amit akarnak.

4. De ha egyszer hatalomra jutnak, akkor nevetni fognak jogaidon.

5. Ha társakat tudsz szerezni munkádhoz: szerezz; ez is egyik eszköze annak, hogy velük jót tégy.

6. S aztán többet is ér a közös erôvel kivívott haladás.

7. S jobban is érdekel az olyan munka, melyhez mi is hozzájárulunk.

8. Semmi sem ösztönöz annyira a cselekvésre, mint ha jogunkat kell megvédeni.

9. Ki nem akarja elszenvedni a rossz rabszolgaságát, annak el kell szenvedni a jóért való küzdést.

10. A gonoszoktól szabadságot és türelmet várni annyi, mint rossz fáról jó gyümölcsöt remélni.

11. Ha a rossz diadalt arat, a szabadság elvesz.

12. S nem lehet türelmet várni egy oly országban, hol a gonoszság büntetlenül mutathatja magát.

13. Hol jogokat adnak neked, ott tégy eleget kötelességeidnek.

14. Ha a gonoszok leverik a jókat, mi lesz a kicsinyekkel? mi lesz a gyöngékkel? mi lesz a szegényekkel?

15. Sokszor az a legjobb, ami a legsürgôsebb, és a legszükségesebb, nem pedig az, ami a legkitûnôbb.

16. Ha a nép elmondhatja, hogy az Egyházért dolgozva, a maga földi jólétéért is dolgozik; akkor nagyobb lesz buzgósága s e mellett nem szûnik meg érdemszerzô lenni munkája.

17. Ha megelégszel azzal, hogy eszményeidrôl álmodozzál, a durva valóság össze fog törni.

18. Ha a külsô formákhoz ragaszkodol, a dolog lényege kicsúszik kezedbôl.

19. Csakis ez lehetséges ma? Jól van, tedd meg ezt; holnap majd többet tehetsz.

20. Akié a gyökér, azé a fa; akié az egyén, azé a nép.

21. Ha a néphez mégy értem, megmented a társadalmat, s általa minden társadalmi osztályt.

22. Mivel a gyôzelem sok esetben egy szavazólaptól függ: miért nem törekszel, fiam, ilyet szerezni?

23. Ha minden ellenségemet egyszerre támadod meg: egyetlenegyet sem fogsz legyôzni.

24. Legelôször azt kell megtámadni, akit legkönnyebben leverhetsz.

25. Ma azt tedd meg, ami ma a legtöbbet használ; majd meglátod, hogy mit kell tenni késôbb.

26. Ha minden bajt meg akarsz akadályozni, betörik a fejed és semmit sem érsz el.

27. Ha mindkettôtöknek ugyanaz az ellenségetek, akkor segítsétek egymást.

28. Az a legjobb módja annak, hogy legyôzzünk valakit, ha jót teszünk neki, s jó útra térítjük öt.

29. Ha a legyôzött örülhet gyôzelmednek: kettôs nagy gyôzelmet arattál.

30. Boldog, kinek szíve felebarátja iránt való szeretettôl ég: a szeretet s az igazság lesz a fegyvere.


Mit tehetünk másokkal egyetértve -- Harmadik könyv
XIV. Mit tehetünk másokkal egyetértve?	Harmadik könyv: Keresd a békét

1. Fiam! egy rosszul elôkészített általános erôfeszítés az istentelenek gyôzelmét sokszor még feltûnôbbé s még teljesebbé teszi.

2. Csatát nyerni csak úgy lehet, ha minden szövetséges átérzi s betölti a maga szerepét.

3. Minél szorosabb az egység, annál könnyebb lesz az egyesekre és a népekre nézve a jó gyakorlása.

4. Tudatlannak lenni, restnek lenni, gyávának lenni, s csak a pillanatnyi érdeket nézni; ezek a nyilvános cselekvésnek s a haladásnak leggonoszabb ellenségei.

5. Az üdvöt nem egy nagyember megjelenésétôl kell várni, sem attól, hogy ez bámulatraméltó tetteket fog véghezvinni.

6. Rám a teremtés óta vártak; én a legnyilvánvalóbb csoda voltam; s még azok sem ismertek el, akik vártak reám.

7. Az erélytelen emberek mindig csak a gondviselés csodáit várják; akik kerülik a munkát, folyton arról jövendölgetnek ,,aki mindent rendbehoz''.

8. A szabadulást nem az hozza meg, hogy örökké és oktalanul másokban reménykedünk, hanem az, hogy a magunk kitartó munkáját a másokéval erôsítjük, s ahhoz az isteni malaszt segítségét kérjük.

9. A legjobb, s csaknem mindig a legszükségesebb az egyéni apostolság, kapcsolatban egy sok tagból álló, egyszerû, tevékeny és gyakorlati egyesülettel.

10. Kevesen tudják a közönséget mozgásba hozni, tevékenységre indítani, megszervezni. De ki ne tudná egyik-másik embertársát segíteni abban, hogy napról-napra jobb katolikus és jobb polgár legyen?

11. Óvakodjunk attól, hogy míg a jó egyesületek hiánya miatt panaszkodunk, a meglevôket kettészakítsuk, vagy a még jobbak megalakulását gátoljuk.

12. Ha mindenki arra törekednék, hogy legalább egy embert kiábrándítson, felvilágosítson, megerôsítsen és megtérítsen: a pártoskodás szelleme kiveszne a népbôl, s az egyesületi élet bô gyümölcsöket teremne.

13. Ha mindenki legalább egy embertársát rávenné arra, hogy a vallásos erényeket s a társadalmi kötelességeket gyakorolja, akkor senkinek sem lenne oka panaszkodni a közjó elômozdításához szükséges erôk hiánya miatt.

14. Mily sok rossz nem történnék meg, ha minden család jó példát adna az erények mezején!

15. Apostolaimat egyenként hívtam, s mindig a legalkalmasabb percet választottam ki arra, hogy megmaradjon mindegyiküknek, ami leginkább javukra szolgált.

16. Imádkozzatok és énekeljetek együtt, amikor csak lehetséges; de mindenki tegyen meg a maga részérôl annyit, mintha minden jó csak tôle függne.

17. A túlságos sok egyesület akadályozza a mozgást, megszûnteti az egységet, s zavarba hozza az egyéneket.

18. Kevesen képesek egyedül nagy munkákra, de ki ne lenne képes legalább részt venni ilyenekben!

19. Minden társalgásunk, minden utazásunk, minden dolgunk végzése, minden látogatásunk közben arra gondoljunk, hogy nyerhetjük meg embertársainkat, hogy taníthatjuk meg ôket a vallásos életre, jogaik gyakorlására s társadalmi kötelességeik teljesítésére.

20. Tanulmányozd életemet s meglátod, hogy amit itt tanítok, átéltem.


Arról a kapuról, amelyen be kell mennünk, s arról az útról, amelyre rá kell lépnünk, hogy mindent megújíthassunk -- Harmadik kön
XV. Arról a kapuról, amelyen be kell mennünk, s arról az útról, amelyre rá kell lépnünk, hogy mindent megújíthassunk	Harmadik könyv: Keresd a békét

1. Kevés szóval sokat mondok neked: ha igéimet olvasod, elmélkedjél fölöttük, s fôképp gyakorold azokat.

2. Ahová nevemet nem tudod bevinni, oda törekedjél Egyházamat bevinni.

3. Hová Egyházamat be nem viheted, oda tanításomat vidd be.

4. Hová tanításomat be nem viheted, oda vidd be erényeimet.

5. Hová erényeimet be nem viheted, oda vidd be áldozatkészségemet.

6. Hová áldozatkészségemet be nem viheted, oda vidd be szeretetemet a betegek és a szegények iránt.

8. Hová a betegek és szegények iránt való szeretetemet be nem viheted, oda vidd be szelíd szavaimat.

8. Hová szelíd szavaimat be nem viheted, oda vidd be személyem egyszerû vonzóerejét.

9. Hová személyem egyszerû vonzóerejét be nem viheted, oda vidd be a te ló cselekedeteidet.

10. Hová jó cselekedeteidet be nem viheted, vidd be oda befolyásodat.

11. Hová befolyásodat be nem viheted, vidd be jámbor beszélgetéseidet.

12. Hová jámbor beszédeidet be nem viheted, oda vidd be szeretetreméltóságodat.

13. Hová szeretetreméltóságodat be nem viheted, oda vidd be jó példaadásodat.

14. Hová jó példádat be nem viheted, vidd be jó barátaidat.

15. Hová jó barátaidat be nem viheted, oda vidd be a valódi tudományt.

16. Hová az igazi tudományt be nem viheted, oda vidd be a cselekvésben való becsületességet.

17. Hová a cselekvésben való becsületességet be nem viheted, oda vidd be a tisztességes szórakozásokat.

18. Hová a tisztességes szórakozásokat be nem viheted, ott legalább akadályozd meg a gyakori vétkezést.

19. Röviden, tedd meg mindenütt és mindig azt a jót, amelyet megtehetsz; akadályozd meg mindenütt és mindig azt a rosszat, amelyet megakadályozhatsz; szolgáld ügyemet mindenben és mindenki által, amiben és aki által szolgálhatod; ne vess meg semmit, ami jó, vagy sem nem jó, sem nem rossz, föltéve, hogy ezt lelkiismereted kára, vagy felebarátod megbotránkoztatása nélkül a gyôzelem kivívására használhatod.

20. Ha eszel, ha iszol, ha bármit is cselekszel: gondolatban mindig imádkozzál, s dicsôíts engem szándékaid és tetteid egyenessége által, hogy örvendezhessél Istenben ez életben és az eljövendôben.

21. Jó szokás, ha gyakran azt kérdezzük magunktól: mit tehetek e helyen Krisztusért? mit tehetek Krisztusért ebben az esetben? mit tehetek Krisztusért ezekkel az eszközökkel s ilyen körülmények között? végre, mit tehetek Krisztusért ezekkel az emberekkel? velük, bennük, értük, és a Krisztus ügyének elômozdítására?

22. Ezt is mondhatjuk magunkban: Mit tenne itt a nagy Szent Pál apostol? mit viselne el e pillanatban a nagy Xavéri Ferenc? mit mondana a nagy Szalézi Ferenc, és hogy mondaná ezt? Mert barátaimtól kell példát venni; lelkük gazdagsága az én szellememet tükrözi vissza, mely ôket betöltötte.

23. A szeretet többre tanít meg, mint akármennyi olvasás és tanítás.

24. De szükséges, hogy életem könyvét olvasd és tanulmányozd, hogy megtanulj engem szeretni.

25. Abból megtanulod a meddô vitatkozásokat kerülni, s erôidet termékeny áldozatokra s hasznos tevékenységre fordítani.

26. Mily együgyûség azt gondolni, hogy legyôzhetjük a gonoszságot és a tévelygést sok isteni tudomány és az isteni szeretet emberi fegyvereinek használatában való nagy gyakorlottság nélkül.

27. Ha valamit tenni akarsz, kezd legtöbbször azzal, ami közömbös, hogy elérj ahhoz, ami jó: folytasd azzal, ami jó, hogy elérd a jobbat és a tökéletest; s akkor erôsítsd meg egész az alapjáig ezt a tökéletest, hogy tökéletlenné, aztán középszerûvé, végre pedig rosszá ne fajuljon.

28. Ha mindig elôkészület nélkül fogsz a dologhoz, semmit sem fogsz elérni. Ha mindig csak a legeslegjobbat akarod, akkor szemben találod magaddal nemcsak a rosszat, hanem a jót is; s akkor nemcsak a legjobbat nem éred el, de még a jót sem.

29. A természetfölötti fölemeli, megtisztítja, tökéletesíti az emberi jót; az emberi jó megnemesedik s hasznosabbá válik, ha a természetfölöttinek szolgál.


Néhány hasonlat azok számára, kik a cselekvés emberei akarnak lenni -- Harmadik könyv
XVI. Néhány hasonlat azok számára, kik a cselekvés emberei akarnak lenni	Harmadik könyv: Keresd a békét

1. A cselekvés országa hasonló a jó úszóhoz, ki a vízbe merül, hogy kimentse embertársát, s drága kincsével a part felé törekszik.

2. A cselekvés országa hasonló a fényhez, mely a sötétséggel és a szennycsatornával érintkezik anélkül, hogy elhomályosodnék vagy bepiszkolná magát.

3. A cselekvés országa hasonló a forgószélhez, mely mindig szélesebb lesz, míg végre eléri a látóhatárt.

4. Cselekvésérôl ismerhetjük meg az ember értékét.


Ha nagyra törünk, ügyeljünk a kicsiségekre -- Harmadik könyv
XVII. Ha nagyra törünk, ügyeljünk a kicsiségekre	Harmadik könyv: Keresd a békét

1. Fiam, aki hasznos akar lenni, annak engem lépésrôl-lépésre kell követni, megvalósítva szavamat és példámat.

2. Legyen nagy eszményképed, de emellett ne vesd meg a gyakorlati részleteket.

3. Küzdj a nagyérdekû dolgokért, de azért a kisebbeket se hanyagold el.

4. Nehéz a lelki üdvösségén munkálkodni annak, kinek csak a mindennapi kenyér megszerzésére van ideje és ereje.

5. Hogy hiszi el a szegény, hogy a lelke életét kívánod, ha nem segíted, hogy testi életét fenntartsa?

6. Ha eltûröd, hogy a gonosz jobban buzgólkodjék, mint te a szegény anyagi érdekeiért, az nehezen fog bízni benned, ha neki lelke érdekeirôl fogsz beszélni.

7. Az embert nemcsak a lelki javak éltetik, de a kenyér is.

8. A természetfölötti rend nemcsak nem rontja le a természet rendjét, hanem megnemesíti s erôt ad neki.

9. Kétségkívül, az erkölcsi tökéletességet az eszes lény legfôbb javának kell tartani.

10. De mégis tény az, hogy amint a lélek élteti a testet, a test viszont a lelket segíti.

11. A nép vágyódva jött utánam, hogy tanításomat hallja; én viszont könyörültem az ô nyomorán.

12. Bizonyos az is, hogy ahol nagy erények virágzanak, ott a telt kalászok sem hiányoznak.


Azokról az eszközökrôl, melyeket meg kell ragadnunk, hogy a tett emberei legyünk -- Harmadik könyv
XVIII. Azokról az eszközökrôl, melyeket meg kell ragadnunk, hogy a tett emberei legyünk	Harmadik könyv: Keresd a békét

1. Fiam, íme, beszéltem számmal; de nem azért, mintha ezzel ki akartam volna bújni az alól, hogy példámmal is beszéljek.

2. Ha ma egy új, megengedett segítôeszköz kínálkozik, mely emberileg hatásosabb és alkalmasabb az eddigieknél; bárki legyen is a világon a szerzôje, ne engedd azt át az ellenségnek.

3. Akárhogy átkoznak is engem a gonoszok abbeli törekvésükben, hogy a lelkeket elveszítsék, nem haboznak engem utánozni, s még malasztom és példám mûveit is meghamisítják.

4. Mennyire fel kell hát neked is használni minden segítôeszközt, hogy engem a lelkekért való fáradhatlan buzgóságban utánozzál.

5. Semmiféle eszköz nem rossz pusztán azért, mert új, vagy mert eddig csak a rosszak használták, föltéve, hogy nem méltatlan állásodhoz, s nem mond ellent tanításom szentségének.

6. Igaz, legjobb volna, ha te lennél az elsô, ki ügyemért való buzgóságtól lelkesítve, azokat felhasználnád s gyakorlatba vennéd.

7. De bármint álljon is a dolog, ha megengedett és hatásos, ragadd meg! Nem azt mondom, hogy törôdj bele használatába, hanem hogy ragadd meg, mint valami jóféle fegyvert.

8. Mert, fiam, amit valaki csak kényszerûségbôl és a látszat kedvéért tesz meg, s nem attól a belsô vágytól hajtva, hogy nekem szolgáljon: azt felületesen és rosszul teszi meg.

9. Ha némi veszélyt rejt is magában ezen eszközök használata részint azért, mert könnyû velük visszaélni, részint pedig azért, mert nem vagy elôkészítve azok helyes használatára; mégsem cselekszel helytelenül, ha számot vetve a nehézségekkel, óvatosan s egyenes lélekkel igénybe veszed azokat.

10. Mert végre is, ha félni jó, de cselekedni okvetlenül szükséges.

11. S ha szükséges az, hogy a veszedelemtôl óvakodjunk; szükséges az is, hogy a jót felhasználjuk.

12. S ha helyes és okos dolog megôrizni azt, ami jó; kötelesség az is, hogy megakadályozzuk a rosszat.

13. Ha mindig huzódol az újdonságtól azért, mert újdonság; hogy fogsz a nagyközönséghez tevékenységeddel és befolyásoddal hozzáférni?

14. Fiam, nézd, mi történt velem: én számmal tanítottam a népet, apostolaim írásaikkal is.

15. Én a betegeket lakásukon látogattam; tanítványaim, anélkül, hogy felhagytak volna látogatásaikkal, kórházakat is létesítettek.

16. Én az égig magasztaltam a szegénységet; ôk a nép gyermekei részére házakat építettek.

17. Mily sokat tehet az emberi értelem, ha a földi eszközöknek ura, s nem rabszolgája lesz.

18. Ha azokban a dolgokban, melyek szabad tetszésedre vannak bízva, mindig ugyanazon irányban haladsz elôre: egyszer csak nagy akadályra találsz s összetöröd magad.

19. Igen, igen, keresd mindenben azt, ami maradandó, változhatatlan; dolgozzál az örökkévalóért azzal, ami mulandó.

20. Azt a jót tedd meg, amit lehet, és nem azt, amirôl ábrándozol; s akkor egy napon azt is megteheted, amirôl ábrándoztál.

21. El fogok jönni pontosan, nem váratok magamra; ne vesztegesd hát el az idôt.

22. A jó szolga nem hanyagolja el az apróságokat sem.

23. Mit nem tett meg az én hû szolgám, Pál, csak azért, hogy nekem tessék!

24. Én hallgattam bíráim elôtt; ô, a vértanúság után való vágya ellenére, nem habozott a császárhoz fellebbezni, csakhogy ideje maradjon még az apostolságra.

25. Túl sokat s haszontalanul panaszkodol amiatt, hogy az istentelenek visszaélnek némely dologgal.

26. Nézd szentségeimet, malasztom forrásait; s megtudod, melyek az én kiválasztott eszközeim.

27. Úgy-e, mennyire visszaéltek a bûnösök a föld gyümölcseivel? S mégis, nem ezekbôl csinálta-e végtelen szeretetem lelked eledelét?

28. Sokszor huzódol a cselekvés leghasznosabb eszközeitôl; ezalatt a gonoszok a rosszra használják fel azokat, s a nép elvész.

29. Ó! mennyire megcsal téged önszereteted s a különcködés, melynek szolgája vagy!

30. Ha igazán megvolna benned az áldozatkészség szelleme, akkor azt, hogy mily kevéssé buzogsz a tanulásért vagy a cselekvésért, nem törekednél hiú ürügyekkel elleplezni.

31. Mit érsz el vele, ha elátkozod, megveted a cselekvés leghatásosabb, legtermékenyebb, legmaibb eszközeit, amelyek lehetôvé teszik, hogy minden egyes lélek részére megtaláld a neki legmegfelelôbb orvosságot s azt, hogy sok helyen egy idôben mûködhessél?

32. Így akarod zátonyra juttatni üdvözítésem munkáját, mialatt az istentelenek kigúnyolják esztelen makacsságodat, s kinevetik elôrelátásod s okosságod fogyatékosságát?

33. Ha tökéletesített fegyverekkel nem akarsz vagy nem tudsz gyôzni, hogy tudnál elavult, eltompult fegyverekkel?

34. Ha makacsul ragaszkodol ahhoz, hogy az óriás Góliátot öt kaviccsal gyôzd le; akkor legalább törekedjél, Dávid módjára, magadat ehhez a gyôzelemhez az oroszlánokkal való küzdelem révén begyakorolni.

35. Gondviselésem rendkívüli közbelépését akkor fogod tapasztalni, ha meg nem veted gondviselésem rendes menetének eszközeit.

36. Kelj föl és menj! keress, tanulj, alkoss, terjessz, alapíts egyesületeket, javíts, igazgass, nyerj meg másokat ügyemnek.

37. A hit által megvilágítva, egész alaposan vizsgáld meg e szó jelentését: buzgóság. Legyen ez benned igen tiszta, igen okos, igen szorgalmas, igen erélyes, igen hatásos.

38. Kövesd Egyházam tanácsait, s nem fogsz letérni a helyes útról.

39. Dolgozzál földi helytartóm útmutatásai szerint, s akkor fáradozásod nem lesz meddô, sem veszedelmes.

40. A legnagyszerûbb s leghatalmasabb fegyelmetlenséggel sem lehet annyit elérni, mint az én egy, csalhatatlan, egyetemes Egyházammal való közösségben.

41. Az egyéni akarat és ítélet túlzásait legigazabban, legbiztosabban, leghatályosabban úgy fogod elkerülni, ha föltétlenül, minden hátsó gondolat nélkül aláveted magad isteni személyem és tekintélyem csalhatatlan képviselôjének, ha hiszel neki és szereted ôt.

42. Azt gondolod, hogy igen sokat tudsz, fiam; pedig nem tudsz annyit, mint Egyházam.

43. Kedves fiam, gondolj a társadalmi tevékenység legnagyobb ellenségeire. Ezek: a hiúság és könnyelmûség, a maga véleményéhez való csökönyös ragaszkodás, s a botor gyanakvás, a mértéktelen türelmetlenség s a hirtelen fellobbanás utáni cselekvés, a rendszertelen s haszon nélkül való eljárási módok makacs alkalmazása.


Zsoltár a testvéri szeretetrôl, amelyre Mesterünk tanít -- Harmadik könyv
XIX. Zsoltár a testvéri szeretetrôl, amelyre Mesterünk tanít	Harmadik könyv: Keresd a békét

1. Fiam, ha tanítványom akarsz lenni, hasson át az én szellemem.

2. S hogy jobban áthasson szellemem, mondd gyakran ajkaddal vagy lelked mélyén:

3. Jézusom! ki azt mondottad: az emberek arról ismerik meg, hogy tanítványaim vagytok, ha szeretettel vagytok egymás iránt; gyújtsd fel, éleszd fel szívünkben az igazi szeretet tüzét. Amen.

4. Szeressük egymást a mi közös szerelmünk: Jézus iránt való szeretetbôl és Jézusban az ô dicsôségére és az Egyház javára. Amen.

5. Tûrjük egymást a mi kincsünk és megváltásunk: Jézus iránt való szeretetbôl és Jézusban, ki minket eltûrt; az ô dicsôségére és az Egyház javára. Amen.

6. Segítsük egymást a mi erônk s a mi jutalmunk: Jézus iránt való szeretetbôl és Jézusban, az ô dicsôségére és az Egyház javára. Amen.

7. Védjük egymást, a mi erôsségünk és pajzsunk: Jézus iránt való szeretetbôl és Jézusban, az ô dicsôségére és az Egyház javára. Amen.

8. Vigasztaljuk egymást a mi enyhülésünk és boldogságunk: Jézus iránt való szeretetbôl és Jézusban, az ô dicsôségére és az Egyház javára. Amen.

9. Bocsássunk meg egymásnak a mi békességünk és megváltásunk: Jézus iránt való szeretetbôl és Jézusban, az ô dicsôségére és az Egyház javára. Amen.

10. Legyünk egyek mindig a mi életünk és örök dicsôségünk: Jézus iránt való szeretetbôl és Jézusban, az ô dicsôségére és az Egyház javára. Amen.

11. A Krisztus szent nevének a társadalom általi megdicsôítése érdekében gyakoroljuk a szeretet tudományának szelíd tanait, melyeket a mi drága Jézusunk nekünk az ô isteni szívének szavaiban, cselekedeteinek és erényeinek példáiban s szent életének áldozataiban mutatott, míg értünk: az ô ellenségeiért, a kereszten odaadta magát. Amen.

12. Mondd el ezt sokszor, fiam; ezt énekeljék ajkaid, s ezt ismételjék tetteid; s akkor tanításom és szellemem szerint fogsz élni.


Mindig vigyázva, hogy gyôzhetünk Mesterünkkel? -- Harmadik könyv
XX. Mindig vigyázva, hogy gyôzhetünk Mesterünkkel?	Harmadik könyv: Keresd a békét

1. Fiam, ne üres szavak, de a nagy igazságok vezéreljenek életedben.

2. Tartsd szemed elôtt cselekvéseid célját, hogy tudjad, milyen irányban kell haladnod.

3. Vannak dolgok, melyek megváltoztathatlanok; míg mások megváltoztathatók anélkül, hogy lelkünk kárát vallaná.

4. Ne tedd függôvé a természetfölöttit és az örökkévalót a természetestôl és a mulandótól.

5. Ha vigyázni tudsz, sok kellemetlen meglepetést ki fogsz kerülni.

6. De ha elôrelátó tudsz lenni, akkor sok tekintetben elejét veheted ilyen meglepetéseknek.

7. Egyes dolgok alapostul rosszak; ezeket ne tedd meg soha.

8. Mások közömbösek vagy magukban véve hasznosak, csak a gonoszak teszik rosszakká.

9. Ezeket, mivel csak a gonoszok miatt rosszak, malasztom segítségével jóra fordíthatod.

10. Ha nem teszed ezt, megégetik ujjadat, mert azokat ellened használják fel: az istentelenek gonoszsága nagyon ügyes.

11. Az istentelen jobb szeret a jóval s hasznossal kárt okozni, mint a rosszal.

12. A gonosz csak akkor fog téged gonoszsága egész dühével a földre taposni, ha gyôzelme már elvitathatatlan.

13. Engedelmeskedjél földi helytartómnak, s akkor világosságban fogsz járni. Különös támogatásomat ígértem neki.

14. Ha kételkedel, vajon a helyes úton jársz-e, kérdezd meg ôt, aki tisztán lát, ôt, aki magasabb helyrôl nézi a dolgokat, mint az én helyettesem; s ne ámítsanak el az emberek üres beszédei és szenvedélyes ítéletei.

15. Ha ellenségeid rosszasága vagy ügyessége ártalmadra van, kettôzd meg buzgóságodat, tisztítsd meg szándékaidat, s ne engedd, hogy okosságban és óvatosságban bárki is felülmúljon.

16. Az ellenség csak akkor gyôzhet le, ha engeded magad megzavarni, meggyöngíteni, elcsüggeszteni vagy arra vinni, hogy hozzá hasonlóan meg nem engedett eszközökkel élj.

17. Ha legyôzöd magad, én legyôzöm az istentelent. Ha a gonosz gyôz, maradj békében; ha megtetted kötelességedet, akkor én vagyok az ô legyôzôje meg a tied is.

18. A végleges gyôzelem, akár akarják az emberek, akár nem, mindig az enyém.

19. Dolgozzál hát; dolgozzál sokat és még ennél is többet. Szolgálj nekem, akkor magadnak fogsz szolgálatot tenni.


Mire tanít a Krisztus szeretete? -- Harmadik könyv
XXI. Mire tanít a Krisztus szeretete?	Harmadik könyv: Keresd a békét

1. Ó szeretet! ki az emberek miatt leszállottál az égbôl, tanítsd meg a szíveket szeretni.

2. Ha a kezdés alázatos s a szándék tiszta, akkor a vállalkozás jó, s az eredmény biztos.

3. Ki egynek tesz jót, azt, mintha egy ember tenné; ki az emberiségnek tesz jót, azt, mintha az egész emberiség cselekedné.

4. Az a segítség, mely csak egynehány embert s csak egy napra ment meg: szegényes segítség; az a segítség, mely sokat és sok idôre ment meg, az igazi segítség.

5. Ó, szeretet! ki tanítani tudsz, mutasd meg tanítványaimnak a szeretés mûvészetét.

6. Egyházam tagjává tettelek, hogy sok jót vihess végbe; törekedjél hát arra, fiam, hogy megtanuld azt jól csinálni.

7. Aki csak magának akar jót tenni, az sokszor nem fogja látni cselekedeteinek gyümölcsét.

8. Ha ketten egyesülnek a jóra, valami eredményt biztosan elérnek.

9. De ha sokan szolgálnak engem jó szándékkal: munkájok olyan lesz, mint egy gazdag és erôs város.

10. Semmi sem biztosítja annyira a sikert, mint az okos engedelmesség.

11. Minél általánosabb a jó, annál mennyeibb és istenibb.

12. Minél egyszerûbbek az eszközök, annál hatásosabbak.

13. Minél kevesebbet törôdöl magaddal, annál szorosabban fognak mások hozzád csatlakozni.

14. Minél jobban szeretsz, annál kevésbé lesz szükséged parancsokra.

15. Nagyszerûek lesznek tetteid, ha malasztom fogja azokat megtermékenyíteni.

16. Ó, szeretet! tanítsd meg barátaimat arra, hogy szeressék és megnyerjék ellenségeiket.

17. Örökkévaló Atyám! Általam, velem és bennem kapsz minden dicsôséget. S azért általam, velem és bennem dicsôítsenek meg tanítványaim.

18. Ha mindnyájuknak egy szívük vagy lelkük volna, mily becsesek lennének dicséreteik!

19. Mit tehetne az egész pokol azok ellen, kik igazán szeretnék egymást?

20. Ki választhatná el tanítványaimat szeretetemtôl, ha tiszták, alázatos szívûek, egyenes lelkûek volnának?

21. Ó, szeretet! aki halálra váltál a keresztfán ellenségeimért, éleszd fel barátaimban a te tüzedet!

22. Mennyire szeretni tudnád ellenségeidet, ha engem a Kálvárián keresztre feszítve látnál!

23. Akkor értenéd meg, hogy mi a szeretet, és mi a fájdalom; akkor értenéd meg, hogy mi a gyöngédség és mi a szenvedés!

24. Buzgóságtól égsz, s ha a világ gonoszságát látod, azt akarnád, hogy tûz jöjjön le az égbôl.

25. Te azt szeretnéd, ha karod tele lenne villámmal; én azt, ha mágnessel volna tele.

26. Ó, mennyire kitûntetett szeretetem, mily sok jóval halmozott el, s még mindig nem tudod, kinek a táborába állj?

27. Ó szeretet! ki imádkozni tudsz ellenségeid megtéréséért, térítsd meg az én barátomat!

28. Aki szeret, nem csap föl a bûn prófétájának, hanem malasztom segítségével megtéríti a bûnösöket.

29. Aki szeret, nem védelmezi a tévelygést, hanem igazságra oktatja a hamis tanítókat.

30. Aki szeret, nem segíti a gonoszságot, hanem arra van gondja, hogy eltávolítsa az útból a botránkozás okozóit.

31. Aki szeret, nem hagyja magukra a szunnyadókat és közömbösöket, hanem szeretettel felébreszti ôket, s jóbarátokat szerez nekik.

32. Aki szeret, mindene lesz mindenkinek, mert mindenben szolgálatukra áll anélkül, hogy vétkezne velök.

33. Aki szeret, kimerül a szolgálattevésben, anélkül, hogy azért hivalkodóvá lenne.

34. Végre, aki szeret, mindent az én hatalmamtól és jóságomtól vár, mert tudja, hogy malasztom nélkül képtelen építeni.

35. Ó szeretet! ki testet adtál nekem, hogy hús és vérbôl álló szívvel is tudjak szeretni: adj kedvesemnek igazi jámborsággal teli szívet s hamisság nélküli szeretetet.


Tíz figyelmeztetés, melyeket sohasem volna szabad szem elôl téveszteni -- Harmadik könyv
XXII. Tíz figyelmeztetés, melyeket sohasem volna szabad szem elôl téveszteni	Harmadik könyv: Keresd a békét

1. Ha az istentelenek legközönségesebb ellenvetéseit sem tudod megcáfolni, s a hit legfontosabb igazságait sem vagy képes megmagyarázni: ne reméld azt, hogy valami jót fogsz tenni.

2. Ha nem ismered azoknak a nagy társadalmi kérdéseknek lényegét, melyek kortársaidat izgatják: csak az idôt vesztegeted.

3. Ha nem ismered jól a katolikus vallás alapelveit, hiába hirdeted az igazságot: a legelsô hazug szégyenbe hoz.

4. Többet ér egy jól képzett és jól kormányzott akarat, mint ezer egészségtelen tudással teli értelem.

5. Többet ér egy jól megértett alapelv, mint ezer zûrzavaros eszme.

6. Többet ér egy dolgot a maga idejében kezdeni, mint ezret össze-vissza.

7. Többet ér lépésben menni a biztos, mint vágtatva a bizonytalan felé.

8. Többet ér a holnapra gondolni, mint haszontalanul a múltról elmélkedni.

9. Sokat tanulunk, ha valamit meghányunk-vetünk. De nem kevesebbet tanulunk, ha jól cselekszünk.

10. A külsô bajok nem sokat ártanak, ha elôvigyázatosak vagyunk, s ha belsô hibáink ellen idejekorán felvértezzük magunkat.


Hogy cselekedjünk anélkül, hogy ártanánk -- Harmadik könyv
XXIII. Hogy cselekedjünk anélkül, hogy ártanánk?	Harmadik könyv: Keresd a békét

1. Minél jobban szereted az önmegtagadást, annál kevésbé leszel makacs vitatkozásaidban.

2. Hogy verhetnéd meg elvetemült ellenségeidet, ha minden erôdet arra fordítod, hogy barátaidat elválasszad egymástól.

3. Boldogok az egyenes lelkûek és az egyszerûek, mert a jó ügynek sok barátot szereznek.

4. Ki a maga lelkében nem ôrzi meg a békét, az másoknál is csak ellentmondásra talál.

5. Három dolgot gyûlölök tanítványaimban: ha nem buzgók az én szolgálatomban; ha ügyemet csak önzésbôl védik; ha gondatlanságuk miatt kár éri azon javakat, melyeket én megvédve szeretnék látni.

6. Ha azt akarod, hogy gyôzelemhez segítselek, legelôször magadat gyôzd le.

7. Ha azt akarod, hogy munkád sikeres legyen: inkább engedelmeskedjél, mint parancsolj.

8. Nehéz nem vétkezni, ha buzgalmunk érdes.

9. Ha felebarátod tudatlanságból vétkezik, segítsd tudásoddal.

10. Ha hazug tudományát használja fel a gonoszság terjesztésére, küzdj befolyása ellen.

11. A nagy tévelygések legjobb ellenszerei a nagy erények.

12. S a bûnösök megnyerésének legfôbb eszköze a kis erények állhatatos gyakorlása.

13. Hogy az igazságot sikeresen védelmezhessük, tudnunk kell szeretettel engedelmeskedni.

14. Tanításod akkor lesz jó, ha alázatosságod és önmegtagadásod ajánlják.

15. Véleményedben csak akkor bízzál, ha nem ellenkezik földi helytartóm útmutatásaival.

16. Döntesz és ítélsz. Ki hatalmazott fel rá? Nem a hiúságod?

17. Vizsgáld meg lelkedet, s csak azután adj nekem választ.


Mily sok jót tehetünk a szegényekkel és a bûnösökkel -- Harmadik könyv
XXIV. Mily sok jót tehetünk a szegényekkel és a bûnösökkel	Harmadik könyv: Keresd a békét

1. Készítsd elô szívedet; hallgass rám a legnagyobb csendben.

2. Figyelj rám jól, mint a hû szolga urára:

3. Ki a maga örök üdvösségén dolgozik: igaz ember; ki a társadalomért dolgozik, még inkább az.

4. Az szeret igazán, ki a szeretet cselekedeteit

szeretetteljes szavakkal köti össze.

5. Az tud szenvedni, ki sohasem panaszolja fel a sértéseket.

6. Az beszélhet a békérôl és szeretetrôl, aki önmaga ellen harcol, hogy az embereket Istennel bensôbben egyesítse.

7. Mondd meg, hány gyôzelmet arattál magadon, s megmondom, hány erény ékesít téged.

8. Ahelyett, hogy ellenfeleidet gyalázod, sorakoztasd föl elôttük érveidet, s fôképp mutasd meg nekik jó tetteidet.

9. Mit bánom a szónoki elragadtatást! Az igazi buzgóság hallgatag, s csak a cselekvés által mutatja meg jelenlétét.

10. Ahol nagy a szeretet, ott kicsi a fáradtság: az igazi szeretet megédesít mindent.

11. A földi szeretet nem látja annak hibáit, akit szeret; a mennyei szeretet látja, de csak azért, hogy meggyógyítsa.

12. Ó! ha szeretnéd azt, ki téged öröktôl fogva szeret, rászánnád magad, hogy dolgozzál érte.

13. Nekem sohasem szolgálhatod meg, amit érted tettem s azért adtam neked a szegényt, hogy legalább érte tégy meg mindent, amit imádságoddal és munkáddal tehetsz.

14. Szegényes a tudása annak, ki minden tanultsága mellett, a legéletbevágóbb dolgokkal nincs tisztában.

15. Szegényebb a tudása annak, ki, jóllehet tanítványok környezik, elfelejté tanításomat.

16. Nagyon gyenge az, aki mindenkinek parancsol és magának nem tud parancsolni.

17. Nagyon szemérmetlen, ki gonoszságával büszkélkedve, megy a pokol felé.

18. Mit használ a gazdagság, a tudomány, az ügyesség, a hatalom, ha nem bírjuk a malaszt kincsét.

19. Nagy szeretetre mutat, ha jót teszünk nagy bûnösökkel: ôk a szegények közt a legszegényebbek.


Az Isten iránt való szeretet segítségével hogy gyôzhetjük le a gonoszságot -- Harmadik könyv
XXV. Az Isten iránt való szeretet segítségével hogy gyôzhetjük le a gonoszságot?	Harmadik könyv: Keresd a békét

1. Mint már sokszor mondtam, minden dologban szolgálnod kell engem, s nemcsak akkor, ha vallásról van szó.

2. Ne engedd, hogy a hasznos dolgokat a gonoszok maguknak tulajdonítsák, s mint a maguk munkájának eredményét tüntessék föl.

3. Ha egészen az én szolgálatomba állíthatsz valamit, ne késsél megtenni, még akkor sem, ha munkádba és áldozatodba kerül.

4. Ha ezt el nem érheted lelkiismereted sérelme nélkül, legalább arra törekedjél, hogy befolyásom érezhetô legyen benne.

5. Ha legfeljebb azt tudod megakadályozni, hogy a tévelygés a dolgot a maga kizárólagos használatába vegye: tedd meg legalább ezt, az Istenért.

6. Tanulmányozd figyelmesen az ellenség eljárási módját, mert ebbôl hasznos útmutatást szerezhetsz az én szolgálatomra vonatkozólag.

7. Ha az istentelen nyíltan nem harcolhat ellenem, legalább befolyásomat iparkodik csökkenteni.

8. Ha valamit csinálni kell, akkor arra törekszik, hogy ezt azért tegyék meg, mert hasznos és dicsôségünkre válik, s nem azért, mert én akarom.

9. Minden jó érvet felhasznál arra, hogy szembe vagy hátba támadja velük a keresztény erényeket.

10. A közömböst lépésrôl-lépésre lelki meghasonlásba dönti, s észrevétlenül hálózza be az embert.

11. Te épp az ellenkezôjét cselekedd annak, s nemsokára látni fogod az eredményt.

12. Támadd az ellenségedet úgy, hogy teljesen megsemmisítsed, mikor szükséges.

13. De támadd fôképp úgy, hogy megnyerjed és barátoddá tegyed.

14. Ôrizkedjél a gonosztól; de menj hozzá, mint az Isten küldöttje, ha bajban vagy szükségben látod.

15. Ó, ha szereteted izzó lenne, hogy tudnál engem szeretni!

16. Az a szeretet, melyet az Isten sugall, tiszta, okos, kedves, állhatatos, szorgalmas, élesszemû, meghatja a bûnösök, az istentelenek, a botránkoztatók, a csábítók, az uralomravágyó zsarnokok szívét; segítségükre van, hogy megszabaduljanak szerencsétlen állapotukból, s malasztommal a szentség útjára lépjenek.

17. Veled leszek mindenütt, hol ügyemért dolgozol, ha fáradságod megérdemli áldásomat.


Célunk mindig a Krisztus dicsôsége legyen -- Harmadik könyv
XXVI. Célunk mindig a Krisztus dicsôsége legyen	Harmadik könyv: Keresd a békét

1. Fiam az, aki igaz tanítványom és apostolom: mindenben az én dicsôségemet keresi; s minél jobban dicsôít, annál jobban elismeri, hogy minden tisztelet és magasztalás nem éri el fölségemet.

2. Ne szûnj meg nekem szolgálni s ügyem mindig szemed elôtt legyen.

3. Hogy szándékodat érvényesítsd s lelkedet buzgósággal töltsd meg, jól teszed, ha lélekben vagy szavakkal ezeket mondod:

4. Dicsértessék Jézus Krisztus. Most és mindörökké. Amen.

5. Dicsérjétek Jézus Krisztust, élet, erôk, testek és lelkek. Most és mindörökké. Amen.

6. Dicsérjétek Jézus Krisztust, mûvek, tudományok, költészet és mûvészetek. Most és mindörökké. Amen.

7. Dicsérjétek Jézus Krisztust bölcsek, föltalálók, szentek és angyalok. Most és mindörökké. Amen.

8. Dicsérjétek Jézus Krisztust eszményképek és szándékok. Most és mindörökké. Amen.

9. Dicsérjétek Jézus Krisztust erôk és remények. Most és mindörökké. Amen.

10. Dicsérjétek Jézus Krisztust hôsiesség és erény. Most és mindörökké. Amen.

11. Dicsérjétek Jézus Krisztust áldozatkészség és vértanúság. Most és mindörökké. Amen.

12. Dicsérjétek Jézus Krisztust, magánosan és másokkal egyesülve. Most és mindörökké. Amen.

13. Dicsérjétek Jézus Krisztust polgárosultság és haladás. Most és mindörökké. Amen.

14. Dicsérjétek Jézus Krisztust népek, nemzetek, föld és ég. Most és mindörökké. Amen.

15. Dicsérjétek Jézus Krisztust törvények, szokások és alkotmányok. Most és mindörökké. Amen.

16. Dicsértessék Jézus Krisztus: Most és mindörökké.

Amen.


A Pázmány Péter Elektronikus Könyvtár bemutatása
A Pázmány Péter Elektronikus Könyvtár

	Isten hozta a Pázmány Péter Elektronikus Könyvtárban, a magyarnyelvû keresztény irodalom tárházában! A Könyvtár önkéntesek munkájával mindenki számára elektronikus formában terjeszti Isten Igéjét. A Könyvtár bemutatása


A Pázmány Péter Elektronikus Könyvtár bemutatása

Célkitûzés

Állomány

Irányítás, központ

A Könyvtár használata, a könyvek formája

A Könyvtárban található file-ok neve

A file-ok felhasználási módjai

Hogyan lehet a könyvekhez hozzájutni?

A Könyvtár használatának jogi kérdései

Hogyan lehet a Könyvtár gyarapodásához hozzájárulni?

Megkötések a szöveg formájára

Érdeklôdés/Javaslat

Minôség -- állandó javítás

A könyvtár mottója

Célkitûzés

A Pázmány Péter Elektronikus Könyvtár (PPEK) célja az, hogy mindenki számára hozzáférhetôvé tegye a teljes magyarnyelvû katolikus egyházi, lelki irodalmat elektronikus formában. A lelkipásztori munka támogatása mellett elôsegíti az egyházi kutatómunkát, könyvnyomtatást és az írott, magyar keresztény értékek bemutatását, megôrzését, terjesztését. A könyvállomány mindenki számára ingyenesen rendelkezésre áll az Internet hálózaton keresztül. Egyházi intézményeknek és személyeknek postán is elküldjük a kért anyagot.

Állomány

Minden szabadon másolható, szerzôi jogvédelem alá nem esô egyházi és vallási vonatkozású kiadvány része lehet a Könyvtárnak: a Szentírás (többféle fordításban), imakönyvek, énekeskönyvek, kódexek, pápai dokumentumok, katekizmusok, liturgikus könyvek, teológiai munkák, szentbeszéd-gyûjtemények, keresztutak, lelkigyakorlatok, himnuszok, imádságok, litániák, istenes versek és elbeszélések, szertartás-könyvek, lexikonok, stb.

Irányítás, központ

Központ:	St. Stephen's Magyar R.C. Church
	223 Third St., Passaic, NJ 07055, USA
	(Az Egyesült Államok New Jersey államában levô Szent István Magyar Római Katolikus egyházközség)
Levelezés:	Felsôvályi Ákos
	322 Sylvan Road
	Bloomfield, NJ, 07003, USA
	Tel: (201)338-4736
	Fax: (201)778-4263
	e-mail: felsoval@email.njin.net
A Könyvtár használata, a könyvek formája

Ebben az elektronikus könyvtárban nincs olvasóterem, hanem a szükséges könyveket ki kell venni (vagyis ,,letölteni''). Letöltés után mindenki a saját számítógépén olvashatja, ill. használhatja fel a szöveget. A hálózaton keresztül böngészni, ill. olvasni drága és lassú. A saját személyi számítógép használata a leggyorsabb és legolcsóbb, a könyv pedig az olvasó birtokában marad. Azoknak, akik nem rendelkeznek Internet-kapcsolattal, postán elküldjük a kért könyveket. Ebbôl a könyvtárból ügy kölcsönözhetünk, hogy nem kell (és nem is lehet) a kikölcsönzött könyveket visszaadni!

	A Könyvtár a kiadványokat kétféle alakban adja közre:
1.	formálatlan szövegként, ami a további feldolgozást (könyvnyomtatás, kutatómunka) teszi lehetôvé szakemberek számára és
2.	a Windows operációs rendszer Súgó (,,Help'') programjának keretében, ami a könnyû olvasást és felhasználást teszi lehetôvé mindenki számára (a szövegek -- külön begépelés nélkül -- egy gombnyomással egy szövegszerkesztô programba vihetôk át, ahol azután szabadon alakíthatók).
A Könyvtárban található file-ok neve

Minden kiadvány négyféle file formában található meg a Könyvtárban: text file (formálatlan változat), help file (,,Súgó'' formátum), sûrített text file és sûrített help file. Ezenkívül minden help file-hoz tartozik egy ikon file.

Minden file nevének (file name) a két utolsó karaktere a verziószám (01 az elsô változaté, 02 a másodiké, stb). A file nevének kiterjesztése (file extension) mutatja a file típusát:

	txt:	text file,
	zpt:	sûrített text file,
	hlp:	help file,
	zph:	sûrített help file és
	ico:	a Help file-hoz tartozó icon file.

Például a Vasárnapi Kalauz címû könyv elsô változatának (,,01'') négy formája: VASKAL01.TXT, VASKAL01.HLP, VASKAL01.ZPT, VASKAL01.ZPH; az ikon file pedig: VASKAL01.ICO.

A sûrítést a legelterjedtebb sûrítô programmal, a PKZIP/PKUNZIP 2.04 DOS változatával végezzük. A sûrítés nagymértékben csökkenti a file nagyságát, így a letöltés/továbbítás sokkal gyorsabb, olcsóbb. A file-t használat elôtt a PKUNZIP program segítségével kell visszaállítani eredeti formájába. (Például a  "PKUNZIP  VASKAL01.ZPH" utasítás visszaállítja az VASKAL01.HLP file-t.)

A file-ok felhasználási módjai

Mivel minden mûvet kétféle formában ad közre a Könyvtár, a következô kétféle felhasználási mód lehetséges.

1. A text file felhasználása

Ez a file formálatlanul tartalmazza az anyagot. A felhasználó betöltheti egy szövegszerkesztô programba, és ott saját ízlése, szükséglete szerint formálhatja. Például ha az anyagot ki akarjuk nyomtatni könyv alakban (feltéve, hogy az szabadon publikálható), akkor ebbôl a text file-ból könnyen  elô tudjuk állítani a nyomdakész változatot.

Vigyázat! A text file minden sora sorvég-karakterrel végzôdik, ezeket elôbb el kell távolítanunk, és csak utána szabad a formálást elkezdenünk.

A szövegben a kezdô idézôjelet két egymást követô vesszô, a felsô idôzôjelet két egymást követô aposztrófa és a gondolatjelet két egymást követô elválasztójel képezi (lásd a szöveg formájára vonatkozó megkötéseket késôbb).

Az egyes fejezeteket csupa egyenlôségjelbôl álló sorok választják el egymástól. A file eleje ezt az ismertetést tartalmazza a Könyvtárról.

Ezt a text file-t felhasználhatjuk szövegelemzésre is, amihez természetesen szükségünk van valamilyen elemzô programra.

2. A,,súgó'' file felhasználása

Ez a file formátum igen egyszerû olvasást, felhasználást tesz lehetôvé a Windows operációs rendszerben megszokott ,,súgó'' programok formájában. (Az ajánlott képernyô felbontás VGA.)

Az elektronikus könyv legnagyobb elônye az, hogy a szöveg elektronikus formában áll az olvasó rendelkezésére. A ,,Másol'' gombbal a teljes fejezet átvihetô a vágóasztalra [Notepad]) és onnan a szokásos módon: ,,Szerkesztés'' és ,,Másol'' [Edit és Paste] paranccsal bármilyen Windows szövegszerkesztôbe. Ugyanezt érjük el a Ctrl+Ins gombok együttes lenyomásával is. Ha nem akarjuk a teljes szöveget átvinni, akkor használjuk a ,,Szerkesztés'' [Edit] majd a ,,Másol'' [Copy] utasítást a program menüjérôl, minek következtében a fejezet teljes szövege megjelenik egy Másolás párbeszéd-panelban. A kijelölt szövegrészt a ,,Másol'' utasítás a vágóasztalra [Notepad] viszi, és onnan az elôbbiek szerint folytathatjuk a munkát.

A programból közvetlenül is nyomtathatunk fejezetenként a ,,File'' és ,,Nyomtat'' [Print] utasítással. A nyomtatott szöveg formája kissé eltérhet a képernyôn láthatótól. A nyomtatott szöveg betûtípusa ,,Arial'', betûmérete 10 pontos. Ha más formátumra, betûtípusra vagy -nagyságra van szükségünk, akkor vigyük elôbb a szöveget a szövegszerkesztô programunkba, ott állítsuk be a kívánt formátumot, és utána nyomtassunk.

	Ahhoz, hogy a ,,súgó'' file-t használni tudjuk, a következôket kell tennünk (a ,,Vasárnapi kalauz'' címû könyvvel mutatjuk be a lépéseket).
1.	A Pázmány Péter Elektronikus Könyvtárból töltsük le a VASKAL01.HLP és a VASKAL01.ICO file-okat a saját gépünk ,,C:\PAZMANY'' nevû alkönyvtárába. (A VASKAL01.HLP helyett letölthetjük a sokkal kisebb VASKAL01.ZPH file-t is, de akkor letöltés után ki kell bontanunk a "PKUNZIP VASKAL01" utasítással.)
2.	Készítsünk egy programindító ikont. A Programkezelôben kattintsunk elôször a ,,Pázmány Péter E-Könyvtár'' nevû programcsoportra. (Ha az még nincs felállítva, akkor hajtsuk végre a fejezet végén leírt ide vonatkozó utasításokat.) Ezután válasszuk a ,,File'', ,,Új'' és ,,Program'' utasításokat a menürôl. A párbeszed-panelban a következôket gépeljük be:
	Megnevezés:	Vasárnapi Kalauz
	Parancssor:	WINHELP C:\PAZMANY\VASKAL01.HLP
	Munkakönyvtár:	C:\PAZMANY
	Ezután kattintsunk az ,,Ikon'' nevû utasításra, és adjuk meg a C:\PAZMANY\VASKAL01.ICO file-t.

Ha ezután rákattintunk az így felállított ikonra, a program elindul, és olvashatjuk a könyvet.

A ,,Pázmány Péter E-Könyvtár'' nevû programcsoport felállítása:

A Programkezelô menüjérôl válasszuk a ,,File'', ,,Új'' és ,,Programcsoport'' utasítást. A párbeszéd-panelban a következôt gépeljük be:

	Megnevezés:	Pázmány Péter E-Könyvtár
Ezután zárjuk be a párbeszéd-panelt.

Hogyan lehet a könyvekhez hozzájutni?

A könyveket bárki elektronikus úton letöltheti a Könyvtárból (lásd a Könyvtár Internet címét) vagy postán megrendelheti (lásd a postai címet). Egyházi intézményeknek és személyeknek ingyen küldjük el a könyveket, mások a rendeléssel együtt 3 dollárt vagy annak megfelelô pénzösszeget küldjenek a lemez- és postaköltség megtérítésére.

A Könyvtár használatának jogi kérdései

Az általános elvek a következôk:

1.	A Könyvtár mindenkinek rendelkezésére áll személyes vagy tudományos használatra. Ha a Könyvtár anyagát publikációban használják fel, akkor kérjük az alábbi hivatkozás használatát:

,,A szöveg eredete a Pázmány Péter Elektronikus Könyvtár -- a magyarnyelvû keresztény irodalom tárháza.''

2.	Egyházi intézmények és személyek kereskedelmi célokra is ingyenesen használhatják a Könyvtár anyagát, csak azt kérjük, hogy a kiadványuk elején helyezzék el az elôbbi utalást. A Könyvtár fenntartja magának azt a jogot, hogy eldöntse: ki és mi minôsül egyházi személynek, ill. intézménynek. Kérjük, keresse meg ez ügyben a Könyvtárat.

3.	Ha a Könyvtár kiadványait nem egyházi intézmény vagy személy kereskedelmi célokra használja fel, akkor az elôbbi utalás feltüntetésén kívül még kérjük a haszon 20%-át a Könyvtár számára átengedni. A befolyt összeget teljes egészében a Könyvtár céljaira használjuk föl.

Elôfordulhat, hogy ezek az elvek bizonyos könyvekre nem vonatkoznak, mert a szerzôi jog nem a Könyvtáré. Az ilyen könyv része az állománynak, lehet olvasni, lelkipásztori munkára felhasználni, de kinyomtatása, -- bármilyan formában --, tilos. Az ilyen jellegû korlátozások minden könyvben külön szerepelnek. (Lásd a könyvek elektronikus változatáról szóló fejezetet!)

Hogyan lehet a Könyvtár gyarapodásához hozzájárulni?

Minden pénzügyi támogatást hálásan köszönünk, és a központi címre kérjük továbbítani. Az anyagi támogatásnál is fontosabb azonban az az önkéntes munka, amellyel állományunkat gyarapíthatjuk.

 Kérünk mindenkit, akinek a magyar katolikus egyház sorsa és az egyetemes magyar kultúra ügye fontos, hogy lehetôségeinek megfelelôen támogassa a Könyvtár munkáját. A munka egyszerû, bárki, -- aki már használt szövegszerkesztô programot --, részt vehet benne.

Hogyan lehet az állomány gyarapításában részt venni?

A munka egyszerûen egy-egy könyv szövegének számítógépbe való bevitelét jelenti. Elôször optikai beolvasással (szkennolással), automatikus úton, egy nyers szöveget készítünk, amit aztán az önkénteseknek ki kell javítaniuk. A munka lépései így a következôk:

1.	Ellenôrizzük, hogy a kiválasztott könyv szabadon másolható-e (nem esik-e szerzôi jogvédelem alá), vagy meg lehet-e kapni a Könyvtár számára a másolás jogát. Ez ügyben vegyük fel a kapcsolatot a Központtal.
2.	Ellenôrizzük, hogy a könyvet még nem kezdte-e el senki begépelni. Ez ügyben is vegyük fel a kapcsolatot a Központtal. A Könyvtár állandóan tájékoztat a begépelés alatt álló munkákról.
3.	A könyvet küldjük el a Központnak, ahol optikai beolvasással elkészítik a nyers szöveget.
4.	A Központ visszaküldi a nyers szöveget egy számítógépes lemezen a könyvvel együtt. A nyers szöveget tetszôleges szövegszerkesztô-formában lehet kérni. Ha az eredeti kiadvány nem alkalmas optikai beolvasásra (rossz minôség, régies betûtípusok stb. miatt), akkor az önkéntesnek kell a nyers szöveget is begépelnie.
5.	Végezzük el a nyers szöveg ellenôrzését és javítását. Ez a munka legidôigényesebb része, és ettôl függ a végleges szöveg helyessége! Kövessük a szöveg formájára vonatkozó megállapodásokat (lásd a következô részt).
6.	A kész szöveget küldjük vissza lemezen a Központnak.
7.	A Könyvtár ezután elkészíti a kívánt file-formákat és a könyvet behelyezi a Könyvtár állományába.
Megkötések a szöveg formájára

Mivel mindenki számára hozzáférhetô módon kell a szövegeket tárolnunk, egyszerûségre törekszünk. Általános szabály az, hogy semmilyen tipográfiai karaktert vagy kódot nem használunk, csak a billentyûzetrôl bevihetô karakterek szerepelhetnek a szövegben. A szöveg készítésekor kérjük a következô megállapodásokat betartani:

1.	Margó: 1 hüvelyk (2.54 cm) bal- és jobboldalt.
2.	Betûtípus: Arial, 10 pontos.
3.	Alsó idézôjel: két vesszô szóköz nélkül,
	felsô idézôjel: két aposztrófa szóköz nélkül,
	gondolatjel: két elválasztójel szóköz nélkül,
	idézôjel idézôjelen belül: aposztrófa (alsó és felsô idézôjelként egyaránt).
4.	Tabulátor karakter megengedett (a tabulátorokat fél hüvelyk, azaz 1.27 cm távolságra kell  egymástól beállítani).
5.	Semmilyan más formálási kód nem megengedett.
6.	Lábjegyzet helyett szögletes zárójelbe kerüljenek a hivatkozások száma (pl. [1]), és a hozzátartozó magyarázatok a file legvégén egymás után, mindegyik új sorban kezdve.
Érdeklôdés/Javaslat

A már meglevô állományról, a készülôfélben levô könyvekrôl, az önkéntes munka lehetôségeirôl és a Könyvtár legújabb híreirôl a következô címeken lehet tájékoztatót kapni:

1. levél:	St. Stephen's Magyar R.C. Church
	223 Third St., Passaic, NJ 07055-7894, USA

2. elektronikus posta (e-mail): felsoval@email.njin.net

3. elektronikus hálózat (World Wide Web): http://www.piar.hu/pazmany

Minôség -- állandó javítás

A Könyvtár állományának minôségét állandóan javítjuk, újabb és újabb változatokat bocsátunk közre (a file nevének utolsó két karaktere a változat számát jelenti). Kérjük ezért a Könyvtár minden tagját, olvasóját, hogy jelentsen minden felfedezett szöveghibát. A levélben (postai vagy elektronikus levélben egyaránt), közöljük az új, javított sort az ôt megelôzô és követô sorral együtt. Így a szövegkörnyezetben elhelyezve, könnyû lesz a hibát megtalálni és javítani. Miután a file új változata (új verziószámmal) felkerült a Könyvtárba, a régit töröljük.

Kérjük, a könyvekkel és a Könyvtár munkájával kapcsolatos észrevételeit, javaslatait, kritikáját közölje velünk! Segítségét hálásan köszönjük.

A könyvtár mottója egy szentírási idézet

Ha ugyanis az evangéliumot hirdetem, nincs mivel dicsekednem, hiszen ez a kötelességem. Jaj nekem, ha nem hirdetem az evangéliumot! Ha önszántamból teszem, jutalmam lesz, ha nem önszántamból, csak megbízott hivatalnok vagyok. (1Kor 16-17)